School Eh Gai Hindhi Dheenuge Haflaa Eh Beyvi Mahsala Ministry In Balan Fashaifi - Vaguthu\nސްކޫލެއްގައި ހިންދީ ދީނުގެ ހަފްލާއެއް ބޭއްވި މައްސަލަ މިނިސްޓްރީން ބަލަން ފަށައިފި\nސްކޫލެއްގައި ހިންދީ ދީނުގެ ދީނީ ހަފްލާއެއް ބޭއްވި ކަމަށް ބުނާ މައްސަލަ މިނިސްޓްރީ އޮފް އިސްލާމިކް އެފެއާޒުގެ ސަމާލުކަމަށް އައުމާ ގުޅިގެން އެ މައްސަލަ ބަލަންފަށައިފި ކަމަށް އިސްލާމިކް މިނިސްޓްރީން ވިދާޅުވެއްޖެއެވެ.\nކުޅުދުއްފުށީ ސްކޫލެއްގައި އިންޑިޔާގެ ކެރެލާ ސްޓޭޓްގައި ފާހަގަކުރަމުންދާ ދީނީ އިހްތިފާލެއް ބޭއްވިކަމަށް ބުނެ ފަތުރަމުންދާ ޚަބަރު ކުޅުދުއްފުށީ ކައުންސިލުން ވަނީ ދޮގުކޮށްފައެވެ. ކައުންސިލްގެ ނޫސްބަޔާނެއްގައި ބުނެފައިވަނީ އެފަދަ ދީނާ ހިލާފު އެއްވެސް ކަމެއް ސްކޫލުގައި ހިނގާފައިނުވާ ކަމަށެވެ.\nކުޅުދުއްފުށީ ކައުންސިލުން ބުނެފައި ވަނީ ސްކޫލްގައި ކުރިއަށް ގެންދިޔައީ "ގެޓް ޓްގެދާއެކެވެ." އެމީހުން ސްކޫލް ހިފާފައިވަނީ މިދިޔަ ހުކުރު ދުވަހު ހެނދުނު 8 ން ހަވީރު4އަށެވެ. ކެއުން ކުރިއަށްގެންދިޔައީ މެންދުރު 13:15 އިން ފެށިގެންނެވެ.\nސެޕްޓެމްބަރު 18, 2019 00:00\nއާންމުންގެ ލޮލަށް މަންޒަރު ރީތި ކޮށްލަން ކޮން ބެލުމެއް ބަލާކަށް. ތިވަރު ކަމެއް ކުރާނީ ތަނުގެ ބޮޑުންގެ އިޒުނައާއެކު. ދިވެހިން ބޯން އުޅުނު ބޮނޑި ބޮވިފަ މިއޮތީ. ދެން އެންމެން ޕާޓީ ކުރޭ.\nސެޕްޓެމްބަރު 18, 2019 00:02\nކޮން ދޮގެކޭ ކިޔާކަށްތަ؟ އެދައިތަ ބެޑްޝީޓުންވެސް ނުފޮރުވޭނެ ކަންތައް ހުންނާނެ.\nސެޕްޓެމްބަރު 18, 2019 00:22\nތިޔަ މައްސަލައިގަ އެޑިއުކޭޝަން މިނިސްޓަރު އިސްތިއުފާ ދޭން ޖެހޭނެ. އެހެން ނޫނީ މިފަހަރު އެހެން ގޮތެއް ވާނީ.\nސެޕްޓެމްބަރު 18, 2019 08:16\nނޫންނޫން މިމައްސަލާގައި އިސްތިއުފާދޭން ޖެހޭނީ ދޮގުނޫސް ބަޔާން ނެރުނު ކުޅުފުއްފުށީ ކައުންސިލް އެއްކޮށް.\nސެޕްޓެމްބަރު 18, 2019 03:14\nބަޔަކު ސިރިއްޔާތުގަ ދީނީހަފުލާއެއް ބާއްވައިގެން ބޮޑުކަމަކައް ވެގެން އުޅޭތި އަޅުގަނޑު ހައިރާންވެއްޖެ! އެކަލާންގެ ހަރާމް ކުރެއްވި ބަނގުރަލާ އޫރުމަސްވިކަ ފަޅުރައްތައް ކުއްޔަދީގެން ލީބޭ ކުލިންނާ އަދި އެތަކެތި ވިކައިގެން ނަގާޓެކުސް ފައިސާއިން ދިރިއުޅުމުގެ ބޭނުތައް ފުއްދާއިރު ކަރުވަކެކޭވެސް ހިތައްނާރާ!! ތިކަން ބޮަޑުކަމަ ކައް ވަނީ އިސްލާމްދީނުގެ ކޮންއުސޫލަކުންތޯ؟؟؟ މުންކަރާތްތައް ނަހީކުރާށޭ ކިއާއަޑުއަހަން އެހެންވެ ކަންބޮޑުވާނަމަ ކީއްވެތޯ ބަނގުރަލާ އޫރުމަސްވިކައިން ރިޒުގުހޯދަން ކަންބޮނުވަނީ؟ އަޅުގަނޑު ހިތަންއަރާ އެކަލާންގެ ހެއްދެވި ކޮންމެ މަހުލޫގައް ރިޒުގުދެއްވާނެކަން ކަނޑައެގެން އަންގަވާފަވާއިރު، އެކަލާންގެ (ވަހީީބަސްފުޅައް ފުރިހަމަޔައް އީމާންވެ އިތުބާރު ކުރާނަމަ) މިފަދަ ހާރާމް އެއެއްޗެތި ވިއްކައިގެން ދިރިއުޅުމުގެ ބޭނުންތައް ފުދަން ކެރޭނެ ބާއޭ؟؟؟؟؟؟؟ މާދީންވެރިކަމައް ހެދިގެން މިތާ ކޮމެއްޓުކުރާ މީހުންގެ ތެރެއިން އެކަކުވެސް މިސުވާލުތަކައް އޮއްޓަރުރި ޖަވާބެއްދީބަލަ!!!\nސެޕްޓެމްބަރު 18, 2019 08:11\nބުރޯ. މައްސަލަ އަކީ ދީނެއް ނޫން. މައްސަލަ އަކީ މި ގައުމުގެ ގާނޫނާ ހިލާފުވުން. ކޮމެންޓް ކުރާނީ ތަންދޮރު އިނގިގެން. ތީ ރޯނު އެދުރުން އުޅޭ ފާޑު. ދީން ވެސް ރަނގަޅަށް އިނގޭ ހެނެއް ހިއެއް ނުވޭ.\nސެޕްޓެމްބަރު 18, 2019 08:20\nތާކުންތާކު ނުޖެހޭ ފޭކު ލިޔުމަކަށް އޮއްޓަރު، ކީއްކުރަން ފަށްޓަރު ހުރި ޖަވާބެއްވެސް ދޭކަށްނުޖެހޭ. ރަލާ އޫރުމަސް ވިއްކަނީ މުސްލިމުންނަކަށްނޫން.\nސެޕްޓެމްބަރު 18, 2019 09:08\nނުބައި އެއްކަންތަށް މަތިކޮށް ދެން ތިމާމެން ކުރާ ހުރިހައި ކަންތަށްތަށްވެސް ނުބައިކޮށް ކުރާންވީތޯއެވެ. އިބިލީހުގެ ބަސްމަގުން ނަސޭހަތް ނުދޭށެވެ.\nސެޕްޓެމްބަރު 18, 2019 05:42\nމިގައުމުގެ ގާނޫނުހަދާމަޖިލިސްގެރައީސް ޣިޔާސުއްދީންސްކޫލް ގައި އިސްލާމްދީނާ ޚިލާފު ވާހަކަތަކެއް ދެއްކި މައްސަލަ ބަލާނެ މިނިސްޓްރީއެއް މުއައްސަސާއެއްވެސް ނެތީދޯ! ޢެއީ ގާނޫނުތަކަށްވުރެ މަތީ މީހެއްބާ؟،!\nސެޕްޓެމްބަރު 18, 2019 06:26\nމިކަހަލަ ކަންތަށްތަށް ގިނަކޮށް އާންމު ކޮށް މިއީނޯމަލްކަމަކަށް ހަދަން އެބަމަސައްކަތް ކުރެވޭ.....އެއްގޮތަކަށްވެސް މިފަދަ ކަންތަކަށް ޖާގަދެވިގެނެއްނުވާނެ. ދިވެހިން ނިކުމެ ހުއްޓުވާ!\nސެޕްޓެމްބަރު 18, 2019 06:54\nރާައްޖޭގަ ހުރިހާ ރިސޯޓެެެއްގަ ބަގުރާބޮއެ ދިވެހިންގެ %80 މީހުން. މީ ހަގީގަތް. މިވާހަކަބުނީމަ ކުށްވެރިވާނީ މަ. އެމިީހުނަށް. މީކީ ވެރިކަމެއްގެ ސަބަބުން ވާކަމެއްނޫން. ދިވެހިންގެ ނުބައިކަން. ޒިނޭވެސްކުރޭ އެވަރަށް. ރަށުގަ އަނބިމީހަާ. ރިސޯޓުގަ ބޭރު އަންހެނެެއް. ގައުމުން ބޭރަށް ދެވުނީމަ ހުރިހާކަމެއް ހުއްދަވީ. ދިވެހިން ދިވެހިންގެގޮތުގައި.\nސެޕްޓެމްބަރު 18, 2019 07:58\nބަގުރާވިއްކުމަކީވެސް ގޯސްކަންކަން އެކަމު މިކަން މީގެ ކުރިން ނުކުރާ ގޯސްކަންކަން އުފަންވާތީ ދެން އެވެނިކަމެއް ކުރިން ހުއްޓިއްޔާ މާރަގަޅޭ ބުނުމަކީ ޒިންމާދާރުކަމެއްނޫން އަދި މިކަމަކީ ރަަލަށްވުރެވެސް ގޯސްކަމެއް މިއީ ޝިރުކުކުގެ އަމަލެއް\nސެޕްޓެމްބަރު 18, 2019 08:14\nކައުންސިލްގެ އެއްވެސް މެމްބަރަކު އެހަފްލާ އަށް ދިޔައިންތޯ؟ ފޮޓޯތައް ދައުރުވާއިރުވެސް މިބުނަނީ އެއީދޮގޭ. ނޫސްބަޔާން ނެރެންވާނީ ޔަގީންކޮށްފާ.\nސެޕްޓެމްބަރު 18, 2019 08:30\nކުރީގެ ބައެއް މުޖުތަމައު ތަކުގައިވެސްޝިރުކު ފެޝިފައިވަނިީ ކަމެކޭ ހިީނުކުރެވޭހަާ އަަާދައިގެ ކުދިކުދި ކަންކަމުގެ ގޮތުގައެވެ ޝައިތަާނާ އެކަންތައްޒިީނަތްތެރިކޮށް މިިީސްތަކުންގެ ލޯތަކަށް ދައްކައެވެ މިގޮތުން ހެޔޮ ލަފާ ސަާލިހު މިީހުންގެހަދަަަާނުގައި ބުދު ހަދައި ތަންތަނުގައި ބަހަށްޓައެވެ އެމީހުންދެކެވާ ލޯބި ހަާމަކުރުމަށެވެ ޒަމަާން ދިގުވިވަރަކަށް ކަންތައްތައް ކުރަާގޮތައްބަދަލުއައިސް އެބުދު ތަކަށްވެސް ކަލާންގެ އެއްގެ ދަރަޖަ ލިބުނެވެ ޕްރެކްޓިކަލް އާޓް ގެ ތެރެއިން އެމީހުންގެ ދަނޑުވެރި ކަލާންގެ ސިމްބަލް ދިވެހިކުދިންލައްވާ ކުރަހާ އެއަށް ލޯބިޖައްސަން މަސައްކަތް ކޮށްފިނަމަ ވާނެގޮތާމެދު ވިސްނާލިންހެއްޔެވެ ޕަާޓީވިއަސް ﷲގެ ދީން ވިއްކާލަން މަސައްކަތް ނުކުރާށެވެ\nއާމު ރައްޔުތުން ނެއް ނޫނެ އޫރުމަހާ ރާ ވިއްކަން ރުހޭނީ..ބަޔަކު މީހުން ދުނިޔެޔާ ހެދީ މޮޔަވެހެން ފަގީރުވެދާނެ ކަމަށް ކުރާ ކަމެއް.މަށެއް ހަމަ ގައިމު އެ ވިއްކަން ގޮވާ މެންބަރަކަށް ވޯޓެއް ނުލަން.އެ ބަޔަކު ވިއްކިޔެ ކިޔާފާ ދެން ވަގަޝޭ ކިޔާފަ އެހެން ކަންކަން ކުރުމޭ ތަ ރަނގަޅީ ބޮޑަސް ލުޑަޔަސް ނުބާއިވާނި ނުބަޔަށް..\nސެޕްޓެމްބަރު 18, 2019 12:03\nހޭގަމާރުންނޭ ބަގުރަލާ އުރުމަސް ގައިރު މުސްލިމުނައް ވިއްކީމަ ހަލާލު ވާނެތޯ؟ ހާޜަމްކަމެއް ހަލާލުކަކައް ދައްކުވަން އުޅޭ އުމީހުންނައްވުރެ ވަކި ނުރައްކާ ބަޔެއް ކޮބައިތޯ؟ ޓޮމާޓޯ ބުނީ ރަނގަޅައް އެވާރު ބޮޑު ހަރާމްކަމެއް ލޯމަތީކުރީމަ ކަކައް ނުވެފަ ބަޔަކު ދީނީހަފުލާޔެއް ބޭއްވިހެން ހީވެގެން ތެޅިއަރުވަނީ ކީއްވެހޭ؟ މީހުން ކުއާއެއްޗެއް ސައް ރައްދުދީ ހެދިވަރަކައް ހުންނަމުނާފިގުކަން ފާޅުވާނީ\nސެޕްޓެމްބަރު 18, 2019 12:14\nމިގައުމުގެ ގާނޫ ހިލާފުވެގެން ކަންބޮޑުވަނީ ބަޔަކު ހިމޭނުންތިބެ އެންމީހަކައް ނުރައްކަލެއް ނޫވާކަމެއް ކުރީމަތޯ! މި ކުދިރައްތަކުގަ އެއްޗެތިދުއްވާ ކިތައް މީހުން ލައިސަންގައިގެން ދުއްވަނީ؟ މާލޭގަވެސް އެތައް ބައިވަރެއް އަދި ރާއްޖެތެރޭ ގިނަބަޔަކީ ލައިސަންނެތި ދުއްވާމީހުން އެކަމުން އެންމީހުނައް ވަރައް ގިނައިގެލުންވޭ! ބުރޯ ދީނާގާނޫ ލޮލުގެ ހިމަކޮޅުން ބެލީމަ ދެއްކޭނީ ތިބާވަތުގެ ތާކުން ތާކުންތާކު ނުޖެހޭ ވާހަކަ\nސެޕްޓެމްބަރު 18, 2019 13:43\nމިނިސްޓަރީން ތި މައްސަލަ ބަލަނީ ލޮލުންތަ؟


Dharani mahchah, Kanbodeh nuveytha?\nދަރަނި މައްޗަށް، ކަންބޮޑެއް ނުވޭތަ؟\nދަރަނި 1.1 ބިލިއަން ޑޮލަރަށް\nމާލީ އިދާރާތަކުން ތަކުރާރުކޮށް އިންޒާރުދޭ\nސަރުކާރުން ބުނަނީ ދަރަނި ދެއްކޭނެ ކަމަށް\nހުޅުމާލެ މަޝްރޫއުގެ ދެވަނަ ފިޔަވަހީގައި ތަރައްގީކުރާ ސަރަހައްދު: ދަރަނި ނަގަނީ ބޮޑެތި ވިޔަ މަޝްރޫއު ތަކަށް-- ފޮޓޯ | އެޗްޑީސީ\nރާއްޖޭގެ ކޮންމެ ދިމާލަކުން ވެސް ފެންނަނީ މަޝްރޫއު ތަކެވެ. އެއީ ބޮޑެތި ބިޔަ މަސައްކަތް ތަކެވެ. މި މަޝްރޫއުތަކުގެ އަގު ފައިސާގެ ގޮތުން ބަލާނަމަ ބިލިއަން، ބިލިއަން ރުފިޔާ އިން މައްޗަށް ދާނެކަން ޔަގީނެވެ. ނަމަވެސް، މަޝްރޫއުތައް ހިންގަން ބޭނުންވާ ފައިސާގެ ބޮޑު ބައެއް ހޯދަނީ ބޭރުންނެވެ. ސަބަބަކީ ރާއްޖޭގައި އެވަރުގެ މާލީ ތަނަވަސްކަން ނެތުމެވެ. އެހެންވެ، ދެން ޖެހެނީ ލޯނު ނަގާށެވެ. މިއާއެކު "ނުފެނި" އިތުރުވަނީ ދަރަންޏެވެ. ގައިމު ވެސް މިއީ ކަންބޮޑުވާން ޖެހޭ ކަމެކެވެ. ރާއްޖޭގެ އިގްތިސޯދަށް މިހާރު އޮތް އެންމެ ބޮޑު އެއް ނުރައްކަލަކީ ދަރަނީގެ މައްސަލަ އެވެ. މަތި މައްޗަށް ދަރަނި އިތުރުވެއްޖެ އެވެ. ކަންބޮޑުވޭ ހެއްޔެވެ؟\nމަރުކަޒީ ބޭންކް، އެމްއެމްއޭ އިން އެންމެ ފަހުން ނެރުނު މިދިޔަ އަހަރުގެ ރިޕޯޓަށް ބަލައިލުމުން "ދަރައި ވިކޭވަރު" ވަރަށް ސާފުކޮށް ފެނެ އެވެ. ދަރަނި އިތުރުވި ނަމަވެސް މިއީ "މައްސަލައެއް" ގޮތުގައި ސަރުކާރުން ނުދެއްކެ އެވެ. ނަމަވެސް ތަކުރާރުކޮށް ބޭރުގެ މާލީ އިދާރާތަކުން ގޮވަމުން ދަނީ ރާއްޖޭގެ ދަރަނި އިތުރުވަނީ އެވެ. ދަރަނި މެނޭޖު ކުރަން އިސްކަން ދޭށޭ އެވެ.\nވޯލްޑް ބޭންކުން 2016 ވަނަ އަހަރު ނެރުނު ރިޕޯޓެއްގައި ބުނެފައިވާ ގޮތުން އަހަރުން އަހަރަށް ދިވެހި ދައުލަތު ދަރަނި ދަނީ ބޮޑުތަން އިތުރުވަމުންނެވެ. ދަރަނި އިތުރުވާ މިންވަރަށް ބަލާއިރު 2020 ވަނަ އަހަރު ގައުމީ އުފެއްދުންތެރިކަމުގެ ނިސްބަތުން ބޮލަކަށް ޖެހޭ ދަރަނި (ޖީޑީޕީ) 120 ޕަސެންޓަށް އަރާނެ ކަމަށް ބުނެފައިވެ އެވެ. އޭރުން ބޮލަކަށް ޖެހޭ ދަރަނީގެ މިންވަރު 140،000ރ. އަށް ވުރެ މަތިވާނެ ކަމަށް އޭރު ވޯލްޑް ބޭންކުން ބުނެފައިވެ އެވެ.\nއޭގެ ފަހުން އިންޓަނޭޝަނަލް މަނިޓަރީ ފަންޑް (އައިއެމްއެފް) އިން މިދިޔަ އަހަރު ވެސް ވަނީ ހަމަ މިވާހަކަ ދައްކައި ކަންބޮޑުވުން ފާޅުކޮށްފަ އެވެ. ރާއްޖޭގެ އިގްތިސޯދު ހާލަތު ބެލުމަށްފަހު އައިއެމްއެފް އިން މިދިޔަ ޑިސެމްބަރު މަހު ނެރުނު ރިޕޯޓުގައިވާ ގޮތުން ދަރަނި އިތުރުވުމަކީ ރާއްޖޭގެ އިގްތިސޯދަށް ބޮޑެތި މައްސަލަ ތަކެއް ކުރިމަތިވެދާނެ ކަމެކެވެ. އަދި އޭގެ ސަބަބުން ރާއްޖޭގެ ބޭރު ފައިސާގެ ރިޒާވަށް ނޭދެވޭ އަސަރުކޮށްފާނެ ކަމަށް ބުނެފައިވެ އެވެ. ދަރަނި މިދިޔަ ދެ އަހަރު ތެރޭގައި ރާއްޖޭގެ ޖީޑީޕީގެ ނިސްބަތުން 11.5 ޕަސެންޓް އިތުރު ވެފައިވާ ކަމަށް އައިއެމްއެފް ވެސް އިން ބުނެފައިވެ އެވެ.\nބޮލަކަށް ޖެހޭ ދަރަނި މަތި!\nއައިއެމްއެފްގެ ވާހަކަ އަށް އަހަރެއް އަދި ނުވެ އެވެ. ދާދި ފަހުން ރާއްޖޭގެ މަރުކަޒީ ބޭންކް (އެމްއެމްއޭ) އިން ނެރުނު މިދިޔަ އަހަރުގެ އަހަރީ ރިޕޯޓްގައި އެ ވަނީ ރާއްޖޭގެ ދަރަނީގެ ހާލަތުގެ ރީތި ތަސްވީރެއް ދައްކައިދީފަ އެވެ. މިދިޔަ އަހަރުގެ ނިޔަލަށް ރާއްޖޭގެ ބޭރުގެ ދަރަނި މިވަނީ 1.1 ބިލިއަން ޑޮލަރަށް އަރައި، 26 ޕަސެންޓް އިތުރުވެފަ އެވެ. މީގެ މާނައަކީ ރާއްޖޭގެ އާބާދީގެ ނިސްބަތުން ބަހާލާނަމަ ބޮލަކަށް ގާތްގަނޑަކަށް 30،000ރ. ގެ ދަރަނި މިހާރު ޖެހޭނެ އެވެ.\nއެމްއެމްއޭގެ ރިޕޯޓުގައިވާ ގޮތުން މިދިޔަ އަހަރު ނިމުނުއިރު، ބޭރުގެ ޖުމްލަ ދަރަނީގެ 91 ޕަސެންޓް ހިއްސާކުރަނީ ސަރުކާރުގެ ދަރަންޏެވެ. ސަރުކާރުގެ ބޭރުގެ ދަރަނި 316.2 މިލިއަން ޑޮލަރު، އިތުރުވެ، އަހަރު ނިމުނުއިރު ވަނީ 1.1 ބިލިއަން ޔޫއެސް ޑޮލަރަށް އަރާފަ އެވެ. މިއާއެކު ގައުމީ އުފެއްދުންތެރިކަމުގެ ނިސްބަތުން ނުވަތަ ޖީޑީޕީ ނިސްބަތުން ދަރަނި ވަނީ 2016 ވަނަ އަހަރު 20 ޕަސެންޓުގައި ހުރުމަށްފަހު، މިދިޔަ އަހަރު ވަނީ 26 ޕަސެންޓަށް އިތުރުވެފަ އެވެ.\nރާއްޖޭގެ ދަރަނި އިތުރުވި މައިގަނޑު ސަބަބުތަކުގެ ތެރޭގައި ބައިނަލްއަގުވާމީ ބާޒާރުގައި ސަރުކާރުން ވިއްކި ބޮންޑުގެ ސަބަބުން ދަރަނީގެ ސެކިއުރިޓީސް ވަނީ 250 މިލިއަން ޑޮލަރަށް އެރުން ހިމެނެ އެވެ. މީގެ އިތުރުން ސަރުކާރުން ހިންގާ އުމްރާނީ އަދި ބޯހިޔާވަހިކަމުގެ މަޝްރޫއުތަކަށް ބޭނުންވާ ތަކެތި އިމްޕޯޓް ކުރުމަށް ނަގާފައިވާ ކްރެޑިޓް އިތުރުވުމުގެ ސަބަބުން މިދިޔަ އަހަރު ބަޔާސް ކްރެޑިޓް ވަނީ 420.9 މިލިއަން ޑޮލަރަށް އަރާފައިވެ އެވެ.\nމި މުއްދަތުގެ ތެރޭގައި ބައިނަލްއަގްވާމީ ޖަމާއަތްތަކުން ނަގާފައިވާ ލޯނުގެ އަދަދު 20 މިލިއަން ޑޮލަރު އިތުރުވެ، އަހަރު ނިމުނުއިރު ވަނީ .274.5 މިލިއަން ޔޫއެސް ޑޮލަރަށް އަރާފަ އެވެ. އެހެން ނަމަވެސް، ދޭދޭ ގައުމުތަކުން ނަގާފައިވާ ލޯނުތަކުގެ އަދަދުވަނީ 20.6 މިލިއަން ޔޫއެސް ޑޮލަރުން ދަށްވެ، 122.1 މިލިއަން ޑޮލަރަށް ތިރިވެފަ އެވެ. ވިޔަފާރި ބޭންކުތަކުގެ ބޭރުގެ ދަރަންޏަށް ބަލާއިރު، މި އަދަދު ވަނީ 23.2 މިލިއަން ޑޮލަރުން އިތުރުވެ، 108 މިލިއަން ޑޮލަރަށް އަރާފަ އެވެ.\nމި އަހަރުގެ ބަޖެޓުގައި ވެސް ވަނީ އަހަރު ނިމޭއިރު ދަރަނި ބޮޑުވާނެ ކަމަށް ބުނެފަ އެވެ. އެގޮތުން ބުނެފައިވަނީ މި އަހަރު ނިމޭއިރު ދަރަނި 43 ބިލިއަން ރުފިޔާ އަށް އަރާނެ އެވެ. މީގެ ތެރެއިން ބޭރުގެ ދަރަނި 27.3 ބިލިއަން ރުފިޔާ އަށް އަރާއިރު، އެތެރޭގެ ދަރަނި ހުންނާނީ 21.7 ބިލިއަން ރުފިޔާގަ އެވެ. މައްސަލަ އެއް ހެއްޔެވެ؟\nދަރަނި ބޮޑުވާތީ ވާހަކަ ދައްކާނެ އަނގައެއް ނެތްނަމަވެސް، މަރުކަޒީ ބޭންކުން އެވަނީ އެކަން ފާހަގަ ކޮށްފަ އެވެ. އެއީ މައްސަލައެއްގެ ގޮތުގައި ތިލަކޮށްދީފަ އެވެ.\nދަރަނީގެ މައްސަލާގައި ގަވަރުނަރު އަހުމަދު ނަސީރު ވެސް ވަނީ ކަންބޮޑުވުން ފާޅުކޮށް ވާހަކަ ފުޅު ދައްކަވާފަ އެވެ.\nކުރުނބާ މޯލްޑިވްސްގައި ދާދި ފަހުން ބޭއްވި މޯލްޑިވްސް ފައިނޭންސް ފޯރަމް ގައި ގަވަރުނަރު ނަސީރު ވިދާޅުވެފައިވަނީ ރާއްޖެ އިން ތަރައްގީގެ ބޮޑެތި މަޝްރޫއުތަކެއް ހިންގާއިރު، ދަރަނި މެނޭޖު ނުކުރެވޭނަމަ، ދަރަނީގެ ސަބަބުން ދިމާވާ ފަދަ ގޮން ޖެހުންތައް ރާއްޖެ އަށް ވެސް ކުރިމަތިވުމުގެ ބިރު އެބައޮތް ކަމަށެވެ.\nމިނިސްޓަރު މުނައްވަރު: ދަރަނި ދައްކާ ކަމަށް މިނިސްޓަރު ވިދާޅުވޭ- އަވަސް ފޮޓޯ: އަހުމަދު ޝުރާއު\nދަރަނި އެންމެ ގިނަ އިން ނަގަނީ ބޮޑެތި މަޝްރޫއު ތަކަށެވެ. ހާއްސަކޮށް ވެލާނާ އިންޓަނޭޝަނަލް އެއާޕޯޓް (ވީއައިއޭ) އާއި ހުޅުމާލެ ދެވަނަ ފިޔަވަހި ފަދަ ބޮޑެތި މަޝްރޫއު ތަކަށެވެ. ސުވާލަކީ ރާއްޖެއިން ބޭރުގެ ގައުމުތަކުގެ ބޭންކްތަކުން ނަގާ ލޯނުތައް އަދާ ކުރުމުގެ ގާބިލްކަން އެބަހުރި ހެއްޔެވެ؟\nއަޅުގަނޑުމެން ރެކޯޑް ލެވެލް އަކަށް، ހަތަރު ބިލިއަން ރުފިޔާގެ ދަރަނި މިވަނީ އަދާ ކޮށްފައި، ދަރަނި ހަމައެކަނި މި ސަރުކާރުން ނަގަނީއެއްވެސް ނޫން، އެހެން ސަރުކާރު ތަކުގެ ދަރަނި އަދާ ކުރަމުންވެސް މިދަނީ\nއަހުމަދު މުނައްވަރު | ފިނޭންސް މިނިސްޓަރު\nފިނޭންސް މިނިސްޓަރު މި އަހަރުގެ ބަޖެޓާ ބެހޭ ގޮތުން ވާހަކަފުޅު ދައްކަވަކަމުން ވިދާޅުވެފައިވާ ގޮތުގައި މި ސަރުކާރުން ހަމައެކަނި ދަރަނި ނަގަމުން ދަނީއެއް ނޫނެވެ. ކުރީގެ ސަރުކާރު ތަކުން ނަގައި ދައްކަން ޖެހިފައިވާ ދަރަނި ވެސް ދައްކަމުން ދެއެވެ. އަދި މި ސަރުކާރަކީ އިގްތިސޯދީ ތަސައްވުރެ އޮތް ސަރުކާރެކެވެ. ސަރުކާރުން ދަރަނި ނަގަނީ އެ ދަރަނި ދެއްކޭނެ ކަމުގެ ގާބިލް ކަމާއި ޔަގީންކަން އޮތުމުންނެވެ. އޭނާ އެހެން ވިދާޅުވަނީ ވޭތުވެދިޔަ ހަތަރު އަހަރު ރާއްޖޭގެ ދަރަންޏަށް އިތުރު 15 ބިލިއަން ރުފިޔާ އިތުރުވެފައިވާ ކަމަށް ވިދާޅުވަމުންނެވެ.\n"އަޅުގަނޑުމެން ރެކޯޑް ލެވެލް އަކަށް، ހަތަރު ބިލިއަން ރުފިޔާގެ ދަރަނި މިވަނީ އަދާ ކޮށްފައި، ދަރަނި ހަމައެކަނި މި ސަރުކާރުން ނަގަނީއެއްވެސް ނޫން، އެހެން ސަރުކާރު ތަކުގެ ދަރަނި އަދާ ކުރަމުންވެސް މިދަނީ،" މިނިސްޓަރު ވިދާޅުވި އެވެ. "އަޅުގަނޑުމެން އިންޓަނޭޝަނަލް މާކެޓަށް ނުގޮސްފި ނަމަ ފޮރިން އެކްސްޗޭންޖް މާކެޓަށް މައްސަލަ ޖެހޭނެ، 90 ޕަސެންޓް ޕްރޮޖެކްޓްސް ތަކަކީ ބޭރުގެ އިމްޕޯޓްސްތަކަށް ބަރޯސާވެގެން ކުރިއަށްދާ ޕްރޮޖެކްޓްސްތައް،"\nމަރުކަޒީ ބޭންކުގެ ހިސާބުތަކަށް ބަލާއިރު މިދިޔަ އަހަރަކީ ފަސް އަހަރުގެ ތެރޭގައި ދަރަނި އަދާކުރުމަށް އެންމެ ގިނައިން ފައިސާ ހޭދަކުރި އަހަރެވެ. މިދިޔަ އަހަރު ދަރަނި އަދާ ކުރުމަށް ރާއްޖެ އިން 86.9 މިލިއަން ޑޮލަރު ހޭދަކޮށްފައިވެ އެވެ. އޭގެ ކުރީ އަހަރު މި އަދަދު އުޅެނީ 81 މިލިއަން ޑޮލަރުގަ އެވެ.\nކޮންމެއަކަސް ދަރަނީގެ މައްސަލަ މިދަނީ މަތިވަމުންނެވެ. ދަރައި ދަނީ ވިކެމުންނެވެ. މަސައްކަތް ވެސް ކުރަން ޖެހެ އެވެ. ނަމަވެސް ދަރަނި މެނޭޖު ކުރުމަށް ގަވަރުނަރު ވިދާޅުވި ގޮތަށް ބޮޑު ސަމާލުކަމެއް މިވަނީ ދޭން ޖެހިފަ އެވެ.\nފިނޭންސް މިނިސްޓްރީ އެމްއެމްއޭ\nރާއްޖެ ޑިޖިޓަލް ޕޭމަންޓްތަކާ ހަމައަށް ގެންދިއުމަކީ އަމާޒު: ގަވަރުނަރު\n"މޫޑީސް" އާއި "ފިޗު"ން އެ ބުނީ ކީކޭ؟\nރާއްޖޭގެ ރިޒާވް މިހާރު ހުރި ވަރަށް ދެމެހެއްޓޭނެ: ފިޗް\n2018 ގެ ބަޖެޓާއެކު އިގްތިސާދުން ފެންނާނެ ހަތް ކަންތައް!


COVID-19 in araigathumah masakkaiytheringe dhauru bodu: Raees - vNews.mv\nކޮވިޑުން އަރައިގަތުމަށް މަސައްކަތްތެރިންގެ ދައުރު ބޮޑު: ރައީސް\nޠާހިރާ އަޒްހާރު 01 May 2021, 13:29\nމަސައްކަތްތެރިންގެ ބުރަ މަސައްކަތުން ކޮވިޑް-19ގެ ސަބަބުން ކުރިމަތިވި އެކި ގޮންޖެހުންތަކުން އަރައިގަތުމުގައި ރަނގަޅު ނަތީޖާއެއް ދައްކުވައިދީފައިވާކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nރައީސް މިފަދައިން ވިދާޅުވީ ބައިނަލްއަގުވާމީ މަސައްކަތްތެރިންގެ ދުވަހާއި ގުޅިގެން ކުރެއްވި ޓްވީޓެއްގައެވެ. ރައީސްގެ ޓްވީޓުގައި ވަނީ ރާއްޖޭގައި މަސައްކަތްކުރާ މަސައްކަތްތެރިންގެ ބުރަ މަސައްކަތަށް ޝުކުރު އަދާކުރައްވާފައެވެ.\nރައީސް ވިދާޅުވީ ކޮވިޑް-19 ގެ ސަބަބުން އިގްތިސާދީ ގޮތުން ރާއްޖެއަށް ކުރިމަތިލާންޖެހުނު ގޮންޖެހުންތަކުން އަރައިގަތުމުގައި ވެސް މަސައްކަތްތެރިންގެ މަސައްކަތް ފާހަގަކުރެވުނު ކަމަށެވެ. މަސައްކަތްތެރިންގެ ބުރަ މަސައްކަތުގެ ނަތީޖާއިން ރާއްޖޭގެ އިގްތިސާދު އަނބުރާ ކޮޅަށް ޖެހުމުގައި ހެޔޮ ނަތީޖާތައް ފެންނަމުންދާކަމަސް ރައީސް ވަނީ ވިދާޅުވެފައެވެ.\nރައީސްގެ ޓްވީޓު ނިންމަވާ ލައްވާފައިވަނީ މަސައްކަތްތެރިންގެ ހައްގުތައް ކަށަވަރުކުރުމުގައި ދެމިތިބޭނެކަމަށް ވިދާޅުވެއެވެ.\nމީގު އިތުރުން ސިވިލް ސާވިސް ކޮމިޝަންގެ ރައީސް މުހައްމަދު ނާސިހުވެސް ވަނީ ބައިނަލްއަގުވާމީ މަސައްކަތްތެރިންގެ ދުވަހާ ގުޅިގެން ތަހުނިޔާގެ މެސެޖެއް ދެއްވާފައެވެ.\nމި މެސެޖުގައި ރައީސް ނާސިހު ވަނީ ކޮވިޑް-19 ގެ މި ދަތި އުނދަގޫ ވަގުތުގައި ރައްޔިތުންނަށް ޚިދުމަތްކުރުމުގައި މަސައްކަތްތެރިން ކުރަމުންގެންދާ ބުރަ މަސައްކަތް ފާހަގަ ކުރައްވާފައެވެ.\nއަދި ސިވިލް ސާވިސްގައި މަސައްކަތްކުރާ އެންމެހާ މަސައްކަތްތެރިންގެ ހައްގުތައް ހިމާޔަތްކޮށް، ރައްކާތެރިކަން ކަށަވަރު ކުރުމަށްޓަކައި ކުރަންޖެހޭ އެންމެހައި މަސައްކަތްތައް ކުރަމުން ގެންދާނެކަމުގެ ޔަގީންކަން ވެސް ނާސިހު ވަނީ އަރުވާފައެވެ.\nމަސައްކަތްތެރިންގެ ހައްގުތައް ކަށަވަރު ކޮށްދެއްވާނެކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު އަދި ސިވިލް ސާވިސް ކޮމިޝަންގެ ރައީސް މުހައްމަދު ނާސިހު ވިދާޅުވެފައިވީ ނަމަވެސް، މަސައްކަތުގެ މާހައުލުގައި ދިމާވާ އެކި އެކި ފުރައްސާރައާއި ގޯނާއާ ދެކޮޅަށް މިރޭ އެއްވުމެއް ބާއްވަން ވަނީ ނިންމާފައެވެ.\nސިވިލް ސާވިސް ކމިޝަން ރާއްޖެ ސިޔާސީ ރައީސް އިބްރާހިމް މުހައްމަދު ސޯލިހު


Virus in salaamaiy vumah vaan jehey hurihaa thayyaaree eh vejje: Sarukaaru | Mihaaru\nރައީސް އޮފީހުގައި މިރޭ ބޭއްވި ނޫސްވެރިންގެ ބައްދަލުވުމުގައި ހެލްތު މިނިސްޓަރު އަމީން ވާހަކަދައްކަވަނީ.-- ފޮޓޯ: ނިޝާން އަލީ/ މިހާރު\nވައިރަހުން ސަލާމަތްވުމަށް ވާންޖެހޭ ހުރިހާ ތައްޔާރީއެއް ވެއްޖެ: ސަރުކާރު\n29 ޖެނުއަރީ 2020 - 01:31 21 comments\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ހެލްތު މިނިސްޓަރު އަބްދުﷲ އަމީން ވިދާޅުވީ ޗައިނާގައި ފެތުރެމުންދާ ވައިރަހަށް ދުނިޔޭގެ ސިއްހަތު ޖަމިއްޔާގެ ލަފަ އާއި އިރުޝާދާ އެކު، ތައްޔާރުވެފައިވާ ކަމަށެވެ. އެކަމަށް ސްކްރީން ކުރުމަށް ވެލާނާ އިންޓަނޭޝަނަލް އެއާޕޯޓާއި ގަން އިންޓަނޭޝަނަލް އެއާޕޯޓުގައި ކެމެރާ ހަރުކޮށްފައިވާއިރު މިހާތަނަށް ވުހާންގައި ފެތުރޭ ވައިިރަހަށް ޝައްކު ކުރެވޭ މީހަކު ނުފެންނަ ކަމަށް ވިދާޅުވި އެވެ.\nމިނިސްޓަރު ވިދާޅުވި ގޮތުގައި، އެއާޕޯޓުތަކަށް އިތުރަށް ބޭނުންވާ ކެމެރާތައް ކުރިއަށް އޮތް 24 ގަޑިއިރުގެ ތެރޭގައި ރާއްޖެ ގެނެވޭނެ އެވެ. އޭގެ ތެރޭގައި ހަރުކޮށްގެންނާއި އަތުން ހިފައިގެން މީހުން ސްކްރީން ކުރާ ކެމެރާ ހިމެނެ އެވެ.\nސިއްހީ ހިދުމަތް ދޭ މީހުންނާއި އެއާޕޯޓުތަކުގައި މަސައްކަތް ކުރާ މުވައްޒަފުންގެ ސަލާމަތާއި ރައްކާތެރިކަމަށް ފިޔަވަޅު އަޅައި ކޮރޯނާވައިރަސްއާ ގުޅިގެން އަޅަން ޖެހޭ ފިޔަވަޅުތަކާ ބެހޭ ގޮތުން އެ މުވައްޒަފުންނަށް މައުލޫމާތު ދީފައިވާ ކަމަށް އޭނާ ވިދާޅުވި އެވެ. އަދި އެސްޓީއޯ އާއި ސަރުކާރުގެ ކުންފުނިތައް ގުޅިގެން މާސްކް ހޯދުމުގެ މަސައްކަތް ކުރަމުން އަންނަ ކަމަށް ވިދާޅުވި އެވެ.\nސަރުކާރުން މިރޭ ވަނީ ކޮރޯނާވައިރަހާ ގުޅިގެން ރައްޔިތުންގެ ރައްކާތެރިކަމަށް އަޅަން ޖެހުނު ކޮންމެ ފިޔަވަޅެއް އަޅާނެކަމުގެ ޔަގީންކަން ދީފަ އެވެ.\n"މީހަކަށް ޝައްކު ކުރެވިގެން ނުވަތަ މީހަކު ޕޮޒިޓިވްވާ ހާލަތެއްގައި އޭނާ އަށް ފަރުވާ ދިނުމަށްޓަކައި ވާންޖެހޭ ތައްޔާރީތަކުގެ އިތުރަށް ދަތުރުފަތުރާއި އެމްބިއުލާންސްގެ ހިދުމަތަށް ވެސް ވަކި އިންތިޒާމްތަކެއް ހަމަޖެހިފައި މިހާރު ހުރީ. އެހެންވީމާ އަޅުގަނޑުމެންނަށް ކަށަވަރުކަމާ އެކު ދަންނަވަން ކެރޭ މިވަގުތު އަޅުގަނޑުމެންނަށް މިކަހަލަ ކޭސްއެއް ފެނިއްޖެ ހިނދެއްގައި ނުވަތަ ފެންނާނެ ހިނދެއްގައި އެކަމަށް ފަރުވާ ދިނުމަށް ވާން ޖެހޭ ތައްޔާރީތައް ވަނީ ވެފައި ކަމަށް،" މިނިސްޓަރު ވިދާޅުވި އެވެ.\nއަމީން ވިދާޅުވީ ވައިރަހުގެ އަލާމާތެއް ފެނިއްޖެ ނަމަ އެކަމުގައި އަމަލުކުރާނެ ގައިޑްލައިނެއް ރިސޯޓުތަކަށާއި ގެސްޓް ހައުސްތަކަށް ފޮނުވާފައިވާ ކަމަށެވެ. ނަމަވެސް އެ ތަންތަނުން ވެސް ބައްޔަށް ޝައްކު ކުރެވޭ މީހަކު ފެނިގެން މިހާތަނަށް އަންގާފައި ނުވާ ކަމަށް ވިދާޅުވި އެވެ.\nރައީސް އޮފީހުގައި މިރޭ ބޭއްވި ނޫސްވެރިންގެ ބައްދަލުވުމުގައި ޓޫރިޒަމް މިނިސްޓަރު އަލީ ވަހީދު ވާހަކަދައްކަވަނީ.-- ފޮޓޯ: ނިޝާން އަލީ/ މިހާރު\nބައްޔަށް ޝައްކު ކުރެވޭ މީހަކު ފެނިއްޖެ ނަމަ ކަރަންޓީން ކޮށްގެން ފަރުވާ ދިނުމަށް ހުޅުމާލޭގައި ގާއިމްކޮށްފައިވާ ޕްރީ ސްކޫލުގައި ވަނީ އިންތިޒާމް ހަމަޖައްސައިފަ އެވެ. އަދި ބަލީގެ ނުރައްކާ ބޮޑުވެއްޖެ ނަމަ މާލެ ކައިރީގައި އޮންނަ ފުނަދޫގައި މީހުން ކަރަންޓީން ކުރަން ވަނީ ނިންމައިފަ އެވެ.\nމިނިސްޓަރު ވިދާޅުވި ގޮތުގައި، ހުޅުމާލޭގައި ކަރަންޓީން ފެސިލިޓީއެއް ގާއިމްކުރީ ބަލި ފެތުރޭ ގޮތްތަކާއި ހާލަތްތައް ބަލައިފަ އެވެ. އާބާދީގެ ބޮޑުބައި އުޅެނީ މާލެ ސަރަހައްދުގައި ކަމަށް ވާއިރު، އެ ސަރަހައްދުގެ ކޮންމެ ތަނެއްގައި ވެސް އެފަދަ ތަނެއް ގާއިމްކޮށްފި ނަމަ އެ ފެސިލިޓީއެއް ހުންނާނީ އާއްމުން ދިރިއުޅޭ ތަނާ ދުރަކު ނޫން ކަމަށް ވިދާޅުވި އެވެ.\nބަލި ފެތުރޭ ގޮތަށް ބަލާއިރު މިއީ މީސްލްސް ފެތުރޭ ގޮތަށް ފެތުރޭ ވައިރަހެއް ނޫން ކަމަށް ވެސް އަމީން ވިދާޅުވި އެވެ.\n"މީހަކަށް ޝައްކު ކުރެވިގެން ނުވަތަ މީހަކު ޕޮޒިޓިވްވާ ހާލަތެއްގައި އޭނާ އަށް ފަރުވާ ދިނުމަށްޓަކައި ވާންޖެހޭ ތައްޔާރީތަކުގެ އިތުރަށް ދަތުރުފަތުރާއި އެމްބިއުލާންސްގެ ހިދުމަތަށް ވެސް ވަކި އިންތިޒާމްތަކެއް ހަމަޖެހިފައި މިހާރު ހުރީ. އެހެންވީމާ އަޅުގަނޑުމެންނަށް ކަށަވަރުކަމާ އެކު ދަންނަވަން ކެރޭ މިވަގުތު އަޅުގަނޑުމެންނަށް މިކަހަލަ ކޭސްއެއް ފެނިއްޖެ ހިނދެއްގައި ނުވަތަ ފެންނާނެ ހިނދެއްގައި އެކަމަށް ފަރުވާ ދިނުމަށް ވާން ޖެހޭ ތައްޔާރީތައް ވަނީ ވެފައި ކަމަށް،" އަމީން\nއަމީން ވިދާޅުވި ގޮތުގައި، ކަރަންޓީން ކުރުމަށް އެހެން ތަންތަން ވެސް ދެނަގަތުމަށް ޑަބްލިއުއެޗްއޯގެ އެހީގައި އަންނަނީ މަސައްކަތް ކުރަމުންނެވެ.\n"ސަރުކާރުން މިކަމުގައި އަޅަން ޖެހުނު ކޮންމެ ފިޔަވަޅެއް އަޅާނެ. ދެން ޑަބްލިއުއެޗްއޯ، ހާލަތު ބަދަލުވާ މިންވަރަކުން ފިޔަވަޅު އަޅާނެ،" މިނިސްޓަރު ވިދާޅުވި އެވެެ.\nޓޫރިޒަމް މިނިސްޓަރު އަލީ ވަހީދު ވިދާޅުވީ ޓްރެވެލް އެޑްވައިޒަރީ ނެރެންޖެހޭ ހާލަތެއްގައި އެ ނެރޭނެ ކަމަށެވެ. އެކަމަކު އެ ހާލަތަކަށް އަދި ނުދާ ކަމަށާއި ސަރުކާރުން އަޅަން ޖެހުނު ކޮންމެ ފިޔަވަޅެއް އަޅާނެ ކަމަށް އޭނާ ވެސް ވިދާޅުވި އެވެ.\nހަލުވިކަމާ އެކު ފެތުރެމުންދާ ވައިރަހުގެ ސަބަބުން ސްރީ ލަންކާ އިން ވެސް ވަނީ ޗައިނާ ޓޫރިސްޓުންނަށް ވިސާ ދިނުން ހަރުކަށިކޮށްފަ އެވެ. އެއާ އެކު ރާއްޖެ އިން ވެސް ޓޫރިސްޓުންނަށް ވިސާ ދިނުން މަޑުޖައްސާލުމަށް އާއްމުން ދަނީ ސޯޝަލް މީޑިއާގައި ގޮވާލަމުންނެވެ.\n"މިކަމުގައި އާންމު ރައްޔިތުންނާ އެކު ސަރުކާރު ވެސް މި އޮތީ އެއްގޮތަކަށް. އެކަމުގައި ޑަބްލިއުއެޗްއޯގެ މިންގަނޑުތަކާ އެކު ސަރުކާރުން މިވެނި ޑިޒިޝަނެއް ނަގަން ޖެހިއްޖެ ސިޗުއޭޝަންގައި މީގައި ޑިވައިޑެއް ނޯންނާނެ،" މިނިސްޓަރު އަލީ ވަހީދު\nލަންކާއެކޭ އެއްގޮތަށް ރާއްޖެއަށް ވެސް އެންމެ ގިނައިން ދަތުރުކުރަނީ ޗައިނާގެ ޓޫރިސްޓުންނެވެ.\nނޫސްވެރިންގެ ގިނަ ސުވާލުތައް ވެސް އަމާޒުކޮށްފައި ވަނީ ޗައިނާގެ ޓޫރިސްޓުންނަށް ވިސާ ދިނުން މަޑުޖައްސައިލުމާ ގުޅޭގޮތުން ސަރުކާރުގެ ވިސްނުން ހުރި ގޮތުގެ މައްޗަށެވެ.\nއެ ސުވާލުތަކަށް ޖަވާބުދެއްވަމުން މިނިސްޓަރު އަލީ ވަހީދު ވިދާޅުވީ ސަރުކާރަށް އެންމެ މުހިއްމު ވާނީ ރައްޔިތުންގެ ސަލާމަތާއި ރައްކާތެރިކަން ކަމަށެވެ. އޭނާ ވިދާޅުވީ ޗައިނާގެ ޓޫރިސްޓުންނަށް ވިސާ ދިނުން މަޑުޖައްސާލުމުގެ ހާލަތެއް އަދި ނާންނަ ކަމަށާއި އެފަދަ ނިންމުމެއް ނިންމަން ޖެހިއްޖަނަމަ އެ ނިންމުމެއް ވެސް ނިންމަވާނެ ކަމަށެވެ.\n"މިކަމުގައި އާންމު ރައްޔިތުންނާ އެކު ސަރުކާރު ވެސް މި އޮތީ އެއްގޮތަކަށް. އެކަމުގައި ޑަބްލިއުއެޗްއޯގެ މިންގަނޑުތަކާ އެކު ސަރުކާރުން މިވެނި ޑިޒިޝަނެއް ނަގަން ޖެހިއްޖެ ސިޗުއޭޝަންގައި މީގައި ޑިވައިޑެއް ނޯންނާނެ،" މިނިސްޓަރު އަލީ ވަހީދު ވިދާޅުވި އެވެ.\nބޭނުންވެއްޖެ ނަމަ މިރޭ ވެސް މުޅި އެއާޕޯޓު ބަންދުުކުރެވިދާނެ ކަމަށާއި ނަމަވެސް މިރޭގެ ޕޮޒިޝަނަކީ އެއީ ނޫން ކަމަށް ވިދާޅުވި އެވެ.\nއަލީ ވަހީދު ވިދާޅުވީ ޓޫރިޒަމް އިންޑަސްޓްރީގެ އިސްވެރިންނާ ރައީސް އިބްރާހިމް މުހައްމަދު ސޯލިހް މާދަމާ ބައްދަލުކުރައްވާނެ ކަމަށެވެ. ހާލަތު ބަދަލުވަމުންދާއިރު ނަގަންޖެހޭ ހުރިހާ ފިޔަވަޅެއް އަޅާނީ ހުރިހާ ފަރާތްތަކާ ގުޅި މަޝްވަރާކޮށްގެން ކަމަށް ވިދާޅުވި އެވެ.\nކޮރޯނާވައިރަސް ޖެހިގެން މިހާތަނަށް 106 މީހުން މަރުވެފައިވާއިރު އެ ބައްޔަށް 4،500 އަށްވުރެ ގިނަ މީހުން ޕޮޒިޓިވްވެފައިވެ އެވެ. ޗައިނާ އިން މިހާރު ވަނީ އެ ވައިރަސް ފެތުރޭ ސަރަހައްދުތައް ކަރަންޓީން ކޮށްފަ އެވެ. އެހެންވެ އެ ސަރަހައްދުތަކުގެ ދަތުރުތައް ވަނީ މެދުކަނޑާލައިފަ އެވެ.\nއިތުރު ލިޔުންތައް ރާއްޖެ-ޗައިނާ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު އަލީ ވަހީދު، ޓޫރިޒަމް މިނިސްޓަރު ސިއްހަތު ޗައިނާ ބަލިތައް ޓޫރިޒަމް މިނިސްޓަރު ޓޫރިޒަމް މިނިސްޓްރީ


ދުނިޔެއަށް ދެވަނަ ހަނދެއް ފެންނަނީ؟ – Dhen.mv\nޢާއިޝަތު ނުޒުހާ September 26, 2020 - 12:11 am\nދުނިޔެ ކައިރިން ދެވަނަ ހަނދެއް ފާޅުވަމުން އަންނަ ކަމަށް ސައިންސްވެރިން ބުނެފިއެވެ.\nސައިންސްވެރިން ބުނެފައިވާ ގޮތުގައި މި ކުޑަ ހަނދު މިހާރު އިނީ ދުނިޔެއާ 43000 ކިލޯމީޓަރު ކައިރީގައެވެ. އަދި މި ހަނދު މިއަހަރުގެ އޮކްޓޯބަރުގެ މަހާއި އަންނަ 2021 އަހަރުގެ މެއި މަހާއި ހަމައަށް ދުނިޔޭގެ އޯބިޓް ވަށައި ބުރު ޖަހާނެއެވެ.\nބައެއް ސައިންސްވެރިން ބުނާ ގޮތުގައި ދުނިޔެ ކައިރިން ފާޅުވަމުން އަންނަނީ އިންސާނުން ހަދާފައިވާ ސްޕޭސް ކްރާފްޓެކެވެ. އަދި އެއީ މީގެ ގަރުނެއް ކުރިން ސައިންސްވެރިން ޖައްވަށް ދޫކޮށްލި ރޮކެޓެއް ކަމުގައި ވެސް ބައެއް ސައިންސްވެރިން ވަނީ ބުނެފައެވެ.\nއޮސްޓްރޭލިއާގެ ފްލިންޑާސް ޔުނިވާސިޓީގެ ސްޕޭސް އާކިއޮލޮޖިސްޓެއް ކަމަށްވާ އެލިސް ގޯމަން، ސައިންސްއެލާޓް އަށް ދިން އިންޓަވިއުއެއްގައި ބުނެފައިވާ ގޮތުގައި ދުނިޔެ ކައިރިން ފާޅުވަމުން އަންނަ ކަމަށް ބެލެވޭ ހަނދުގެ ވެލޯސިޓީ އާންމުކޮށް ހުންނަ ގިނިހިލައިގެ ވެލޯސިޓީއަށް ވުރެ ދަށެވެ. އަދި އެ ދަތުރުކުރަމުން އަންނަނީ ވަރަށް މަޑުން ކަން ވެސް އޭނާ ފާހަގަ ކޮށްފައި ވެއެވެ.\nސީއެންއެން އަށް ދިން އިންޓަވިއުއެއްގައި ނާސާގެ ސެންޓަރ ފޯ ނިއާ އާތް އޮބްޖެކްޓްސް ސްޓަޑީސް ގެ ޑިރެކްޓަރު ޑރ. ޕައުލް ޗޯޑަސް ބުނި ގޮތުގައި ހަނދު ކަމަށް ބެލެވޭ އެއްޗަކީ 1960 ގެ އަހަރު ތަކުގައި ޖައްވަށް ދޫކޮށްލި ބޫސްޓާ ރޮކެޓެއް ކަމަށް ބެލެވެއެވެ.\nމީގެ އިތުރުންވެސް ގިނިހިލައެއް ދުނިޔޭގެ އޯބިޓް ތެރެއިން ފާޅުވުމަކީ ނާދިރުކަމެއް ކަން ވެސް އޭނާ ވަނީ ފާހަގަކޮށްފައެވެ.\nއަލްހަމްދުލިއްﷲ! އައްޑޫއިން ކޮވިޑް ޖެހުނު އެންމެން ބަލިން ރަނގަޅުވެއްޖެ\nވެންޓިލޭޓަރު މައްސަަލައިގައި އަމީން އަށް ދައުވާ ނުކުރަން ނިންމައިފި\nކައިވެނިކުރަން އެއްބަސް ނުވުމުން ބޮޑު ލަނޑެއް ދީފި!


ކުނިވަމުންދާ މާލެ ކުނިން ސަލާމަތް ނުކުރެވިގެން މިއުޅެނީ2މިނިސްޓަރުންގެ އަައިނާ ކާރުގެ ބިއްލޫރީގެ ކަޅުކަން ގަދަކަމުން؟\nއެދުވަސް ފާހަގަކުރަން ކުންފުނިތަކުން ޗަންދާ ހޯދާނެއެވެ. އެ ޗަންދާގެ ދަށުން މުވައްޒިފުންނަށް ރަނގަޅުފައިދާތަކެއްވެސް ލިބެއެވެ. އެންމެ ބޮޑު އެއްފައިދާއަކަށްްވަނީ އަންހެން ވެރިންގެ ގައަށް ބާރު ޓީޝަރޓެއް ލައްވާފައި ބަލަން ހުންނަ ބޮޑުމީހާއަށް ލިބޭ ހިތް ހަމަޖެހުމެވެ. އިޖުތިމާޢީ ޖަމިއްޔާއަކުން މުހިންމު ކަމެއްގައި ދިއުމުން އެހީއެއް ދެވެން ނުއޮންނަ ކުންފުނިތަކުންވެސް މިބާވަތުގެ ކަންކަމަށް ޚަރަދުކުރެއެވެ.\nކުނި ޕޮލިހެއްވެސް އުފައްދައިފިއެވެ. ޔުނިފޯމް ނުފެހޭތީ ނަަމަވެސް އަދިވެސް ހަރަކާތްތެރިވާ ތަނެއް ނުފެނެއެވެ. ކުނި ޕޮލިސް ނެރެ، ކުނި ފުނިތައް ޖަހާ މީހުން ހޯދައި ކުނިފުނީގެ ސައިޒުން އެކަން ކުރި މީހާގެ ބޮލުގައި ސްޓިކަރއެއް ޖަހަން ފަށައިފިނަމަ ދައުަލަތަށް އެކަށީގެންވާ އާމްދަނީއެއްވެސް ލިބެނެއެވެ.\nދައުލަތަށް އާމްދަނީ ހޯދަން އަދި މިހައިތަނަށް ސްޓިކަރ ޖަހަމުން ގެންދަނީ ހަމައެކަނި ސައިކަލާއި ކާރުގައެވެ. ކާރަކީ މުއްސަނދިން ދުއްވާ އެއްޗަކަށްވީމާ ޖަހަނީ ނިޞްބަތުން ވަރަށް މަދުންކަމަށް ބެލެވެއެވެ.\nސައިކަލާއި ކާރު އެއްތަނެއްގައި ޕާކުކޮށްފައި ހުންނައިރު ސައިކަލްތައް ޓޯކޮށްގެންދާއިރު ކާރަށް އަޅައި ނުލަނީ މުއްސަނދިންގެ އެއްޗަކަށްވާތީ ކަމަށް ވެދާނެއެވެ.


Covid in rakaatherivaan alhan jehunu komme fiyavalhakah sarukaaru thayaaru: Raees | Mihaaru\nކޮވިޑުން ރައްކާތެރިވާން އަޅަން ޖެހުނު ކޮންމެ ފިޔަވަޅަކަށް ސަރުކާރު ތައްޔާރު: ރައީސް\nކޮވިޑް ވައިރަހާ ގުޅޭ ގޮތުން ކަމާބެހޭ އިދާރާތަކުގެ ބޭފުޅުންނާ ރައީސް މަޝްވަރާ ކުރައްވަނީ. --ފޮޓޯ/ރައީސް އޮފީސް\n24 ފެބުރުއަރީ 2020 - 19:52\nޗައިނާ އިން އުފެދި އެކި ގައުމުތަކުގައި ފެތުރި ރާއްޖެ އަށް ވެސް ނުރައްކާ ބޮޑުވެފައިވާ ކޮރޯނާ ވައިރަސް އިން ދިވެހި ރައްޔިތުންގެ ސަލާމަތާއި ރައްކާތެރިކަން ކަށަވަރުކުރަން އަޅަން ޖެހުނު ކޮންމެ ފިޔަވަޅަކަށް ސަރުކާރު ތައްޔާރަށް އޮތް ކަމުގެ ޔަގީންކަން ރައީސް އިބްރާހިމް މުހައްމަދު ސޯލިހް މިއަދު ދެއްވައިިފި އެވެ.\nއެމަނިކުފާނު މި ޔަގީންކަން ދެއްވީ ކޮވިޑް-19 އާ ގުޅޭ ގޮތުން ވަޒީރުންނާއި ކަމާބެހޭ އިދާރާތަކުގެ އިސްވެރިންނާއި އައިޖީއެމްއެޗުގެ ސީނިއާ ޑޮކްޓަރުންނާ އެކު ރައީސް އޮފީހުގައި ބޭއްވެވި ބައްދަލުވުމުގަ އެވެ.\nރައީސް އޮފީހުން ބުނީ މި ވައިރަހުގެ ނުރައްކާ ރާއްޖެ އަށް އޮތް މިންވަރާއި މިކަމުން ރައްކާތެރިވާން އެހެން ގައުމުތަކުން އަޅަމުން އަންނަ ފިޔަވަޅުތައް ވެސް ރައީސް އޮޅުންފިލުއްވި ކަމަށެވެ. އެ ވައިރަސް ރާއްޖެ އިން ފެނިދާނެތީ މިހާރު އަޅާފައިވާ ފިޔަވަޅުތައް އިތުރަށް ވަރުގަދަ ކުރެވޭނެ ގޮތްތަކާ ބެހޭ ގޮތުން ވެސް ރައީސް މަޝްވަރާ ކުރެއްވި ކަމަށް ރައީސް އޮފީހުން ބުންޏެވެ.\nރާއްޖެ އިން މިހާތަނަށް އަޅާފައިވާ ފިޔަވަޅުތައް އެގޮތުގައި ކުރިއަށް ގެންގޮސް މޮނިޓާގެ ކަންކަމަށް ޚާއްސަ ސަމާލުކަމެއް ދެއްވަން ރައީސް ވަނީ އެދިވަޑައިގެންފަ އެވެ.\nޗައިނާ އިން ރާއްޖެ އައި ބައެއް މީހުންގެ ތެރެއިން ކޮރޯނާވައިރަހަށް ޝައްކު ކުރެވުނު ހަތް މީހެއްގެ ސާމްޕަލްތައް ނަގައި ޓެސްޓް ކުރި އެވެ. ރާއްޖެ އިން އޭރު ޓެސްޓު ކުރެވެން ނެތިގެން އެ ޓެސްޓުތައް ކުރީ އިންޑިއާގެ ޕޫނޭއަށް ފޮނުވައިގެންނެވެ. އެކަމަކު ކޮވިޑް ވައިރަހަށް ޓެސްޓްކުރެވޭނެ ގޮތް މިހާރު ވަނީ އައިޖީއެމްއެޗްގައި ގާއިމްކޮށްފަ އެވެ. ޓެސްޓުގެ ނަތީޖާ 10-12 ގަޑިއިރުގެ ތެރޭގައި ލިބޭނެ އެވެ.\nމި ވައިރަހާ ދެކޮޅަށް ރާއްޖެ ވަނީ ވަރަށް ރަނގަޅަށް ތައްޔާރުވެފައި ކަމަށް ޑަބްލިއުއެޗްއޯގެ ފަރާތުން ރާއްޖެ އަށް ކަނޑައަޅާފައި ހުންނެވި މަންދޫބު، ޑރ. އަރްވިންދް ވަނީ ވިދާޅުވެފަ އެވެ. ކޮވިޑް ވައިރަހަށް ޕޮޒިޓިވް ވެފައިވާ މީހެއް ރާއްޖޭން މިހާތަނަށް ނުފެނުމަކީ އެކަމުގެ ނަތީޖާއެއް ކަމަށް އޭނާ ވަނީ ވިދާޅުވެފަ އެވެ.\nކޮވިޑް ޖެހޭ މީހުންގެ އަދަދު ގައުމުތަކުގައި އިތުރުވެފައިވާ އިރު މި ބަލީގައި ޗައިނާ އިން މަރުވި މީހުންގެ އަދަދު ވަނީ 2،600 އަށް އަރައިފަ އެވެ. މި ނޫން ވެސް މި ވައިރަސް ފެތުރޭ ގައުމުތަކުން މީހުން ދަނީ މަރުވަމުންނެވެ.\nރައީސް އޮފީސް ދިވެހި ސަރުކާރު ރައީސް އިބްރާހިމް މުހައްމަދު ސޯލިހް\nތިޔަ މީޓިންގަ ތިބި ކިތައްމީހުންބާ މީޓިންގަ ތިބީ!؟ މޭޒުދަށަށް ފޯން ލައިގެން ފޯނާކުޅެންތިބީ ކިތައްމީހުންބާ!؟ ފޮޓޯއިންފެންނަ މަންޒަރުން ހަމައަހާލީ\nއެންމެ 10 ކިޓު ނޫންތަ އޮތީ ޓެސްޓު ކުރަން\nތިހެން ތިކަން އޮތިއްޔާ ކިތެންމެހައިވެސްް ރަނގަޅު އެކަމަކު އެއްސް އިތުބާރެއްނެތް ސަރުކާރަކަށް\nމަނިކުފާނު ދައްކާ ވާހަކައަށް އިތުބާރު ކުރަންޖެހޭ ސަބަބެއްވެސް ނެތް. ތިއީ މިގައުމުގެ ރައީސްކަމާމެދުވެސް މިހާރު ސައްކު އަހަރުމެންނަށް\nދެންއޮތީ ރައްޔިތުން އިތުރަށް ހޭލުންތެރިވެ ރައްކާތެރި ކަމުގެ ފިޔަވަޅުތައް އެޅުން. މީހުން އެއްވެ އުޅުން މަދުކޮށް، އާންމު ސާފުތާހިރުކަމަށް އިތުރަށް ވިސްނުން. މިބަލީގެ ވަބާއިން ރައްކާތެރިވޭތޯ ދުޢާކުރުން. އިންޝާﷲ ދެރަގޮތެއް ނުވާނެ\nރަނގަޅު. ދެން އަލީ ވަހީދު އެހެން ވަޒީރުންގެ ބުރަ މަސައްކަތަށް އަރައިގެން ހަޑިހުތުރު އެއްޗިހި ގޮވާ ނެތިމޮށޭއިރު ހަމަ ތިބެންވީ އަތް ޖަހަންތަ؟ އޭނާ ބޭރުކޮށްބަލަ ތި ކެބިނެޓުން\nވަރަށް އުފާވެ ރައީސް ތިޔަހެން ވިދާޅުވެލައްވާތީ. އެކަމު ރައީސް ވިސްނާލައްވަ ބައްލަވަަ. ރައީސް ބޭނުންފުޅުވެ ލެއްވީމާ ރައީސް ބޭނުންފުޅު ވެ ލެއްވިގޮތަށް ( ރަނުން ރަނަށް ) ކަން ކަން ކުރެއްވި ތިއްބެވީ ކިތަށް ވަޒީރުންތޯ؟ ކޭސްސްޑަޑީސް : -1 ނެޓް ޓެރިފް ވައުދެއް ވަޒީރު ދިރާގަށް ވަތަނިއްޔާ (ހުށައެޅުން) ދިރާގު ވަތަނިއްޔާ ( ކަނޑުއަޑީގައި އޮތް ސަބްމެރިން ކޭބަލް ގާތު އަހަށް ލެޔެކިއުން ފޮނުވައިގެން ކަޑުއަދިން ސަބްމެރިން ކޭބަލް ޖަވާބުނުލިބިގެން ރެގިއުލޭޓަރ ހަނު


Saudi Anhenun Varikurikan Message akun Anganee\n6 ޖެނުއަރީ 2019 1 ކޮމެންޓް\nވަރިކުރިކަން އަންހެންނުންނަށް މެސެޖަކުން ސައުދީގައި އަންގަނީ\nސައުދީ އަރަބިއްޔާގައި އަންހެނުންނަށް ވަރިކުރިކަން އަންގަން ޖެހޭ ގޮތަށް އަލަށް އެކުލަވާލި ގަވާއިދަށް އަމަލު ކުރަން ފެށުމާއެކު ވަރިކުރިކަން އަންހެނުންނަށް މެސެޖަކުން ފަށައިފިއެވެ.\nބީބީސީން ބުނާ ގޮތުގައި މިއަދުން ފެށިގެން ސައުދީ އަރަބިއްޔާގެ ކޯޓްތަކުން ވަރިކުރެވޭ އަންހެން މީހާއަށް ޓެކްސްޓް މެސެޖަކުން ވަރިކުރިކަން އަންގަން ޖެހެއެވެ. މީގެ ކުރީގައި ކޯޓްތަކުން އެކަން އެގޮތަށް ކުރާކަށް ނޯވެއެވެ. އެހެން ކަމުން ގިނަ އަންހެނުން ވަރިކުރިކަން ނޭނގި އެތައް ދުވަހެއް ހޭދަ ކުރަން ޖެހެއެވެ.\nމި ނިންމުމާއެކު މިކަމަށް ތާއީދުކޖޮށް ވަކާލާތު ކުރި ފަރާތްތަކުން ބުނީ މިއާއެކު ސައުދީގައި ވަގަށް އަންހެނުން ވަރިކުރާ ކުރުން ހުއްޓުމަކަށް އަންނާނެ ކަމަށެވެ.\nމި ނިންމުމާއެކު ކޯޓްތަކަށް ސައުދީގެ އަންހެނުންގެ ކައިވެނީގެ ހާލަތު އަންހެން މީހާއަށް އެންގުމަށް މަޖުބޫރުވެއެވެ. އަދި ވަރިކޮށްފިނަމަ އިއްދައިގެ ހަރަދު ނަގައިދިނުމުގެ ހައްގުވެސް ގެއްލިގެން ނުގޮސް ސަލާމަތް ކުރެވޭނެއެވެ.\nސައުދީގައި މިހާރުވެސް ވަގަށް ވަރުިކޮށް، އެކަން އަންހެނުންނަށް ނާނގާ އޮތް ގިނަ މައްސަލަތަކެއް ވަނީ ކޯޓަށް ހުށަހަޅާފައެވެ.\nމި ނިންމުމަކީ ސައުދީގެ ރަސްގެފާނުގެ ދަރިކަލުން މުހައްމަދު ބިން ސަލްމާންގެ އިސްނެންގެވުމަށް އިޖުތިމާއީ އަދި އިގްތިސާދީ ގޮތުން ދުޅާހެޔޮ މުޖުތަމައެއް ބިނާ ކުރުމަށް ކުރެވޭ މަސައްކަތުގެ ބައެކެވެ.\nސައުދީގައި އަންހެނުން ކާރު ދުއްވުމަށްވެސް ހުއްދަދެވުނީ ވަރަށް ފަހުންނެވެ. އަދިވެސް އަންހެނުން ވަކި ކަހަލަ މަސައްކަތްތައް ކުރުން ވަނީ މަނާކުރެވިފައެވެ. މީގެ އިތުރަށް އަމިއްލަ ބޭންކް އެކައުންޓު ހުޅުވުމާއި ޕާސްޕޯޓަށް އެދުމާއި، އެކަނި ގައުމުން ބޭރަށް ދަތުރުކުރުމަކީވެސް މަނާކުރެވިފައިވާ ކަންތައްތަކެވެ.\nއަންހެނުން ސައުދީ އަރަބިއްޔާ\nމިއީ އަހަރެމެން ކޮޕީކުރަން މިއުޅޭ ގައުމުގެ ހާލަތު. އަހަރެމެންނަށްވުރެ ޖާހިލު ބަޔެއް.


Kudhinnah aniyaa kurumuge 103 massala midhiya mahu hushahelhi\nކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ރާއްޖޭގައި ގިނަ--\nކުޑަކުދިންނަށް ކުރާ އަނިޔާގެ 103 މައްސަލަ އޮގަސްޓް މަހު ހުށަހަޅާފައިވޭ\n15 ސެޕްޓެމްބަރ 2020 - 16:12:31\nމިދިޔަ އޯގަސްޓް މަހު ޖެންޑާ މިނިސްޓްރީއަށް އެންމެ ގިނައިން ރިޕޯޓުކޮށްފައި ވަނީ ކުޑަކުދިންނަށް ކުރާ އެކި ބާވަތުގެ އަނިޔާގެ މައްސަލަތައް ކަމަށް ތަފާސްހިސާބުން ދައްކައިފި އެވެ.\nކޮންމެ މަހަކު ވެސް ޖެންޑާ މިނިސްޓްރީން އާއްމު ކުރާ ތަފާސްހިސާބުގައި އެންމެ ގިނައިން ހުށަހަޅާފައިވާ ކަމަށް ފާހަގަކޮށްފައި ހުންނަނީ ކުޑަކުދިންގެ މައްސަލަ އެވެ.\nއެގޮތުން އޮގަސްޓް މަހު ހުށަހެޅި 184 މައްސަލައިގެ ތެރެއިން 103 މައްސަލައަކީ ކުޑަކުދިންނަށް ކުރާ އަނިޔާގެ މައްސަލަތަކެވެ. އެއީ މައްސަލަތަކުގެ 55.9 ޕަސަންޓެވެ.\nޖުމްލަ 103 މައްސަލަ\nޖިންސީ ހާނިއްކައިގެ 36 މައްސަލަ\nއިހުމާލުވުމުގެ 24 މައްސަލަ\nޖިސްމާނީ ހާނިއްކައިގެ 20 މައްސަލަ\nނަފްސާނީ ހާނިއްކައިގެ އަށް މައްސަލަ\nފުރައްސާރައިގެ ޝިކާރައަކަށްވުމުގެ ފަސް މައްސަލަ\nގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ ހަތް މައްސަލަ\nއެހެން ކުދިންގެ ފަރާތުން އިންޓަނެޓް މެދުވެރިކޮށް ގަނާ ލިބުމުގެ ތިން މައްސަލަ\nއޭގެ އިތުރުން ކުޑަކުދިންގެ އަހުލާގާ ގުޅުން ހުރި ނުވަ މައްސަލައެއް ވެސް އޮގަސްޓް މަހު ހުށަހަޅާފައި ވެއެވެ. އޭގެ ތެރޭގައި ގެއިން ނިކުމެގެން ދިއުމުގެ ތިން މައްސަލަ އަދި ސްކޫލަށް ދާން ބޭނުންނުވުމުގެ ތިން މައްސަލަ ހިމެނެ އެވެ.\nމިދިޔަ މަހު ވަނީ އެކި ބާވަތުގެ ކުށްކުރާ ކުޑަކުދިންގެ ހަތަރު މައްސަލަ ރިޕޯޓުކޮށްފަ އެވެ. އޭގެ ތެރޭގައި ވައްކަމުގެ މައްސަލައަކާއި މާރާމާރީގެ މައްސަލައެއް ހިމެނެ އެވެ. ހައްގުތަކުން ކުޑަކުދިން މަހްރޫމް ކުރުމުގެ ދެ މައްސަލަ ހުށަހަޅާފައި ވާއިރު، އޭގެ ތެރޭގައި ތައުލީމަށް ހުރަސް އެޅުމުގެ މައްސަލައެއް ހިމެނެ އެވެ.\nއާއިލީ މައްސަލަތަކުގެ ގޮތުގައި 16 މައްސަލަ ރިޕޯޓުކޮށްފައި ވެއެވެ. އެއީ ކުދިންނާ ބައްދަލު ނުކުރެވޭ 10 މައްސަލަ، ކުދިން ބެލުމާ ގުޅުން ހުރި ފަސް މައްސަލަ، އަދި ދަރިންނަށް ހަރަދު ދިނުމުގެ އެއް މައްސަލަ އެވެ.\nޖެންޑާ މިނިސްޓްރީކުޑަފަރީކުޑަކުދިންޖިންސީ ގޯނާޖިންސީ ފުރަސާރައަނިޔާގެވެށި އަނިޔާ\nމަންމަ ސަލާމަތްވީ ކުޅެން ގެންގުޅޭ އެމްބިއުލާންސްގެ ސަބަބުން!\nގެވެށި އަނިޔާ އިތުރުވެ މަޝްވަރާ ބައްދަލުވުމެއް\n"ޕަވާޕަފް ގާލްސް" ގެ ލައިވް އެކްޝަން ސީރީޒެއް


އަލްއުސްތާޛް ޢަބްދުﷲ ސަޢީދު - ވިކިޕީޑިއާ\nއަލްއުސްތާޛް ޢަބްދުﷲ ސަޢީދު\nއޮނަރަބްލް އަލްއުސްތާޛު ޢަބްދުﷲ ސަޢީދަކީ ރާއްޖޭގެ މަޝްހޫރު ދިޔަމިގިލީ ޚާންދާނަށް ނިސްބަތްވެވަޑައިގަންނަވާ ބޭފުޅެކެވެ. ދުނިޔޭގެ އަލިކަން ދެކެވަޑައިގެންފައިވަނީ ސ. މީދޫގައި، 1964 ސެޕްޓެމްބަރ 25 ވަނަ ދުވަހުއެވެ. އެހެންމެ، އެމަނިކުފާނަކީ ރާއްޖޭގެ ތަޢުލީމާއި ޢިލްމުވެރިކަން ފެތުރުމުގެ އިސްދައުރެއް އަދާކުރައްވާފައިވާ މަޝްހޫރު ފަނޑިޔާރުންގެ ޢާއިލާއަށް ނިސްބަތްވެވަޑައިގަންނަވާ ބޭފުޅެއްމެއެވެ. މިދެންނެވި ޢިއްޒަތްތެރި ފަނޑިޔާރުންގެ ޢާއިލާއިން ސޯޅަވަނަ ޤަރުނުންފެށިގެން ރާއްޖޭގެ އިންޞާފުގެ ގޮނޑި ފުރުއްވެވި 14 ޢިލްމުވެރިން ފަސޭހަކަމާއެކު ފާހަގަކުރެވެން އެބައޮތެވެ. މިދެންނެވި ޢިއްޒަތްތެރި ޢިލްމުވެރި ފަނޑިޔާރުންގެ ތެރޭގައި އަލްޢައްލާމާ މުޙައްމަދު ޝަމްސުއްދީން އަލްކަބީރު (އައްޑޫ ބޮޑުފަނޑިޔާރު) އާއި އަލްޢައްލާމާ އަލްޤާޟީ އިބްރާހީމް މަޖުދުއްދީން އާއި އަލްޢައްލާމާ އަލްޤާޟީ މޫސާ ބަދުރުއްދީން އާއި އަލްޢައްލާމާ އަލްޤާޟީ އިސްމާޢީލް ބަހާއުއްދީން އާއި އަލްޢައްލާމާ އަލްޤާޟީ ޢަލީދީދީ އާއި އަލްޢައްލާމާ އަލްޤާޟީ ޙުސައިން ޢަފީފުއްދީން (އައްސައްޔިދު ބޮޑުފެންވަޅުގޭ ސީދީ) ހިމެނިވަޑައިގަންނަވައެވެ. އަދި އޮނަރަބްލް އަލްއުސްތާޛު ޢަބްދުﷲ ސަޢީދުގެ ޢިއްޒަތްތެރި ހޫރު ކާފަ އަލްޢައްލާމާ އައްޝައިޚު އިބްރާހީމް ތަކުރުފާނު (ސ. މީދޫ އައިސާބީގެދަރު ދޮންބެއްޔާ) އަކީ ރާއްޖޭގައި މިހާރު ހިނގާ ތަޢުލީމުގެ އެންމެ އިސް އެއް ބާނީއެވެ. މަޝްހޫރު މުއައްރިޚު އަލްޢައްލާމާ އަލްޤާޟީ ޙަސަން ތާޖުއްދީނާއި އަލްޢައްލާމާ އަލްޤާޟީ ޙުސައިން ޞަލާޙުއްދީނާއި ދިވެހިރާއްޖޭގެ ތާރީޚާއި އާޘާރަށް ގިނަގުނަ ޚިދުމަތްތަކެއް ކުރެއްވި އެޗް. ސީ. ޕީ. ބެލް ފަދަ މުއައްރިޚުން ސިފަކުރައްވާގޮތުގައި އެއެންމެ ބޭފުޅުންނަކީ ރާއްޖޭގެ ތަޢުލީމަށާއި އަދުލު އިންސާފަށް ނުހަނު މަތިވެރި ޚިދްމަތްތަކެއް އަދާކުރައްވާފައިވާ ބޮޑެތި އިލްމުވެރިންތަކެކެވެ. އަދި ދިވެހި އުދަރެހުން އެރި ޢިލްމީ ތަރިތަކެކެވެ.\nސ. މީދޫ އަލިވާގޭ އަލްފާޟިލް މުޙައްމަދު ސަޢީދު އާއި އެގޭ އަލްފާޟިލާ ފާތުމަތު މައުމޫނާ މުޙައްމަދު ދީދީ އަށް ލިބިވަޑައިގަތް ފުރަތަމަ ފިރިހެން ބޭފުޅަކީ އަލްއުސްތާޛު ޢަބްދުﷲ ސަޢީދުއެވެ. މުޙައްމަދު ސަޢީދަކީ އައްސުލްޠާން މުޙައްމަދު ޣިޔާސުއްދީނުގެ އަލްއަމީރު އިބްރާހިމް ފާމުލަދޭރިކިލެގެފާނުގެ ޢާއިޝަތު ދޮށީދީދީގެ އައްނާއިބު ޙަސަންދީދީދެ އަލްޚަޠީބު ޢަބްދުﷲދީދީއާއި އަލްޤާޟީ އިބްރާހިމް މަޖުދުއްދީނުގެ ކަތްދާމަނިކެގެ ދަރިކަލުން ޙުސައިންދީދީގެ މުޙައްމަދު ސަޢީދުއެވެ. އަލްފާޟިލް މުޙައްމަދު ސަޢީދު ސ. މީދޫ ވެރިންގެ ތެރޭގައި އަދި އެރަށުގައި 1970ގެ އަހަރުތެރޭގައި ޤާއިމްވި އިޖްތިމާޢީ ކުލަބެއްގެ މަސްއޫލުވެރިއެއްގެ ގޮތުން އެ ރަށަށް ގިނަގުނަ ޚިދުމަތްކުރެއްވިއެވެ. ފާޠިމަތު މައުމޫނާއަކީ އައްޝައިޚުލް އަލްޙާފިޘު އިބްރާހިމް ތަކުރުފާނު (އައިސާބީގެދަރު ދޮންބެއްޔާ)ގެ ފަޟީލަތުއްޝައިޚް އަޙްމަދުދީދީގެ މުޙައްމަދު ދީދީގެ ދަރިކަނބަލުންނެވެ.\nއަލްއުސްތާޛު ޢަބްދުﷲ ސަޢީދުގެ ތަޢުލީމީ ބިންގާ އެޅުނީ އައްޑުއަތޮޅު މީދޫގައެވެ. އޭނާގެ ޢުމުރުން ފަސްއަހަރުގެ ތެރޭގައެވެ. އަދި 1976 ފެބްރުއަރީ 22 ގައި ޢަބްދުﷲ ސަޢީދު ތަޢުލީމު ޙާޞިލުކުރެއްވުމުގެ މަތިވެރި ބޭނުންފުޅުގައި އިންޑިޔާއަށް ވަޑައިގަތެވެ. އެވަޑައިގެން ޑާބީލްގައި ހުންނަ އިންޑިއާގެ މަޝްހޫރު ޖާމިޢާ އިސްލާމިއްޔާ އަށް ވެދެވަޑައިގަތެވެ. އެތަނުގައި އިބްތިދާއީ ތަޢުލީމު ފުރިހަމަ ކުރައްވައި ކީރިތި ޤުރުއާން ހިތުދަސްކުރެއްވިއެވެ. އަދި އެޖާމިޢާގައި ކިޔަވައިވިދާޅުވި އިރު ޢަރަބި ބަހާއި ފާރިސީބަހާއި އުރުދޫ ބަސް އުނގެނިވަޑައިގަތެވެ. މީގެއިތުރަށް ދީނާއި ދުނިޔޭގެ ގިނަ ޢިލްމުތައް ދަސްކުރެއްވިއެވެ. އޭގެތެރޭގައި ތާރީޚު، ޙަދީޘު، ތަފްސީރު، ކީރިތިރަސޫލާގެ ސީރަތު، ޢަރަބި އަދަބިއްޔާތު، އުރްދޫއަދަބިއްޔާތު، ފާރިސީއަދަބިއްޔާތު ފަދަ މާއްދާތައް ހިމެނެއެވެ.\nއިންޑިޔާގައި ތަޢުލީމު ޙާޞިލުކުރެއްވުމުގައި ދުވަސްތަކެއް ހޭދަކުރެއްވުމަށްފަހު އަލްއުސްތާޛު ޢަބްދުﷲ ސަޢީދު 1980 ގެ ތެރޭގައި މާލެއަށް ވަޑައިގެން އިންގްލިޝް ޕްރެޕަރޭޓަރީ އެންޑް ސެކަންޑަރީ ސްކޫލާ ގުޅިވަޑައިގަތެވެ. އެއީ ސާނަވީ ތަޢުލީމު ފުރިހަމަކުރެއްވުމަށެވެ. އެއަށްފަހު، 1983 ގައި މިޞްރަށް ވަޑައިގެން މަތީ ސާނަވީ ފުރިހަމަކުރެއްވުމަށްފަހު އަލްއަޒްހަރު ޔުނިވަރސިޓީގެ ކުއްލިއްޔަތުއް ޝަރީޢާ ވަލްޤާނޫނު އާ ގުޅިވަޑައިގަތެވެ. އަދި އެމަނިކުފާނު އަލްއަޒްހަރު ޔުނިވަރސިޓީ އިން ޝަރީޢާގެ ރޮގުންނާއި ޤާނޫނުގެ ރޮނގުން އެލްއެލްބީ ޑިގްރީ ޙާޞިލްކުރައްވާފައިވެއެވެ. ލިބިވަޑައިގެންފައި ވަނީ ޝަރަފްވެރި ދަރަޖައެކެވެ. އަލްއަޒްހަރު ޔުނިވަރސިޓީ އިން އަލްއުސްތާޛު ޢަބްދުﷲ ސަޢީދު ހާޞިލުކުރެއްވި ޝަރީޢާ އާއި ޤާނޫނުގެ ޑިގްރީ ސަނަދުގެ ސަބަބުން އޭނާއަށް ލިބިވަޑައިގަންނަވާ އިމްތިޔާޒްތަކާއި ޙައްޤުތަކަކީ އިސްލާމީ ޝަރީޢާގެ ރޮގުން އަޒުހަރުން ބީއޭ ހާސިލުކޮށްފައިވާ މީހަކަށް ލިބޭ އިމްތިޔާޒުގެ އިތުރުން ޔޫރަޕްގެ ޔުނިވަރސިޓީތަކުން އެލްއެލްބީ ޑިގްރީން ލިބޭ އެންމެހާ ޙައްޤުތަކާއި އިމްތިޔާޒުތައް ލިބޭކަން މިފުރުޞަތުގައި ފާހަކޮށްލެވެއެވެ.\nއިސްލާމީ ޝަރިޢަތާއި ޤާނޫނުގެ ރޮނގުން އަލްއުސްތާޛު ޢަބްދު ﷲ ސަޢީދު ޑިގްރީ ޙާޞިލުކުރެއްވުމަށް ކިޔަވައިވިދާޅުވި ބައެއް މާއްދާތައް ފާހަގަކޮށްލާނަމެވެ. އޭގެ ތެރޭގައި، ޤާނޫނާއި ޙައްޤުގެ އިލްމުގެ މަބާދީތަކާއި ތިއަރީތައް، ދުސްތޫރީ ޤާނޫނާއި ސިޔާސީ ތަންޒީމުތައް، އިދާރީ ޤާނޫނާއި އިދާރީ ޝަރީޢަތްތައް، ޢާއްމު އިދާރީ ހިންގުން، ބައިނަލްއަޤްވާމީ ތަންޒީމުތައް، ޢާންމު ބައިނަލްއަޤްވާމީ ޤާނޫނު، ޚާއްސަ ބައިނަލްއަޤްވާމީ ޤާނޫނު، ޤާނޫނުގެ ތާރީޚު، ކަނޑުގެ ޤާނޫނާއި ކަނޑު މަގުން ކުރާ ވިޔަފާރީގެ ޤާނޫނު، ކުށްތަކާއި ޢުޤޫބާތުގެ ޢިލްމު، ޖިނާއީ ޢާއްމު ޤާނޫނު، ޖިނާއީ ޚާއްސަ ޤާނޫނު، އިލްތިޒާމުތަކާއި ކޮންޓްރެކްޓްތަކާ ބެހޭ ޤާނޫނު(މަދަނީ ޤާނޫނު) ތިޖާރީ ލިޔުންތަކާއި ކުންފުނީގެ ޤާނޫނު، ވަޒީފާގެ ޤާނޫނު، ޖިނާއީ އިޖްރާއާތުތަކާބެހޭ ޤާނޫނު،މަދަނީ އިޖްރާއާތާއި ތަންފީޒުކުރުންތަކާ ބެހޭ ޤާނޫނު، ޝަޚްސީ މަރުކަޒާއި ޢާއިލާއާބެހޭ ޤާނޫނު، އިޤްތިސާދާއި ކޯޕަރޭޓިވްލޯ، ބައިނަލް އަޤްވާމީ ވިޔަފާރިއާއި ސިޔާސީ އިޤްތިސާދު، ދައުލަތުގެ މާލިއްޔާތާއި ޓެކްސްއާއިބެހޭ ޤާނޫނު، ދަނޑުވެރިކަމާބެހޭ ޤާނޫނު،އިސްލާމީ ޤާނޫނުތަކުގެ ތާރީޚު، އުސޫލުލް ފިޤްހު، ފިޤްހު، ފިޤްހު މުޤާރަން ޤުރްއާނާއި ޙަދީޘްގެ ޢިލްމު ފަދަ މާއްދާތައް ހިމެނެއެވެ.\nފުރަތަމަ ޑިގްރީ ސަނަދުގެ ދަރަޖަ ޙާޞިލުކުރެއްވުމަށްފަހު އަލްއުސްތާޛު ޢަބްދުﷲ ސަޢީދު ރާއްޖެއަށް އެނބުރިވަޑައިގެން ސަރުކާރުގެ ޚިދުމަތާ ގުޅިވަޑައިގަތީ 1995 ޖޫން 27 ގައެވެ. ސަރުކާރުން ދެއްވި ވަޒީފާއަކީ އެޓަރނީ ޖެނެރަލް އޮފީހުގެ ސްޓޭޓް އެޓަރނީކަމެވެ. މިވަޒީފާގައި ދަށުކޯޓްތަކާއި ހައިކޯޓްގައި ދައުލަތުގެ ފަރާތުން ވަކާލާތުކުރެއްވުމުގެ އިތުރަށް ސަރުކާރުގެ މުއައްސަސާތަކާއި އިދާރާތަކުން ޤާނޫނީލަފާ ހޯއްދެވުމަށް އެޓަރނީ ޖެނެރަލްގެ އޮފީހަށް ހުށަހަޅުއްވާފައިވާ ގިނަ މައްސަލަތަކެއް ނިންމެވުމުގައި ޢަބްދުﷲ ސަޢީދު ބައިވެރިވެވަޑައިގެންފައިވެއެވެ.\nވަޒީފާގައި އަހަރުތަކެއްގެ ތަޖުރިބާ ހޯއްދެވުމަށްފަހު ޢަބްދުﷲ ސަޢީދު މޯލްޓާ އަށް ވަޑައިގެން އެތާނގައި ހުންނަ އިންޓަރނޭޝަނަލް މެރިޓައިމް ލޯ އިންސްޓިޓިއުޓުން 1999 ގައި ޤާނޫނީ ރޮނގުން މާސްޓަރސް ޑިގްރީއެއް ޙާޞިލްކުރައްވާފައިވެއެވެ. އަދި އިންޑިޔާގެ ޕާރލަމެންޓުގެ ތިރިގެ ލޮކްސަބާގައި ޕާރލަމެންޓްގައި މަސައްކަތް ހިނގާގޮތުގެ ދިރާސާތަކާއި ޤާނޫނުގެ ދެލިކޮޕީ ލިޔުމުގެ ރޮނގުން ތަމްރީން ކޯހެއް ފުރިހަމަކުރައްވާފައިވެއެވެ. އަދި ގިނަ ޢަދަދެއްގެ ސެމިނަރ އާއި މަސައްކަތު ބައްދަލުވުންތަކުގައި ބައިވެރިވެވަޑައިގަތުމުގެ ސަބަބުން އެޓަރނީ ޖެނެރަލްގެ އޮފީހުގައި ޢަބްދުﷲ ސައީދު އަދާކުރައްވާ ވާޖިބުތަކަށް މަގުފަހިވެފައިވެއެވެ.\nޢަލްއުސްތާޛު ޢަބްދުﷲ ސަޢީދުގެ ތަޢުލީމާއި ތަޖުރިބާ އަށް ރިޢާޔަތްކުރެއްވުމަށްފަހު އޭނާ ވަނީ މޯލްޑިވްސް ކޮލެޖް އޮފް އެޑިޔުކޭޝަންގެ ފެކަލްޓި އޮފް ޝަރީޢާ އެންޑް ލޯގެ ފުރަތަމަ ޑީންކަމަށް ސަރުކާރުން ޢައްޔަންކުރައްވާފައެވެ. މިމުހިއްމު މަޤާމުގެ މަސްއޫލިއްޔަތު އަދާކުރެއްވުމުގެ ތެރެއިން ރާއްޖޭގެ ޤާނޫނީ ތަޢުލީމުގެ ބިންގާ އަޅުއްވައިދެއްވާފައިވެއެވެ. އަދި މިހާރު ވެސް އެމަނިކުފާނަކީ ރާއްޖޭގައި ހިންގާ ޤާނޫނީ ރޮނގުގެ ސެޓްފިކެޓް ކޯސްތަކާއި ޑިޕްލޮމާ ކޯސްތަކާއި ޑިގްރީ ކޯސްތަކުގައި ކިޔަވައިދެއްވާ ގިނަ ދަރިވަރުންގެ އިޙްތިރާމް ލިބިވަޑައިގެން ހުންނެވި އުސްތާޛެކެވެ.\nއަލްއުސްތާޛު ޢަބްދުﷲ ސަޢީދުގެ ގިނަގުނަ ޚިދުމަތްތައް ސަރުކާރަށް ދެއްވުމުގައި ގިނަ އަހަރުތަކެއް ހޭދަކުރެއްވުމަށްފަހު ޕީއެޗްޑީ އަށް ކިޔަވައިވިދާޅުވުމުގެ މަސައްކަތް ވަނީ ފަށްޓަވާފައެވެ. އޭރު ހުންނެވީ، އެޓަރނީ ޖެނެރަލް އޮފީހުގެ އެސިސްޓެންޓް ޑިރެކްޓަރ ޖެނެރަލް، ޕަބްލިކް ޕްރޮސެކިއުޝަންގެ މަޤާމުގައެވެ. އަދި އޭގެ ފަހުގައި އެމަނިކުފާނު އދ. ގެ ފުޑް އެންޑް އެގްރިކަލްޗަރަލް އޮރގަނައިޒޭޝަނުގެ ލީގަލް އޮފީހުގައި މަސައްކަތް ކުރައްވައި ތަޖްރިބާ ހޯއަދަވާފައިވެއެވެ. އެހެންމެ، ސަރުކާރުގެ ކިތަންމެ ކޮމިޓީއެއްގައި ބައިވެރވިވެވަޑައިގަންނަވަމުން ގެންދަވާފައިވެއެވެ. އޭގެ ތެރޭގައި ދިވެހި ރާއްޖޭގެ ލޯ ކޮމިޝަންގެ މެމްބަރުކަން، ކުޑަކުދިންގެ ޙައްޤުތައް ރައްކާތެރި ކުރުމާ ބެހޭ ޔުނިޓުގެ ޤާނޫނީ އޮފިސަރުކަން، ކުޑަކުދިންގެ ޙައްޤުތައް ރައްކާތެރި ކުރުމާބެހޭ މަޖްލިހުގެ މެމްބަރުކަން، މޯލްޑިވްސް ކޮލެޖް އޮފް ހަޔަރ އެޑިޔުކޭޝަނުގެ ކޮލެޖް ކައުންސިލުގެ މެމްބަރުކަން، މެރިޓައިމް ޓްރެއިނިންގ އެޑްވައިޒަރީ ބޯރޑުގެ މެމްބަރުކަން، ޓެންޑަރ އިވެލުއޭޝަން ބޯރޑުގެ މެމްބަރުކަން، ނާރކޮޓިކްސް ކޮންޓްރޯލް ބޯރޑުގެ އެޑްވައިޒަރީ ކައުންސިލުގެ މެމްބަރުކަން، ހިމެނެއެވެ.\nމިހިސާބުން ސަރުކާރުގައި ޢަބްދުﷲ ސަޢީދު އަދާކުރައްވާފައިވާ މަޤާމުތައް ފާހަގަކޮށްލާނަމެވެ:\nއުއްތަމަ ފަނޑިޔާރު ސްޕްރީމް ކޯޓް\t18 ސެޕްޓެމްބަރ 2008 ން\nއެޓަރނީ ޖެނެރަލްގެ ނާއިބް\tއެޓަރނީ ޖެނެރަލްގެ އޮފީސް\t10 ސެޕްޓް 2008 ން 18 ސެޕްޓް 2008 ށް\nސްޓަޑީ ލީވް\tޕީއެޗްޑީ ޕްރޮގްރާމް\t11 ސެޕްޓް 2005 ން 10 ސެޕްޓް 2008 ށް\nއޭޑީޖީ، ޕީ.ޕީ. ޢެޓަރނީ ޖެނެރަލްގެ އޮފީސް\t16 ޖޫން 2005 ން 11 ސެޕްޓެމްބަރ 2005 ށް\nޑިރެކްޓަރ\tޢެޓަރނީ ޖެނެރަލްގެ އޮފީސް\t25 އޭޕްރީލް 2001 ން 16 ޖޫން 2005 ށް\nޑީން\tފެކަލްޓީ އޮފް ޝަރީޢާ އެންޑް ލޯ\t01 ފެބްރުއަރީ 2001 ން 25 އޭޕްރީލް 2001 ށް\nޑިރެކްޓަރ\tއިންސްޓިޓިއުޓް އޮފް ޝަރީޢާ އެންޑް ލޯ\t02 އޯގަސްޓް 2000 ން 01 ފެބްރުއަރީ 2001 ށް\nސްޓޭޓް އެޓަރނީ\tޢެޓަރނީ ޖެނެރަލްގެ އޮފީސް\t08 ޖޫން 1999 ން 02 އޯގަސްޓް 2000 ށް\nސްޓާޑީ ލީވް\tމާސްޓަރސް ކޯހުގައި\t12 ސެޕްޓެމްބަރ 1998 ން 08 ޖޫން 1999 ށް\nސްޓޭޓް އެޓަރނީ ޢެޓަރނީ ޖެނެރަލްގެ އޮފީސް\t27 ޖޫން 1995 ން 12 ސެޕްޓެމްބަރ 1998 ށް\nސްޕްރީމް ކޯޓްގެ ފަނޑިޔާރަކަށް ރައީސުލްޖުމްހޫރިއްޔާ އިސްކުރެއްވީ 2008 ސެޕްޓެމްބަރ 18\nއޮނަރަބްލް އަލްއުސްތާޛް ޢަބްދުﷲ ސަޢީދު ސްޕްރީމް ކޯޓްގެ ފަނޑިޔާރަކަށް ރައީސުލްޖުމްހޫރިއްޔާ އިސްކުރެއްވީ 2008 ސެޕްޓެމްބަރ 18 ގައެވެ. ހަމައެތާރީޚުގައި އެމަނިކުފާނަކީ އުއްތަމަ ފަނޑިޔާރުގެ ވާޖިބުތައް އަދާކުރައްވާ ބޭފުޅާކަމުގައި ސްޕްރީމް ކޯޓްގެ ފަނޑިޔާރުންގެ މެދުގައި ހަމަޖެހުނެވެ. ދިވެހިރާއްޖޭގެ ޢަދުލު އިންޞާފުގެ ދާއިރާގެ އެންމެ އިސްވެރިއެއްގެ ގޮތުން އެމަނިކުފާނުގެ ގިނަގުނަ ޚިދުމަތްތައް ދަނީ ތަޢާރުފްވެ ފެންނަމުންނެވެ. އަދި މިދާއިރާގެ ތަރައްޤީއާއި ކުރިއެރުމަށް އެމަނިކުފާނު ޚިޔާލުކުރައްވައި ތަންފީޛުކުރައްވަމުން ގެންދަވާ އިޞްލާޙުތައް ގިނަމެއެވެ. މިގޮތުން އެއްކަމެއް ފާހަގަކޮށްލާނަމަ، ޝަރީޢަތް ނިމުނުގޮތް ފަސޭހައިން އެނގި ލިބޭގޮތަށް ހަމަޖެއްސެވި ހަމަޖެއްސެވުން ފުދެއެވެ. އަދި އެކިއެކި މައްސަލަތަކުގައި ޢާންމުންނަށް އިލްތިމާސް ކުރުމުގެ މަގު ތަނަވަސްކޮށް\tދެއްވުމަށާއި ޝަރީޢަތަށް ވާޞިލުވުން ފަސޭހަކުރެއްވުމަށް މުޅި ނިޡާމަށް ގެންނަވަމުން ގެންދަވާ ބަދަލުތައް ފާހަގަވެއެވެ. އޮނަރަބްލް އަލްއުސްތާޛު ޢަބްދުﷲ ސަޢީދުގެ ތަޢުލީމާއި ތަޖުރިބާ އަށް ބަލާއިރު އެމަނިކުފާނަކީ އުއްތަމަ ފަނޑިޔާރަކަށް ނުހަނު ޤާބިލް ބޭފުޅެއްކަން އަންނަނީ ސާބިތުވަމުންނެވެ.\nއޮނަރަބްލް އަލްއުސްތާޛު ޢަބްދުﷲ ސަޢީދު ކާވެނިބައްލަވައިގެން އުޅުއްވަނީ ސ. މީދޫ ބަހާރުގޭ އަލްޚަޠީބު ޢަބްދުﷲ ނާފިޒުގެ ދަރިކަނބަލުން އަލްފާޟިލާ މޫމިނާ ނާފިޒްއާއެވެ. އެދެކަނބަލުންގެ ފިރިހެން ބޭފުޅަކާއި އަންހެންބޭފުޅަކު އެބަތިއްބެވިއެވެ.\nއޮނަރަބްލް އަލްއުސްތާޛު ޢަބްދުﷲ ސަޢީދަކީ ޤާނޫނީ ރޮނގުން ގިނަ ޢަދަދެއްގެ ދަރިވަރުންނަށް ކިޔަވައިދެއްވާފައި އަދި މިހާރުވެސް ކިޔަވައިދެއްވާ ބޭފުޅެއްކަމުން، ރާއްޖޭގެ ހުރަހަށާއި ދިގަށް އެމަނިކުފާނު ދެނެވަޑައިގަންނަވާ އެކިފެންވަރުގެ މީހުން އެބަތިބިއެވެ. އަދި އެމަނިކުފާނަކީ ޢަރަބިބަހާއި ފާރިސީބަހާއި އުރުދޫ ބަހުގެ އިތުރަށް އިނގިރޭސިބަސް ރަނގަޅަށް ދެނެވަޑައިގަންނަވާ މިޒަމާނުގެ މޮޅު ޢިލްމުވެރިއެކެވެ. ސިވިލް ލޯއާޢި ކޮމަން ލޯ އަދި އިސްލާމީ ޝަރީޢާގެ ރޮނގުގައި މޮޅު މާހިރެކެވެ. އެހެންމެ އެމަނިކުފާނަކީ ތާރީޚުގެ އިލްމަށް ޚާއްސަ ޝައުޤުވެރިކަމެއް ބަހައްޓަވާ އަދި ރާއްޖެއާޢި ދުނިޔޭގެ ތާރީޚުތަކުގެ ދިރާސާތައް ކުރައްވަމުން ގެންދަވާ އެރޮނގުގައި ވަރަށް މައުލޫމާތު ތަނަވަސް ބޭފުޅެކެވެ. އެމަނިކުފާނު ޢިލްމީ ތަޖުރިބާތައް ހޯއްދެވުމަށް ދަތުރުކުރެއްވި ޤައުމުތަކުގެ ތެރޭގައި އިންޑިއާ، މިސުރު، އިނގިރޭސި ވިލާތް، އިޓަލީވިލާތް، މޯލްޓާ، އޮސްޓްރޭލިއާ، މެލޭޝިއާ، ސިންގަޕޫރު ފަދަ ޤައުމުތައް ހިމެނެއެވެ.\nއޮނަރަބްލް އަލްއުސްތާޛު ޢަބްދުﷲ ސަޢީދު އަކީ ލިޔުންތެރިއެކެވެ. މަޖައްލާތަކާއި ނޫހުގައި މަޤާލާތައް ލިޔުއްވާހައްދަވައެވެ. އެމަނިކުފާނު މިހާރުވެސް ދެތިން ފޮތެއް ލިޔުއްވުމުގެ މަސައްކަތްޕުޅު ކުރިއަށް އެބަގެންދަވައެވެ. އެމަނިކުފާނުގެ މުނިކާފަ ފަޟީލަތުއްޝައިޚު އަޙްމަދުދީދީގެ މަޝްހޫރު ބޭސް ފޮތް "ޠިއްބުލްފުޤަރާއި ފީޙިކްމަތިލް އުމަރާއި" މިފޮތް ނުސްޚާތަކަކަށް ނަލަކުކުރުމުގައި ހުރި ކުށްތައް ފިލުއްވައި އެއަށް މުލްޙަޤުތަކެއް އިތުރުކުރައްވައި އަލުންއެފޮތް ޝާއިޢުކުރެވޭނޭގޮތް ހައްދަވާފައިވެއެވެ. މިހާރު އެފޮތްވަނީ ނޮވެލްޓީން ޝާއިޢުކުރައްވާފައެވެ. މިއީ ދިވެހި ބޭހާއި ޔޫނާނީ ޢަރަބި ބޭހުގެ ރޮނގުގައި ދިވެހިބަހުން މިހާތަނަށް ލިޔެވިފައިވާ އެންމެ ފުރިހަމަ އަދި އެންމެ ބޮޑު ފޮތެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 މެއި 2012، 22:19 ގައެވެ.


Hamanujehumuge therein Bangladesh gai vote lun fashaifi\nހަމަނުޖެހުމުގެ ތެރޭގައި ބަންގްލަދޭޝްގައި ވޯޓުލުން ފަށައިފި\nޑާކާ (ޑިސެމްބަރު 30) - ހަމަނުޖެހުމާއި ތުހުމަތުތަކުގެ ތެރޭގައި، ބަންގަލްދޭޝްގެ އާންމު އިންތިހާބުގެ ވޯޓުލުން ފަށައިފި އެވެ.\nޕާލަމަންޓު އިންތިހާބާއި ދިމާކޮށް އިދިކޮޅު ލީޑަރުންނާއި އެކްޓިވިސްޓުން ހައްޔަރު ކުރަމުންދާ ކަމުގެ ތުހުމަތު ކުރެވޭއިރު، 100 މިލިއަނަށް ވުރެ ގިނަ މީހުން ވޯޓުލެވޭ އިންތިހާބުގައި، 600،000 އަށް ވުރެ ގިނަ ސިފައިންނާއި ފުލުހުން ދަނީ އިންތިހާބުގެ ސަލާމަތީ ކަންކަން ބަލަހައްޓަމުންނެވެ.\nމިހާރުގެ ބޮޑު ވަޒީރު ޝެއިހު ހަސީނާ، ޖެހިޖެހިގެން ތިން ވަނަ ދައުރަކަށް ހޮވިވަޑައިގަންނަވާނެކަމަށް ބެލެވެ އެވެ. އެކަމަނާގެ އެންމެ ބޮޑު ވާދަވެރިޔާ، ކުރީގެ ބޮޑު ވަޒީރު ޚާލިދާ ޒިޔާއަށް ކޮރަޕްޝަނުގެ ކުށް ސާބިތުވެ، އިންތިހާބުގައި ވާދަ ކުރެއްވޭ ގޮތް ވަނީ ނުވެފަ އެވެ.\nބަންގްލަދޭޝް ނެޝަނަލް ޕާޓީ (ބީއެންޕީ) ގެ ލީޑަރު ޚާލިދާ ޒިޔާގެ މައްޗަށް ކޮރަޕްޝަންގެ ދައުވާއެއް ސާބިތުވެ މިދިޔަ ފެބްރުއަރީ މަހު ވަނީ 10 އަހަރުގެ ޖަލު ހުކުމެއް އިއްވާފަ އެވެ. އޭގެ ފަހުން، އޮކްޓޯބަރު މަހު އިތުރު ކޮރަޕްޝަންގެ ދައުވާ އެއް ސާބިތުވެ އިތުރު ހަތް އަހަރުގެ ޖަލު ހުކުމެއް އެކަމަނާގެ މައްޗަށް ވަނީ އިއްވައިފަ އެވެ.\nއިންތިހާބާއި ގުޅިގެން ހިނގަމުންދާ ހަމަނުޖެހުންތަކުގައި މިހާތަނަށް 12 ވަރަކަށް މީހުން މަރުވެފައިވާއިރު، އިތުރު ހަމަނުޖެހުންތަކެއް ހިނގައިފާނެތީ، ގިނަ ބަޔަކު ވޯޓުލާން ނުނިކުންނާނެ ކަމަށް ބެލެވެ އެވެ.\nދޮގު ހަބަރު ފެތުރުމާއި، ހަމަނުޖެހުން އުފައްދަން ޖާގަ ނުދިނުމަށްކަމަށް ބުނެ، އެ ގައުމުގައި މޮބައިލްތައް މެދުވެރިކޮށް އިންޓަނެޓަށް ވަދެވޭ ހިދުމަތްވަނީ ކަމާބެހޭ އިދާރަތާކުން ކަނޑާލައިފަ އެވެ.\nބަންގްލަދޭޝް ޝައިހް ހަސީނާ\n24 އަހަރު ފަހުން ހަސީނާ އަށް ހަމަލާދިން މީހުންނަށް މަރުގެ ހުކުމް\nވޯޓުދިން ގޮތުން ބަންގްލަދޭޝްގެ އަންހެނަކު ރޭޕްކޮށްލައިފި


Medhu Rajje sarahahdhah yellow alert nerefi\nމެދުރާއްޖެ ސަރަހައްދަށް ޔެލޯ އެލާޓް ނެރެފި\nމާލެ ސަރަހައްދަށްވެސް ވަނީ ބޯކޮށް ވާރޭ ވެހިފައި - އަވަސް ފޮޓޯ | އަހުމަދު ޝުރާއު\nރާއްްޖެ އަށް މިހާރު ކުރަމުންދާ ހުޅަނގު މޫސުމުގެ ވިއްސާރައިގައި ބ. އަތޮޅުން ފެށިގެން ވ. އަތޮޅާ ހަމައަށް މޫސުން ގޯސްވާނެ ކަމަށް ލަފާ ކުރެވޭތީ މޯލްޑިވްސް މީޓިއޮރޮލޮޖިކަލް ސާވިސް އިން އިން ޔެލޯ އެލާޓް ނެރެފި އެވެ.\nމޫސުމާ ބެހޭ ގައުމީ އިދާރާއިން ޔެލޯ އެލާޓް ނެރެފައިވަނީ މިއަދު ހެނދުނު 8:45 އިން ފެށިގެން މެންދުރު 12:00 އާ ހަމައަށެވެ.\nއެ އިދާރާއިން ނެރުނު އެލާޓުގައި ބުނާ ގޮތުން، ބޯކޮށް ވާރޭ ވެހުމާ އެކު ވިލާގަނޑުގައި ގަޑިއަކު 55 މޭލަށް ވައި ގަދަ ވާނެ ކަމަށް ވަނީ ލަފާކޮށްފަ އެވެ.\nމެދު ރާއްޖެތެރެއަށް ޔެލޯ އެލާޓް ނެރުމުގެ ކުރިން ހއ. އަތޮޅުން ފެށިގެން ތ އަށް ވައިޓް އެލާޓް ވެސް މިއަދު ވަނީ ނެރެފަ އެވެ.\nބޮޑު ސަރަހައްދަކަށް ވައިޓް އެލާޓް ނެރެފައިވަނީ، މިއަދު ހެނދުނު 7:40 އިން މެންދުރު ފަހު 1:40 އަށެވެ. އެލާޓުގައި ބުނާ ގޮތުން، ބޯކޮށް ވާރޭ ވެހުމާ އެކު ވިލާގަނޑުގައި ގަޑިއަކު 50 މޭލަށް ވައި ގަދަވާނެ ކަަމަށް ވެސް މެޓުން ލަފާކުރެ އެވެ.\nރާއްޖޭގެ ބޮޑު ބަޔަކަށް ވިއްސާރަ ކުރަމުންދާއިރު ބައެއް ރަށްރަށުގައި މިއަދު ވަނީ ފެންބޮޑުވެފަ އެވެ. އެގޮތުން ޅ. ނައިފަރުގައި ފެންބޮޑުވެ، ބައެއް ގޭގެއަށް ފެން ވަދެފައިވާ ކަމަށް މިއަދު ވަނީ ރިޕޯޓުކޮށްފަ އެވެ.\nއަދި، މި މޫސުމުގައި ކަނޑުދަތުރުކުރުމުގައި ސަލާމަތާއި ރައްކާތެރިކަން ހޯދުމަށްވެސް މެޓް އޮފީހުން ވަނީ އެދިފަ އެވެ.\nގުގުރުމާއެކު ބޯކޮށް ވާރޭވެހޭނެ 24 ގަޑިއިރު


ކައުންސިލް މެދުވެރިކޮށް ޕާސްޕޯޓަށް އެދެވޭ ގޮތް ހަދަނީ – Dhen.mv\nކައުންސިލް މެދުވެރިކޮށް ޕާސްޕޯޓަށް އެދެވޭ ގޮތް ހަދަނީ\nDecember 29, 2019 - 10:27 pm\nކައުންސިލްތައް މެދުވެރިކޮށް ޕާސްޕޯޓަށް އެދެވޭ ގޮތް ހަދަން މޯލްޑިވްސް އިމިގްރޭޝަން އިން ހިދުމަތެއް ތައާރަފުކޮށްފި އެވެ.\nއިމިގްރޭޝަނުން ބުނީ ސަރުކާރުގެ ލާމަރުކަޒީ ސިޔާސަތުގެ ދަށުން ދިވެހި ޕާސްޕޯޓަށް އެދި ހުށަހެޅުމުގެ ހިދުމަތް ރާއްޖޭގެ އެކި ރަށްތަކަށް ފޯރުކޮށްދިނުމަށް "ރަށުން" މި ނަމުގައި ހިދުމަތެއް ތައާރަފްކޮށްފައިވާ ކަމަށެވެ. ރަށު ކައުންސިލްތަކާއި އަތޮޅު ކައުންސިލްތަކާ ގުޅިގެން ކުރިޔަށް ގެންދާ މި ހިދުމަތް މިހާރު ތ. އަތޮޅުގައި ފަށާފައިވާ ކަމަށް އިމިގްރޭޝަނުން ބުންޏެވެ.\nއިމިގްރޭޝަނުން ބުނީ ތ. އަތޮޅުގައި މި ހިދުމަތް ފެށުމާއެކު، ތ. ވޭމަންޑޫ ކައުންސިލް މެދުވެރިކޮށް ޕާސްޕޯޓަށް އެދި ހުށަހެޅޭނެ ކަމަށެވެ. އެގޮތުން ހުށަހަޅާ ހުރިހާ ލިޔެކިޔުމެއް ފުރިހަމަނަމަ، ރަސްމީ ބަންދުނޫން ގަޑިތައް ނުހިމެނޭ ގޮތަށް، 48 ގަޑިއިރުގެ ތެރޭގައި ޕާސްޕޯޓު ނިމޭނެ ކަމަށްވެސް އިމިގްރޭޝަނުން މައުލޫމާތުދެއެވެ. އަދި ޕާސްޕޯޓު ނިމުމުން، އިމިގްރޭޝަންގެ އޮފީސްތައް ގާއިމްކޮށްފައިވާ ހުރިހާ ރަށަކުން ވެސް ޕާސްޕޯޓާއި ހަވާލުވެވޭނެ އިންތިޒާމު ހަމަޖެހިގެން ދާނެ ކަމަށް އިމިގްރޭޝަނުން ބުނެއެވެ.\nމިއަދު މި ތަޢާރަފް ކުރި "ރަށުން" ހިދުމަތް ކުރިއަށް އޮތްތަނުގައި ރާއްޖޭގެ އެކި އަތޮޅު ތަކުގައި ފެށުމަށް އިމިގްރޭޝަނުން ވަނީ ނިންމާފައެވެ. އިމިގްރޭޝަންގެ މަގުސަދަކީ ސަރުކާރުގެ ލާމަރުކަޒީ ސިޔާސަތުގެ ދަށުން، އިމިގްރޭޝަނުން ދޭ ހިދުމަތްތައް ލާމަރުކަޒީކޮށް، ރާއްޖޭގެ ކޮންމެ ހިސާބެއްގައި ވީނަމަވެސް ހުރިހާ ރައްޔިތުންނަށް ލުއިފަސޭހަ ވާނެގޮތަށް ހަމަހަމަކަމާއިއެކު ހިދުމަތްތައް ފޯރުކޮށްދިނުމެވެ.\nސަރުކާރު ހިންގުމުގައި ބައިވެރިނުކޮށްގެން މަޖިލިސް މެންބަރުން ޝަކުވާ ކުރާކަށް ނުޖެހޭނެ: އަލީ ހުސެއިން\nކޫއްޑޫން މަސްކިރުވި 25 ދޯންޏެއްގެ ފަޅުވެރިން ކަރަންޓީންވާން އަންގައިފި\nފުލުހުން ބަހައްޓައިގެން މިސްކިތްތައް ބަލަހައްޓަން ރޮޒައިނާ ގޮވާލައްވައިފި\nއެރިކްސަންގެ ފުރާނަ ސަލާމަތް ކުރުމުގައި ކުޅުންތެރިންގެ ދައުރު ބޮޑު، ދެ ޓީމުންވެސް ދެއްކީ ނަމޫނާއެއް\nމިއަދުވެސް ކޮވިޑް-19 ގެ މަރެއް، ނިޔާވީ 83 އަހަރުގެ އަންހެނެއް


DDPL: Eagles Faseyhakoh Fenunu Match Gai Victory Balikoffi - Vaguthu\nއީގަލްސް ފަސޭހަކޮށް ފެނުނު މެޗުގައި ވިކްޓަރީ ބަލިކޮށްފި\nދިރާގު ދިވެހި ޕްރިމިއާ ލީގުގައި ކްލަބު އީގަލްސްއިން ވިކްޓަރީ ސްޕޯޓްސް ކްލަބު ބަލިކޮށްފިއެވެ.\nގައުމީ ފުޓުބޯޅަ ދަނޑުގައި ކުޅުނު މެޗުން އީގަލްސް މޮޅުވީ 3-1ގެ ނަތީޖާއަކުންނެވެ. މި ނަތީޖާއަކީ ގިނަ ބަޔަކު ހީކުރި ވަރަށްވުރެ ފަރަގު ކުޑަ ނަތީޖާއެކެވެ. ލީގުގައި އެންމެ ހާލަތު ގޯސްކޮށް އޮތް ވިކްޓަރީގެ ޓީމުވެސް މެޗަށް ހަމަވީ ކިރިޔާއެވެ. އެއީ ޒުވާން ޓީމަށް ދޫކޮށްފައިތިބި ކުޅުންތެރިން ފޮނުވައިދިނުމުން ކަމަށްވެސް ކޯޗު މުހައްމަދު އާދަމް ބުނެފައިވެއެވެ.\nމިރޭގެ މެޗުން މޮޅުވެ، އީގަލްސް އޮތީ 12 ޕޮއިންޓާއެކު ތިން ވަނައިގައެވެ. އެޓީމުގެ ކުރިން 13 ޕޮއިންޓާއެކު ދެވަނައިގައި ދަ ގްރާންޑޭ އޮތްއިރު، އެއް ވަނައިގައި އޮތީ މާޒިޔާ ސްޕޯޓްސް އެންޑް ރެކްރިއޭޝަން ކްލަބެވެ. ލީގުގައި މޮޅެއް ނުލިބި ވިކްޓަރީ އޮތީ އަށްވަނައިގައެވެ.\nމި ހަފްތާގެ މެޗުތަކަށްފަހު ލީގު މެދު ކަނޑާލާނެއެވެ. މަހަކަށްވުރެ ގިނަ ދުވަހަށް ލީގު މެދު ކަނޑާލުމަށް ހަމަޖެހިފައި ވަނީ ގައުމީ ޓީމުން ވޯލްޑް ކަޕް އަދި އޭޝިއަން ކަޕްގެ ކޮލިފިކޭޝަންގައި ގުއާމްއާއި ޗައިނާއާ ދެކޮޅަށް ކުޅޭ މެޗުތަކުގެ ތައްޔާރީތަކަށް ވަގުތު ދިނުމަށެވެ. މި ހަފްތާގެ މެޗުތަކަކީ އައިއޯއައިޖީއަށް ލީގު މެދެ ކަނޑާލުމަށްފަހު ކުޅުނު ފުރަތަމަ މެޗުތަކަށްވާއިރު، ކްލަބު އީގަލްސް ފެނުނީ ފަސޭހަކޮށެވެ.\nމިރޭ އީގަލްސް އިން ލީޑު ނެގީ 14 ވަނަ މިނެޓުގައި ހަސަން ރާއިފް (ހަންނަ) ޖެހި ގޯލުންނެވެ. އޭނާ ފޮނުވާލި ބޯޅަ ގޯލަށް ވަނީ ދަނޑީގައި ޖެހިފައި، ވިކްޓްރީގެ ގޯލްކީޕަރުގެ ގައިގައި ވެސް ޖެހިފަ އެވެ. ފުރަތަމަ ހާފު ނިމުމުގެ ކުރިން ލީޑު ފުޅާކޮށްދިނީ މުހައްމަދު ނާއިމްއެވެ. އޭރިއާ ތެރެއަށް ވަދެ އޭނާ ތިރީ ކަނަށް ބޯޅަ ވައްދާލީ ބާރު ހަމަލައަކުންނެވެ.\nއީގަލްސްގެ ތިން ވަނަ ގޯލް 65 ވަނަ މިނެޓުގައި ޖެހީ އަހުމަދު ރިޒްވާން (ރިޒޭ) އެވެ. އޭރިއާ ބޭރުން އޭނާ ފޮނުވާލި ބޯޅަ ވެސް ވައްދާލީ ތިރީ ކަނަށެވެ. ވިކްޓްރީން ލީގުގައި ކުޅުނު ހަ މެޗުން ފުރަތަމަ ފަހަރަށް ގޯލެއް ކާމިޔާބުކުރީ މި މެޗުގެ އިތުރު ވަގުތުގެ ތެރޭގަ އެވެ. މި ލަނޑު ޖެހީ އަހުމަދު ރަސްލާންއެވެ.\nލީގުގެ ދެމެޗު މާދަމާވެސް އޮންނާނެއެވެ. ހަވީރު އޮންނަ މެޗުގައި ވާދަކުރާނީ ކްލަބު ގްރީން ސްޓްރީޓްސްއާއި ފޯކައިދުއެވެ. މާދަމާ ރޭގެ މެޗުގައި ޓީސީ ސްޕޯޓްސް ކްލަބު ނުކުންނާނީ ނިލަންދުއާ ދެކޮޅަށެވެ.


Ranveer ge body double ge gothugai Meezaan Jaffrey kuri thajuribaa\nރަންވީރުގެ ބޮޑީ ޑަބަލްގެ ގޮތުގައި މީޒާން ޖެފްރީ ކުރި ތަޖުރިބާ\nރަންވީރު އަދި މީޒާން (ވ) "ޕަދުމާވަތު"ގައި ބައިވެރިިވ\nމީޒާން ޖެފްރީ އަކީ އިތުރު ތައާރަފަކަށް ބޭނުންވާނެ އެކްޓަރެއް ނޫނެވެ. އޭނާއަކީ އެކްޓަރު އަދި ޑާންސާ ޖާވީދު ޖެފްރީގެ ދަރިފުޅެކެވެ. އަދި މަޝްހޫރު ކޮމޭޑިއަން ޖަގްދީޕްގެ ކާފަ ދަރި އެކެވެ.\nމީޒާން ބޮލީވުޑަށް ނުކުތީ ސަންޖޭ ލީލާ ބާންސާލީ 2019ގައި ޕްރޮޑިއުސްކުރި "މަލާލް" އިންނެވެ. މިއީ ބާންސާލީ އަށް ބޮޑުބޭބެ ކިޔާ ޝާމިން ސޭގަލް ތައާރަފް ކުރުމަށް ބާންސާލީ އުފެއްދި ފިލްމެކެވެ. އޭގެ ކުރިން ބާންސާލީ 2018ގައި އުފެއްދި "ޕަދުމާވަތު"ގައި މީޒާން މަސައްކަތް ކުރި އެވެ. ނަމަވެސް އެއްވެސް މިހަކަށް އެ ފިލްމުން މީޒާން ފާހަގައެއް ނުކުރެވުނެވެ.\nސަބަބަކީ އޭނާ އެ ފިލްމުގައި ކުޅުނީ ފިލްމުގެ ބަތަލު ރަންވީރު ސިންގްގެ ބޮޑީ ޑަބަލް އެއްގެ ބައި ކަމަށް ވާތީ އެވެ.\nރަންވީރުގެ ބޮޑީ ޑަބަލްގެ ގޮތުގައި މީޒާން ކުރި ތަޖުރިބާ އޭނާ ދާދިފަހުން ދީފައިވާ އިންޓަވިއު އެއްގައި ކިޔައިދީފައިވެ އެވެ.\nމީޒާން ބުނި ގޮތުގައި ބާންސާލީ އޭނާ އަށް ވަރަށް އިތުބާރުކުރެ އެވެ. އޭނާ ކުޅެން ޖެހުނު ހުރިހާ މަންޒަރެއްގެ ގިނަ ރިހާސަލްތަކެއް ކުރުވަ އެވެ. އަދި ރިހާސަލްތައް ރެކޯޑްކޮށް އޭނާއަށް ފަހުން އެ ރެކޯޑިންތައް ދައްކައި އެ މަންޒަރުތަކުގައި އޭނާއަށް ގޯސްކޮށް ކުރެވުނީ ކޮން ކަންތައްތަކެއްކަން ކިޔައިދެ އެވެ. އަދި އެކަން ރަނގަޅުކުރާނެ ގޮތް ވެސް އޮޅުން ފިލުވައިދެ އެވެ.\n"އަހަރެން ފުރިހަމަ މޭކަޕް އާއި ކޮސްޓިއުމްގައި ތައްޔާރުވެ ސެޓްގައި ހުރިއިރު ވަރަށް ބިރުގަން. އަހަރެން ބިރުން ގޮސް އެ ދުވަހު އެއްވެސް އެއްޗެއް ނުވެސް ކެވުނު. އަހަރެންގެ ޕާފޯމަންސް ބާންސާލީ ސާ ބަލާނެކަން އެނގޭނީ އަހަރެން ހުރީ ހާސްވެގެން ގޮސް ހަދާނެ ގޮތް ހުސްވެފައި. ޓެކްނިކަލް ގޮތުން ބަލާއިރު "ޕަދުމާވަތު" އަކީ އަހަރެންގެ ފުރަތަމަ ފިލްމު. ރަންވީރުގެ ގިނަ ޑައިލޯގްތަކެއް ވެސް އަހަރެން ބައެއް މަންޒަރުތަކުގައި ކިޔާފައިވާނެ. އެސިސްޓެންޓް ޑައިރެކްޓަރު އައިސް އަހަރެންނަށް ރަންވީރު ކުޅެފައިވާ މަންޒަރުތައް ދައްކާފައި އެގޮތަށް ކޮޕީކުރަން ބުނާނެ. އަހަރެންނަށް އެކްޓްކުރަން ޖެހޭނީ ސީދާ ރަންވިރު ކުރި ގޮތާ އެއްވެސް ތަފާތެއް ނުކޮށް،" 'ޕަދުމާވަތު'ގެ ސެޓުގައި ފުރަތަމަ ދުވަހު ކުރި ތަޖުރިބާ ކިޔައިދެމުން މީޒާން ބުންޏެވެ.\nބައްޕައަކީ ފިލްމު ކުޅޭ މީހަކަށް ވިޔަސް މީޒާން މިހާތަނަށް ވެސް ކޮށްފައިވާ މަސައްކަތް ތަކަކީ އޭނާގެ އަމިއްލަ މަސައްކަތުން ހޯދި ޕްރޮޖެކްޓް ތަކެވެ. މިހާތަނަށް އޭނާއަށް ލިބުނު ތަޖުރިބާތަކުގެ ހުރިހާ ވެސް ޝުކުރެއް އޭނާ އަދާކުރަނީ ބާންސާލީ އަށެވެ.\nމީޒާންގެ ދެ ވަނަ ފިލްމު "ހަންގާމާ 2" ދާދިފަހުން ވަނީ ރިލިޒްކޮށްފަ އެވެ. މި ފިލްމުގައި އޭނާ ކުޅެނީ ޝިލްޕާ ޝެޓީގެ ލޯބިވެރިއެއްގެ ބައެވެ.\nރަންވީރު ސިންގް ސަންޖޭ ލީލާ ބަންސާލީ


Maabandu dhuvasvaruves kasrathun ginaguna faidhaa libey!\nމާބަނޑު ދުވަސްވަރު ކަސްރަތުން ގިނަގުނަ ފައިދާ ލިބޭ!\nމާބަނޑު ދުވަސްވަރުގައި ވެސް ކަސްރަތު ކުރުން އެންމެ ރަނގަޅެވެ. މާބަނޑު ދުވަސްވަރަކީ ހަށިގަނޑަށް ވަރަށް ގިނަ ބަދަލުތަކެއް އަންނަ ދުވަސްވަރެކެވެ. އެ ދުވަސްވަރުގައި ކަސްރަތުކޮށް ހަރަކާތްތެރިކޮށް އުޅުމުގައި މައްސަލައެއް ނެތް ކަމަށް ސިއްހީ ދާއިރާގެ މާހިރުން ވިދާޅުވެ އެވެ.\nމާބަނަޑު ދުވަސްވަރު ކަސްރަތު ކުރާނަމަ ވިހެއުމަށް ފަސޭހަވާ ކަމަށް ވެސް ތަޖުރިބާކާރުން ވިދާޅުވެ އެވެ. އަދި މާބަނޑު ދުވަސްވަރުވާ އެކި އެކި އުނދަގޫތަކުން ރައްކާތެރިކޮށްދޭ ކަމަށް ވެސް ދިރާސާތަކުން ދައްކަ އެވެ. ގިނަ ކޭސްތަކުގައި މާބަނޑު ދުވަސްވަރު އިތުރު އުނދަގޫތަކެއް ނުވާނަމަ ކަސްރަތުކުރުމުގައި އެއްވެސް މައްސަލައެއް ނެތެވެ. އަދި ޑޮކްޓަރުން އިރުޝާދުވެސް ދެއްވަނީ ހަރަކާތްތެރިވެ އުޅުމަށެވެ.\nމާބަނޑުދުވަސްވަރު ކުރާ ކަސްރަތަކީ ބަރުދަން ލުއި ކުރުމަށް ކުރާ ކަސްރަތުތަކަކަށް ވުރެ ބޮޑަށް ދުޅަހެޔޮކަން އިތުރުކުރަން ކުރާ ކަސްރަތުތަކެކެވެ. މާބަނޑުދުވަސްވަރު ކަސްރަތުކުރާނަމަ ވިހެއުމަށްފަހު ބަރުދަން ލުއި ކުރުމަށް އެހީތެރިވެ ދެއެވެ.\nމާބަނޑުދުވަސްވަރު ކަސްރަތުކުރާނަމަ ބައިގެން ހިނގައިދާނެ ކަމަށް ހީވެދާނެ އެވެ. ނަމަވެސް ހައި ރިސްކް ޕްރެގްނެންސީއެއް ނުވަތަ އެއްވެސް އިތުރު ސިއްހީ މައްސަލައެއް ނެތްނަމަ ކަސްރަތުކުރުމުގައި މައްސަލައެއް ނެތެވެ.\nމާބަނޑު ދުވަސްވަރުގައި ކަސްރަތު ކުރުމުން ލިބޭ ފައިދާ ހޯދަން ކޮންމެ ދުވަހަކު ގާތްގަނޑަކަށް 30 މިނެޓު ކަސްރަތުކުރެވިދާނެ އެވެ. ނުވަތަ ހަފްތާއަކު ތިނެއް ނޫނީ ހަތަރު ދުވަހު 20 މިނެޓުވަންދެން ކަސްރަތުކުރެވިދާނެ އެވެ. މުހިއްމުކަމެއް ދޭންވީ ހަރަކާތްތެރިވުން އިތުރު ކުރުމަށެވެ. ހަރަކާތްތެރިކަން އިތުރުކުރާ ނަމަ ހަށިގަނޑުގައި ލޭ ދައުރުކުރުން އިތުރުކޮށްދެ އެވެ.\nމާބަނޑުދުވަސްވަރު ކަސްރަތުކުރުމުގައި ގިނަ ފައިދާތަކެއް ވެސް ވެއެވެ. ދުޅަވުމާއި އުނަގަނޑުގައި ރިއްސުމާއި ބަނޑުހަރުވުން މިއީ ގިނަ މީހުން ތަޖުރިބާކުރާ ކަންކަމެވެ. ކަސްރަތު ކުރުމުން މިފަދަ ކަންކަމުން ސަލަމާތް ކޮށް ދެއެވެ.\nމާބަނޑުދުވަސްވަރު ހަކުރު މައްޗަށް ދިއުން ނުވަތަ ގެސްޓޭޝަނަލް ޑައެބެޓީސް އަކީވެސް ވަރަށް ގިނަ މީހުންނަށް ދިމާވާ ކަމެކެވެ. ހަކުރު ކޮންޓްރޯލް ކުރުމަށް ރަނގަޅު ޑައެޓެއްގައި ހުރުމަށް ޑޮކްޓަރުން ލަފާދެއްވާ ގޮތެވެ. އަދި ކެއުމަށްފަހު ބައިގަޑިއިރު ހިނގުމަކީ ވެސް ހަކުރު ކޮންޓްރޯލް ކުރަން އެހީތެރިވާ ކަމެކެވެ.\nކަސްރަތު ކުރުމުން މީހާގެ މޫޑު ރަނގަޅުވެ، ހަކަތަ އިތުރު ވެއެވެ. އަދި ކަސްރަތުކުރާނަމަ ވިހެއުމަށް ވެސް ފަސޭހަވެއެވެ. ދިވެހިންގެ ތެރޭގައިވެސް މާބަނޑުވުމަށްފަހު ކަސްރަތުކުރާ މީހުން އަންނަނީ އިތުރުވަމުންނެވެ.\nމިހާރު ބަނޑަށް ހަތް މަސްވެފައިވާ ދިވެހި އަންހެނަކު ބުނިގޮތުގައި ޖިމަށްގޮސް ކަސްރަތުކުރާ ފޮޓޯ އަދި ވީޑިއޯ އޭނާ އިންސްޓަގްރާމްގައި ހިއްސާކުރެ އެވެ. އެއަށް މީހުން ކޮމެންޓްކޮށް ސުވާލުތައް ވެސް ކުރެއެވެ.\n"ކަސްރަތު ކުރާ ފޮޓޯތަކަށް ގިނައިން ކޮމެންޓް ކުރަނީ ބަނޑު ބޮޑު މީހުން. އެމީހުން އަހާ އޮޅުންފިލުވައި ސޭފްޓީ އާއި މެދު ސުވާލު ކުރޭ. ހައިރިސްކް ޕްރެގްނެންސީއެއް ނޫނިއްޔާ އަދި މާބަނޑުވުމުގެ ކުރިން ކަސްރަތުކުރަންޏާ ވޯކްއައުޓް ކުރުމުގައި މައްސަލައެއް ނެތް. އަޅުގަނޑަށް ފާހަގަކޮށްލެވުނު ޖިމްތަކުގައި މާބަނޑުމީހުންނަށް ޓްރެއިން ކުރުމުގެ ތަޖުރިބާ ހުރި އިންސްޓްރަކްޓަރުން މަދުކަން. އަދި ތިބި އިންސްޓްރަކުން ވެސް ޖެހިލުންވާކަން. އަޅުގަނޑު ކަސްރަތުކުރުމުގައި ވިސްނަނީ ނޭވާ ކުރު ނުވެ ވާހަކަ ދެއްކޭ ނަމަ އެއީ އޯކޭ ވަރަކަށް އިންޓެންސިޓީއެއް ކަމުގައި. އަދި އަޅުގަނޑު ކުރާ ކަސްރަތުތަށް ޕްލޭންކުރުމުގައި އިންސްޓްރަކްޓަރާއި މަޝްވަރާކުރަން. އަޅުގަނޑު ލިމިޓް ކަނޑައަޅަނީ، ކުރެވޭނީ ކޮންކަމެއްތޯ ނިންމަނީ"\nމާބަނޑު ދުވަސްވަރުގައި ކަސްރަތުކުރުމުގައި ބަލަންވީ ކަންކަން\n- ކަސްރަތުކުރުމަށްފަހު އަދި ކަސްރަތު ކުރުމުގައި ވެސް ގިނައިން ފެންބޮއި ހައިޑްރޭޓް ކުރަންވާނެ އެވެ.\n- ކަސްރަތުކުރުމުގެ 1 ގަޑި އިރު ކުރިން ކެއުން ނިންމާލަންވާނެ އެވެ.\n- މާބަނޑު ދުވަސްވަރު ކަސްރަތުކުރާނަމަ ވަކިން ހާއްސަކޮށް ސިއްހަތަށް ފާއިދާހުރި ކާނާ ކެއުމަށް އަހައްމިއްޔަތުކަން ދޭންވާނެއެވެ.\n- ކަސްރަތު ކުރާ އިރު ހަމަތަނެއްގައި ކަސްރަތު ކުރުމަކީ ވެއްޓި ހާނިކައަށްވުން ކުޑަކޮށްދޭނެ ކަމެކެވެ.\n- އަދި ބިންމަތީގައި އޮށޯވެ އޮވެ ކުރާ ކަސްރަތުތަށް ކުރުމަށްފަހު މަޑުމަޑުން ތެދުވުމަށް އާދަކުރަންވާނެއެވެ. އެއީ ބޯ އެނބުރުން ފަދަކަމެއް ދިމާވެދާނެތީ އެވެ.\n- އެހެންކަމުން ހައި ރިސްކް ޕްރެގްނެންސީ ނުވަތަ މާ ބަނޑުދުވަސްވަރުގައި އެހެން ސިއްހީ މައްސަލައެއް ނެތްނަމަ ކަސްރަތު ކުރެވިދާނެ އެވެ. އަދި މާބަނޑުވުމަށްފަހު ވަރުގަދަ ކަސްރަތު ޕްރޮގްރާމެއް ފެށުމުގެ ބަދަލުގައި ބަލަންވީ ހިނގުން ނުވަތަ ފެތުން ފަދަ ކަސްރަތުތައް ކުރުމަށެވެ.


Supreme court ah Ali Rasheed aai Momahed Ibrahim ayyan kuran faaskoffi | Mihaaru\nސުޕްރީމްކޯޓަށް އަލީ ރަަޝީދާއި މުހައްމަދު އިބްރާހީމް އައްޔަންކުރަން ފާސްކޮށްފި\n06 ސެޕްޓެމްބަރ 2020 - 10:36 10 comments\nސުޕްރީމް ކޯޓުގެ ފަނޑިޔާރުކަމަށް ކްރިމިނަލް ކޯޓުގެ ގާޒީ އަލީ ރަޝީދާއި ޑރ. މުހައްމަދު އިބްރާހީމް އައްޔަންކުރަން ރައްޔިތުންގެ މަޖިލީހުން މިއަދު ފާސްކޮށްފި އެވެ.\nސުޕްރީމް ކޯޓުގެ ފަނޑިޔާރު ބެންޗުން ހުސްކޮށް އޮތް ދެ މަގާމަށް، ކްރިމިނަލް ކޯޓު ހިންގުމާ ހަވާލުވެ ހުންނެވި ގާޒީ އަލީ ރަޝީދާއި ވަކީލު ޑރ. މުހައްމަދު އިބްރާހިމް އައްޔަން ކުރަން ރައީސް އިބްރާހިމް މުހައްމަދު ސޯލިހު، ރައްޔިތުންގެ މަޖިލީހަށް ފޮނުވުމުން އެ ދެ ބޭފުޅުންގެ ނަން ދިރާސާކުރަން ފޮނުވީ މަޖިލީހުގެ ޖުޑިޝަރީ ކޮމިޓީއަށެވެ. އެ ކޮމިޓީން އެ ދެބޭފުޅުންނަށް ރުހުންދޭން ނިންމީ މިދިޔަ މަހުގެ 24 ވަނަ ދުވަހު އެވެ.\nމަޖިލީހުގައި މިހާރު ކުރިއަށް ގެންދާ ޖަލްސާގައި އެ ބޭފުޅުން ސުޕްރީމް ކޯޓަށް އައްޔަން ކުރަން ފެންނަ ކަމަށް ފާސްކުރީ ވޯޓުގަައި ބައިވެރިވެވަޑައިގެންނެވި މެމްބަރުންގެ އަޣުލަބިއްޔަތުންނެވެ.\nސުޕްރީމް ކޯޓުގެ ފަނޑިޔާރުކަމަށް އަލީ ރަޝީދު އައްޔަންކުރަން ފެންނަ ކަމަށް ވޯޓު ދެއްވީ 55 މެމްބަރެކެވެ. އޭނާ އައްޔަން ކުރަން ނުފެންނަ ކަމަށް ވޯޓު ދެއްވީ އެންމެ މެމްބަރެކެވެ. މުހައްމަދު އިބްރާހީީމް، ސުޕްރީމް ކޯޓުގެ ފަނޑިޔާރުކަމަށް އައްޔަން ކުރަން ފެންނަ ކަމަށް 63 މެމްބަރަކު ވޯޓު ދެއްވި އެވެ. ނުފެންނަ ކަމަށް އެއްވެސް މެމްބަރަކު ވޯޓެއް ނުދެއްވަ އެވެ.\nސުޕްރީމް ކޯޓުގެ ފަނޑިޔާރުކަމަށް ބޭފުޅުން އައްޔަން ކުރަނީ ޖޭއެސްސީގެ ލަފާގެ މަތިން ރައީސް ފޮނުއްވާ ނަންތަކަށް ބިނާކޮށް މަޖިލީހުން ފާސް ކޮށްގެންނެވެ. އެ ދެ މަގާމަށް ޝައުގުވެރިވާ ބޭފުޅުން ކުރިމަތިލުމުގެ ފުރުސަތު ޖޭއެސްސީން ހުޅުވައިލިޔަސް، އިތުރު ބޭފުޅަކު ޝައުގުވެރިކަން ފާޅު ނުކުރުމުން މަޖިލީހަށް ފޮނުވީ އަލީ ރަޝީދާއި މުހައްމަދު އިބްރާހިމްގެ ނަމެވެ.\nއަލީ ރަޝީދާއި މުހައްމަދު އިބްރާހިމް، ސުޕްރީމް ކޯޓުގެ ފަނޑިޔާރުކަމާ ހަވާލުވެވަޑައިގަންނަވާނީ ގާނޫނުއަސާސީގައިވާ ގޮތުގެ މަތިން ރައީސުލްޖުމްހޫރިއްޔާގެ ކުރިފުޅުމަތީގައި މަގާމުގެ ހުވާކުރެއްވުމުންނެވެ.\nސިވިލް ކޯޓުގެ އިސް ގާޒީ ކަމާއި ޑްރަގް ކޯޓުގެ ގާޒީކަން ކުރެއްވި އަލީ ރަޝީދަކީ ކްރިމިނަލް ކޯޓުގައި ކުރީގެ ރައީސް އަބްދުﷲ ޔާމީންގެ މައްސަލަ ބެއްލެވި ފަސް ފަނޑިޔާރުންގެ ބެންޗުގެ ރިޔާސަތު ބެލެހެއްޓެވި ފަނޑިޔާރެވެ.\nމުހައްމަދު އިބްރާހިމަކީ ގާނޫނީ ދާއިރާގައި 16 އަހަރު މަސައްކަތް ކުރައްވާފައިވާ އަދި މިހާތަނަށް ޕްރިމިއާ ޗެމްބާސްގެ ހިިއްސާދާރެއް ވެސް މެ އެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް ޖުޑީޝަލް ސާވިސް ކޮމިޝަން ގާޒީ އަލީ ރަޝީދު ފަނޑިޔާރުން ޖުޑީޝަރީ


BML ge ATM thakun viyafaari thakah jamaakurevey adhadhu 500,000 rf ah\nބީއެމްއެލް އޭޓީއެމުން ޖަމާ ކުރެވޭ އަދަދު ފަސް ލައްކައަށް\nބީއެމްއެލް ސެލްފް ސާވިސް އޭޓީއެމްތަކެއް: އޭޓީއެމްތަކުން ޖަމާ ކުރެވޭ އަދަދުތައް ވަނީ އިތުރުކޮށްފައި -- ފޮޓޯ: އަވަސް އާކައިވް\nކޮވިޑް-19 އާ ގުޅިގެން ބޭންކް އޮފް މޯލްޑިވްސް (ބީއެމްއެލް) ގެ އޭޓީއެމް ތަކުން ވިޔަފާރި ތަކަށް ޖަމާ ކުރެވޭ ފައިސާގެ އަދަދު 500،000ރ. އަށް އިތުރު ކޮށްފި އެވެ.\nބީއެމްއެލް އިން ބުނި ގޮތުގައި ސިއްހީ ކުއްލި ނުރައްކަލުގެ ހާލަތުގެ ސަބަބުން އާއްމުންނާއި ވިޔަފާރިތަކަށް ފައިސާ ޖަމާ ކުރުމަށް ދިމާވެފައިވާ ދަތިތައް ހައްލު ކުރުމުގެ ގޮތުން، އޭޓީއެމް ތަކުން ފައިސާ ޖަމާ ކުރެވޭ އަދަދު އިތުރު ކޮށްފައިވާ ކަމަށެވެ.\nމީގެ ކުރިން ވިޔަފާރި ތަކަށް 200،000ރ. ޖަމާ ކުރެވުނު ނަމަވެސް މި ބަދަލާއެކު މިހާރު 500،000ރ. ޖަމާ ކުރެވޭނެ އެވެ. އަދި އަމިއްލަ ފަރުދުންނަށް ކުރިން 50.000ރ. ޖަމާ ކުރެވުނު ނަމަވެސް މިހާރު 100،000ރ. ޖަމާ ކުރެވޭނެ އެވެ.\nއެ ބޭންކުން ބުނީ އެންމެ އިސްކަން ދެނީ ބޭންކުގެ ކަސްޓަމަރުންނާއި މުވައްޒަފުންގެ ސަލާމަތަށް ކަމަށާ، އެކަމަށްޓަކައި ބޭންކުގެ ސާވިސް ސެންޓަރުތަކާއި ބްރާންޗުތައް ބަންދު ކޮށްފައިވާ ކަމަށެވެ. ނަމަވެސް ހާއްސަ ހުއްދައާއެކު އޭޓީއެމް ތަކުން ނަގުދު ފައިސާ ނެގުމާއި ޖަމާ ކުރުމުގެ ހިދުމަތް ލިބޭނެ ކަމަށެވެ.\nގައުމީ ބޭންކުން ދަނީ މި ހާލަތުގައި ބަދަލުތަކެއް ގެންނަމުންނެވެ. މިހާރު ވަނީ ކޮންމެ ކަސްޓަމަރަކަށް ވެސް މަހެއްގެ މައްޗަށް 500 ޑޮލަރާ ހަމަ އަށް، ރާއްޖެ އިން ބޭރަށް ފައިސާ ފޮނުވުމުގައި ދިވެހި ރުފިޔާ އެކައުންޓުން ފައިސާ ފޮނުވޭނެ ގޮތް ވެސް ހަމަޖައްސާފަ އެވެ. އެ ކަމަށް ބީއެމްއެލުން އެއްވެސް ފީއެއް ނުނަަގަ އެވެ. މޯބައިލް ޕޭ މެދުވެރިކޮށް ރާއްޖޭން ބޭރަށް ފައިސާ ފޮނުވާ ކަސްޓަމަރުންނަށް ވެސް ދިވެހި ފައިސާގެ ޑިޖިޓަލް ވޮލެޓް ބޭނުންކޮށްގެން 500 ޑޮލަރާ ހަމައަށް ފައިސާ ފޮނުވޭނެ އެވެ.\nމި ހިދުމަތް ލިބޭނީ ފޮރިން މިނިސްޓްރީން ކަނޑައަޅާފައިވާ އުސޫލުތަކާއި އެއްގޮތަށް ރާއްޖެއިން ބޭރުގައި ހުންނަ އެމްބަސީތަކުގައި ރަޖިސްޓްރީވެފައިވާ ފަރާތްތަކަށެވެ.\nބީއެމްއެލް އިން ދޫކޮށްފައިވާ ޑެބިޓް ކާޑް ބޭނުން ކޮށްގެން ރާއްޖޭން ބޭރުގައި ދުވާލަކު އޭޓީއެމް އިން ނެގޭ އަދަދު ވެސް މިހާރު ވަނީ އިތުުރުކޮށްފަ އެވެ. އެގޮތުން ދުވާލެއްގެ މައްޗަށް 1،000 ޑޮލަރު ނެގޭނެ އިންތިޒާމް މިހާރު ވަނީ ހަމަޖައްސާފަ އެވެ. އޭޓީއެމް ތަކުން ފައިސާ ނަގާއިރު ބޭންކުން ނަގާ ފީ ވެސް ވަނީ 15 ރުފިޔާ އަށް ކުޑަކޮށްފަ އެވެ. އެއީ ކާޑް ނެޓްވޯކް ތަކަށް ދައްކަންޖެހޭ ފީ އެވެ.\nހުޅުވާލިއަސް ބީއެމްއެލްއިން ހިދުމަތް ދޭނީ އެޕޮއިންޓްމަންޓަށް\nބީއެމްއެލްގެ އޮންލައިން ނޫން ހިދުމަތްތައް އެޕޮއިންޓްމަންޓަށް


Nagan jehey Tax aa dhimaalah dhaan nukerenee keevve? | Mihaaru\n11 ނޮވެމްބަރ 2016 - 07:37 29 comments\nމިދިޔަ އަންގާރަ ދުވަހު ސަރުކާރުން ރައްޔިތުންގެ މަޖިލީހަށް ހުށަހެޅި، 2017 ވަނަ އަހަރަށް ލަފާކުރާ ބަޖެޓްގެ އެންމެ ފާހަގަކުރެވޭ ކަމަކީ ދައުލަތުގެ ރިކަރަންޓް ޚަރަދު ކުޑަކޮށް ތަރައްގީގެ މަޝްރޫއުތަކަށް ބޮޑު އިސްކަމެއް ދީފައިވުމެވެ. މި ހިނގާ 2016 ވަނަ އަހަރަށް ވުރެ، އަންނަ އަހަރުގެ ރިކަރަންޓް ޚަރަދު 11 ޕަސެންޓް ދަށް ކުރުމަށް ބަޖެޓްގައި އަމާޒު ހިފާފައިވެ އެވެ. އަދި އެއީ 1.1 ބިލިއަން ރުފިޔާގެ އަރަނި ބަޖެޓެކެވެ.\n2017 ވަނަ އަހަރަށް ލަފާކުރާ ބަޖެޓްގައި ތަރައްގީގެ މަޝްރޫއުތައް ހިމެނިފައިވާ ގޮތް\nތަރައްގީގެ މަޝްރޫއުތަކަކީ އޭގެ ޒާތުގައި މުޅި ގައުމުގެ ކުރިއެރުން ދަމަހައްޓައިދޭ އެންމެ މުހިންމު އެއް ވަސީލަތެވެ. ވަކިވަކި ފަރުދުންނަށް އަމާޒު ނުކުރިޔަސް، އެއިން ކޮންމެ މަޝްރޫއަކީ އާންމު ރައްޔިތުންގެ މަސްލަހަތާ ގުޅިފައިވާ ކަންކަމެވެ. ބަނދަރު ހެދުމާއި ބޯފެނާއި ނަރުދަމާ ނިޒާމު ގާއިމު ކުރުމާއި ފަޅު ފުންކުރުމާއި ބިން ހިއްކުމުގެ މަޝްރޫއުތަކެވެ.\nބަޖެޓާ މެދު ވާހަކަ ދައްކާއިރު ފުރަތަމަ ވެސް ފާހަގަކުރަން ޖެހޭ ކަމަކީ، ބަޖެޓުގައި ލިޔެފައި އޮންނަ އެއްޗަކާއި ބަޖެޓް ތަންފީޒު ކުރާ ގޮތް ތަފާތު ވެދާނެ ކަމެވެ. އެއް ގޮތް ވާނީ ވަރަށް ނާދިރު ހާލަތްތަކެއްގަ އެވެ. މި އަހަރުގެ ބަޖެޓް ހުށަހެޅި އިރު ބަޖެޓްގެ ދަރަނި ފޫބެއްދުމަށް ކަނޑައަޅާފައި އޮތީ އެއް ބިލިއަން ރުފިޔާގެ ޓީބިލް ވިއްކުމަށެވެ. ނަމަވެސް މި އަހަރުގެ މިހާތަނަށް ދިޔަ އިރު 4.5 ބިލިއަން ރުފިޔާގެ ޓީބިލް ވިއްކާފައިވެ އެވެ. މިއީ އޭގެ ވަރަށް ކުޑަ މިސާލެކެވެ.\nމާލޭގެ ފިހާރަައެއްގައި ވިއްކަން ބަހައްޓާފައި ހުރި ހަނޑޫތަކެއް: ކާޑުގެ ސަބްސިޑީ ވަނީ ކަނޑާލާފައި. ފޮޓޯ: ހުސެއިން ޝަޔާހު /މިހާރު\nސުކޫކް ވިއްކުން، އާ ތަޖުރިބާއެއް!\nކުރީ އަހަރުތަކާ އަޅައި ބަލާއިރު، އަންނަ އަހަރަށް ލަފާކުރި ބަޖެޓްގައި ދަރަނި އޮތީ ވަރަށް ބޮޑަށް ކުޑަކޮށްފަ އެވެ. ދަރަނި ކުޑަކުރި އިރު، ބަޖެޓްގެ ދަރަނި ފޫބެއްދުމަށް ފައިސާ ހޯދުމަށްޓަކައި މީގެ ކުރިން ދުވަހަކު ވެސް ނުކުރާ ކަމެއް މި ފަހަރުގެ ބަޖެޓްގައި ހިމަނާފައިވެ އެވެ. އެއީ ރާއްޖޭން ބޭރުގެ ފަރާތްތަކަށް 1.4 ބިލިއަން ރުފިޔާގެ އިސްލާމިކް ބޮންޑް (ސުކޫކް) ވިއްކުމަށް ހިމަނާފައިވުމެވެ.\nނަމަވެސް ބޭރުގެ ފަރާތްތަކުން ދިވެހިންގެ ދަރަނިތައް ގަނެފާނެތޯ، ރާއްޖޭގެ އިގްތިސާދީ ކަންތައް ދިރާސާ ކުރައްވާ ބައެއް ތަޖުރިބާކާރުން ސުވާލު އުފައްދަވަ އެވެ. އެބޭފުޅުން ދެކެވަޑައިގަންނަވާ ގޮތުގައި ރާއްޖޭގެ އިގްތިސާދީ ހާލަތު އޮތް ގޮތަށް ބަލާއިރު ނުގަތުމަކީ ވަރަށް ބޮޑަށް އެކަށީގެންވާ ކަމެކެވެ. އަންނަ އަހަރަށް ލަފާ ކުރާ ދައުލަތުގެ ބަޖެޓް ފޮތުގައިވާ މައުލޫމާތަށް ބަލާއިރު، ރާއްޖޭގެ ގައުމީ އާމްދަނީގެ މައިގަނޑު ވަސީލަތް ކަމުގައިވާ ޓޫރިޒަމްގެ ސިނާއަތު އޮތީ އެހާ ދުޅަހެޔޮ ހާލަތެއްގައެއް ނޫނެވެ. އަދި މަސްވެރިކަމުގެ އަންދާޒާ ވެސް އެހާ ރަނގަޅު ނޫން ކަމަށް ބަޖެޓް ފޮތް ބުނެ އެވެ.\nށ. ފުނަދޫ މަގު ހެދުމުގެ މަސައްކަތް ކުރިއަށް ދަނީ: އަންނަ އަހަރު ވެސް ތަރައްގީގެ ގިނަ މަޝްރޫއުތަކެއް ހިންގުމަށް އަމާޒު ކޮށްފައިވޭ. --ފޮޓޯ އެމްޓީސީސީ\nމި ކަންތައް މިހެން ހުރުމުގެ އިތުރުން، ރާއްޖޭގެ ނޮމިނަލް ޖީޑީޕީ ދަރަނި 63 ޕަސެންޓަށް ވުރެ މަތީގައި ހުރި އިރު، ބޭރުގެ ފަރާތްތަކުން ރާއްޖޭގެ އިސްލާމިކް ބޮންޑް ގަނެފާނެތޯ އެ ބޭފުޅުން ސުވާލު އުފައްދަވަ އެވެ. މިއީ މުޅިން އަލަން ފަށާ ކަމަކަށް ވާއިރު، ސަރުކާރުން މިވަރުގެ ކަމަކާ ކުރިމަތިލާނީ ވެސް އެތައް ގޮތަކުން އަންދާޒާތަކެއް ހަދާފައި ކަމަށް ބެލެވެ އެވެ.\nއާމްދަނީގެ މަގު، ވަންވޭއެއް\nދައުލަތުގެ އާމްދަނީ އިތުރު ކުރުމަށް 2016 ވަނަ އަހަރުގެ ބަޖެޓުގައި ހިމަނާފައި ނުވާ ބައެއް ކަންތައް، އަންނަ އަހަރަށް ލަފާކުރި ބަޖެޓްގައި ސަރުކާރުން ހިމަނާފައިވެ އެވެ. އޭގެ ތެރެއިން އެއް ކަމަކީ ހުޅުލޭ އެއާޕޯޓުން ފުރާ ކޮންމެ މީހެއްގެ އަތުން، އެއާޕޯޓް ޑިވެލޮޕްމަންޓް ޗާޖްގެ ނަމުގައި 25 ޑޮލަރުގެ ފީއެއް ނެގުމެވެ. އަދި އަންނަ އަހަރު ރާއްޖެ އަންނަ ޓޫރިސްޓުންގެ އަދަދު ހަތަރު ޕަސެންޓަށް އިތުރުވާނެ ކަމަށް ބަލައި ޖުމްލަ 565.8 މިލިޔަން ރުފިޔާ ލިބޭނެ ކަމަށް ލަފާކޮށްފައިވެ އެވެ.\nނަމަވެސް މިހާރު ސަރުކާރުން ބުނަނީ ދިވެހިންގެ އަތުން މި ފީ ނުނަގާނެ ކަމަށެވެ. އެހެންކަމުން މި އައިޓަމުން ލިބޭނެ ކަމަށް ބަޖެޓްގައި ލަފާކޮށްފައިވާ އަދަދަށް އަންނާނީ ކޮން ބަދަލެއް ކަމެއް އަދި ނޭނގެ އެވެ.\nއެއާޕޯޓުގެ ދެވަނަ ރަންވޭގެ ބިން ހިއްކުމުގެ މަސައްކަތް ކުރަނީ: އެއާޕޯޓްގެ ތަރައްގީ އަށް ވެސް އިތުރު ފީއެއް ނެގުމަށް ވަނީ ހަމަޖެހިފައި. --ފޮޓޯ: މުހައްމަދު ޝަރުހާން/މިހާރު\nއޭގެ އިތުރުން ބިން ހިއްކައި، ގެސްޓް ހައުސް ފަދަ ތަންތަން ހަދަން ދިގު މުއްދަތަށް ކުއްޔަށް ދިނުމާއި މާލޭގައި ދުއްވާ އެއްގަމު އުޅަނދުން ކޮންޖެސްޝަން ފީއެއް ނެގުމާއި ދުންފަތުގެ ބާވަތްތަކާއި ފިޒީ އަދި އެނާޖީ ބުއިންތަކުގެ އިމްޕޯޓް ޑިއުޓީ ބޮޑު ކުރުމާއި ޓެކްސީގެ އިތުރު 400 ލައިސަންސް ވިއްކުމާއި ސަރުކާރު ހިއްސާވާ ކުންފުނިތަކުގެ ޑިވިޑެންޓް 60 ޕަސެންޓަށް ބޮޑުކުރުމާއި އެސްއީޒެޑްގެ އިކުއިޒިޝަން ފީ ނެގުން ހިމެނެ އެވެ.\nމީގެ ތެރެއިން ބައެއް ކަންކަމަކީ ސީދާ ވަކިވަކި ފަރުދުންގެ ޖީބުން ދައުލަތުގެ ބަޖެޓަށް ފޯރުކޮށްދޭ ފައިސާ އެވެ. މާލޭގައި އެއްގަމު އުޅަނދު ދުއްވާ ކޮންމެ މީހަކު މި ކޮންޖެސްޝަން ފީ ދައްކަން ޖެހޭނެ އެވެ. ސިނގިރެޓް ބޯ ކޮންމެ މީހެއްގެ އަތުން ޑިއުޓީގެ ފައިސާ ނެގޭނެ އެވެ. ފިޒީ އަދި އެނާޖީ ބުއިންތައް ބޭނުންކުރާ ކޮންމެ މީހަކު އެގޭ އިމްޕޯޓް ޑިއުޓީގައި ހިއްސާވާނެ އެވެ. އަދި އިތުރު ޓެކްސީ ލައިސަންސް ހޯދަން ބޭނުންވާ ފަރާތްތަކަށް އެ ހުއްދަ ލިބޭނީ ވެސް ބޮޑު ފީއެއް ދައްކައިގެންނެވެ. މި ފައިސާ ދައުލަތުގެ ބަޖެޓަށް ދޭނީ އެ މީހަކަށް ލިބޭ އާމްދަނީންނެވެ.\n2017 ވަނަ އަހަރަށް ލަފާކުރާ ބަޖެޓްގައި ޚަރަދުތައް ބެހިފައިވާ ގޮތް\nއެހެންކަމުން ބަޖެޓްގައި ހުރި މިފަދަ އައިޓަމްތަކަކީ ވަކިވަކި ފަރުދުންގެ އާމްދަނީން ބޮޑު ބައެއް އުނިވެގެންދާނެ ކަންތަކެވެ. ނަމަވެސް ވަކިވަކި ފަރުދުންގެ އާމްދަނީ އިތުރު ކުރުމުގެ އައިޓަމްތަކެއް ބަޖެޓްގައި ހިމަނާފައި ނުވާ ކަމަށް، ބަޖެޓް ދިރާސާ ކުރައްވާ ބައެއް ބޭފުޅުން ވިދާޅުވެ އެވެ.\nއަނެއްކޮޅުން ދައުލަތުގެ އާމްދަނީ އިތުރު ކުރުމަށް އާންމުންގެ އަތުން އިތުރު ފީތަކެއް ނަގަން މި ނިންމީ، މީގެ ކުރިން އެންމެނަށް ދެމުން އައި ސަބްސިޑީ ކަނޑައިލުމުން ކާޑުގެ ބާވަތްތަކުގެ އަގު ބޮޑުވެ ބައެއް އާންމުންގެ ޖީބަށް ބުރަވެފައިވާ ދަނޑިވަޅެއްގަ އެވެ. ސިއްހީ ހިދުމަތްތަކަށް ދެމުން އައި ސަބްސިޑީތައް ވެސް އަންނަ އަހަރުގެ ތެރޭގައި ކޮންމެވެސް ވަރަކަށް މަދުކުރާ ކަމުގެ އަޑުތަކެއް އިވިފައިވާ އިރު، އެއީ ވެސް އާންމު ރައްޔިތުންގެ ޖީބަށް ބަރުވާނެ ކަމެކެވެ.\n2017 ވަނަ އަހަރަށް ލަފާކުރާ ބަޖެޓްގައި އާމްދަނީ ބެހިފައިވާ ގޮތް\n"ބަޖެޓް އޮތް ގޮތަށް ބަލާއިރު، މުސާރަވެރިންގެ މުސާރަ އިތުރެއް ނުވާނެ. އަލުން ވަޒީފާތައް ނުއުފައްދާނެ ކަމަށް ވެސް ބަޖެޓްގައި ލިޔެފައި އެބަހުރި. އެކަމަކު ދިރިއުޅުމުގެ ޚަރަދު ގައިމު ވެސް ބޮޑު ނުވެއެއް ނުދާނެ. ސަބްސިޑީ ކަނޑައިލީމާ ވެސް ދިރިއުޅުމުގެ ޚަރަދު ހުންނާނީ ބޮޑުވެފައި. ހަނދާންވާ ގޮތުގައި ސިވިލް ސާވިސްގެ 80-90 ޕަސެންޓަކީ މަހު މުސާރަ 5،000ރ އިން ދަށުގެ މީހުން. އަލަށް ނަގާ ފީތަކާ އެކު، ގައިމު ވެސް ދިރިއުޅުމުގެ ޚަރަދުތައް ބޮޑުވާ ގޮތަށް މި އޮތީ. މާލޭގައި (އާބާދީގެ ގިނަ) މީހުން މި އުޅެނީ. މި ތަނުގައި ކުރަންޖެހޭ ޚަރަދުތައް މި ބޮޑުވަނީ. ޚަރަދުތައް ބޮޑުވާއިރު މުސާރަތައް ބޮޑުވާނެ ގޮތެއް ނެތް. ވަޒީފާތައް އިތުރު ކުރާނެ ކަމަކަށް ނެތް،" ބަޖެޓް ދިރާސާ ކުރައްވާ ތަޖުރިބާކާރަކު ވިދާޅުވި އެވެ.\nނަމަވެސް މިއީ ކުރަން ޖެހިފައިވާ ކަންކަމެވެ. ކާޑުގެ ސަބްސިޑީ ކަނޑާލަންވިތާ ކިތަންމެ އަހަރެކެވެ. ކޮންޖެޝަން ފީ ނަގަންވިތާ ވެސް ކިތަންމެ ޒަމާނެކެވެ. އެކަމަކު މި ފީތަކަކީ އޭގެ ޒާތުގައި އިގްތިސާދީ އަދި މާލީ މައްސަލަތަކަށް އޮތް ހައްލެއް ނޫނެވެ. އެ ކަމުގެ ހައްލު ހޯދަން ނޫޅެނީ ކީއްވެ ހެއްޔެވެ؟\nޓްރެފިކް ޕޮލިހުން ސައިކަލުތަކެއްގައި ސްޓިކާ ޖަހަނީ: ތޮއްޖެހިފައިވާ މާލޭގައި ވެހިކަލް ޕާކު ކުރާނެ ތަނެއް ހޯދުމަކީ ފަސޭހަކަމެއް ނޫން-- ފޮޓޯ: މުހައްމަދު ޝަރުހާން/ މިހާރު\nއިންކަމް ޓެކްސް ކޮން އިރަކުން؟\nގައުމުގެ މުއްސަނދިކަން ބެހިފައިވާ ގޮތަށް ބަލާއިރު، ރާއްޖޭގެ ގައުމީ މުއްސަނދިކަމުގެ ގާތްގަނޑަކަށް 80 ޕަސެންޓް އޮތީ އެންމެ 10 ވަރަކަށް ޕަސެންޓް މުއްސަނދިންގެ އަތުގައި ކަމަށް ތަޖުރިބާކާރުން ވިދާޅުވެ އެވެ. ނަމަވެސް އަޅުގަނޑު ކަހަލަ އާދައިގެ މީހަކާއި ތިން ހަތަރު ރިސޯޓް ގެންގުޅޭ ވިޔަފާރިވެރިޔާ ވެސް ޓީވީއެއް ނޫނީ އެހެން އެއްޗެއް ގަތަސް ދައްކާނީ ހަމަ އެއް ޓެކުހެކެވެ. އެއީ ދުޅަހެޔޮ އިގްތިސާދެއް ބިނާކުރަން ބަލާއިރު ކުރިމަތިވާ ވަރަށް ބޮޑު ހުރަހެކެވެ.\n"އިންކަމް ޓެކްސް ނަގައިގެން ނޫނީ އިގްތިސާދީ ކަންތައް ހައްލެއް ނުވާނެ. އިންކަމް ޓެކްސް ޑިޒައިން ކޮށްފައި އޮންނަނީ ވެސް ބޮޑެތި މުއްސަނދިން ބޮޑެތި އަދަދުތަކުން ދައްކަން ޖެހޭ ގޮތަށް. އެހެން ނޫނިއްޔާ އެއް އަދަދަކަށް ނެގޭ ޓެކްސްތަކެއް މި ހުންނަނީ،" އިގުތިސާދީ ތަޖުރިބާކާރަކު ވިދާޅުވި އެވެ.\n"މިސާލަކަށް ކޮންމެ ސިނގިރޭޓަކުން ނެގޭ 25 ލާރި. އެއިން ކޮންމެ ޓެކުހަކީ ރިގްރެސިވް ޓެކުހެއް. އެ 25 ލާރިއަކީ އަދަދު އެއްވަރު އެއްޗަކަށް ވިޔަސް އެމީހަކަށް ލިބޭ އާމްދަނީގެ ނިސްބަތުން ބަލާއިރު ފަގީރު މީހާ އެ ދައްކަނީ ވަރަށް ބޮޑު އެއްޗެއް. މުއްސަނދި މީހާގެ އާމްދަނީގެ ނިސްބަތުން އެ ދައްކަނީ ވަރަށް ކުޑަކުޑަ އެއްޗެއް. އެހެންވީމާ ރިގްރެސިވް ޓެކްސް އަކީ މުއްސަނދި ވާ ވަރަކަށް އޭގެ ފައިދާ ބޮޑުވާ ގޮތަށް އޮންނަ ޓެކުހެއް. އެއް ރޭޓެއްގައި ނަގާ ހުރިހާ ޓެކްސްއަކީ ރިގްރެސިވް ޓެކްސް."\nރާއްޖޭގެ އިގްތިސާދުގެ މައި ތަނބު ކަމުގައިވާ ޓޫރިޒަމްގެ ސިނާއަތުގައި ބޭނުންކުރާ ރިސޯޓެއް: ޓޫރިޒަމްގެ ސިނާއަތުގެ ބޮޑު ފައިދާއެއް ހިފެހެއްޓިފައިވަނީ ރިސޯޓް އޯނަރުންގެ އަތުގައި. -- ފޮޓޯ: ހަލަވެލި\nރާއްޖޭގެ އިގްތިސާދުގައި ދައުރުވަމުން ދަނީ ކިހާ ފައިސާއެއް ކަން ވެސް ހަގީގަތުގައި ނޭނގެ އެވެ. ދައުލަތުގެ މާލީ އިދާރާތަކުން ވެސް ކުރަނީ އަންދާޒާތަކެކެވެ. އިންކަމް ޓެކްސްގެ ފޯމުތައް ފުރަން ފަށާ ހިސާބުން ނޫނީ މީހުންނަށް ލިބޭ އާމްދަނީ އެނގެން ވެސް ނުފަށާނެ އެވެ. އެ މިންވަރު އެނގިގެން ނޫނީ ރިގްރެސިވް ޓެކްސްތައް ބައްޓަން ކުރަންވީ ގޮތާއި ބޭރުން ލޯނު ނަގަންޖެހެނީ ކިހާ ވަރަކަށް ކަމެއް އަންދާޒާ ވެސް ނުކުރެވޭނެ އެވެ.\n"އިންކަމް ޓެކްސް ނަގަން ފެށީމާ ނޫނީ ޓެކްސްގެ ނިޒާމު ފުރިހަމައެއް ނުވާނެ. އެ ނިޒާމު ފުރިހަމަ ނުވީމާ މިވާ ގޮތަކީ ބީޕީޓީ އާއި ޖީއެސްޓީއާ މި ޓެކްސްތައް ނަގާއިރު، މީސްމީހުންގެ އަމިއްލަ އާމްދަނީގެ ގޮތުގައި ފައިސާތައް ރައްކާކުރެވި، ވިޔަފާރީގެ ތެރެއިން ނުފެންނަ ފައިސާތަކެއް އެބަ އުޅޭ. އެހެންވީމާ ރާއްޖޭގެ އިގްތިސާދުގެ ތެރޭގައި މި ދައުރުވަނީ ކިހާ ފައިސާއެއް ކަން ކަނޑައެޅޭނީ އިންކަމް ޓެކްސް ނަގަން ފެށީމާ،" އޭނާ ވިދާޅުވި އެވެ.\nމިއީ ދެބަސް ނުވެވޭނެ އިގްތިސާދީ ހަގީގަތަކަށް ވިޔަސް އިންކަމް ޓެކްސް ނަގަން ނުކެރިގެން މި އުޅެނީ ކީއްވެ ހެއްޔެވެ؟ ސަރުކާރަށް ވުރެ ވިޔަފާރިވެރިން ބާރު ގަދައީ ހެއްޔެވެ؟\n2017 ވަނަ އަހަރަށް ލަފާކުރާ ބަޖެޓްގައި އާމްދަނީ އިތުރު ކުރުމަށް ހުށަހަޅާފައިވާ އައު ކަންތައްތައް.\n"އެ ކަހަލަ ކަންތަކުގައި މި އުޅެނީ ޕޮލިޓިކަލް މައްސަލަތަކެއް. ރައީސް ނަޝީދުގެ ވެރިކަމުގައި ކޮންމެވެސް ވަރަކަށް ފައްޓަވަން އުޅުއްވި. ވަރަށް ފާޅުގައި ވިދާޅު ވެސްވި. އެކަމަކު މަޖިލީހުގެ ތެރެއިން އެކަމަށް އޭރު އެއްވެސް ތާއީދެއް ނުލިބުނު. އަބަދުވެސް ވިޔަފާރިވެރިންގެ ކޮންޓްރޯލްގައި އިގްތިސާދު އޮންނާނީ. އަދި ޚާއްސަކޮށް އަޅުގަނޑުމެންގެ އިގްތިސާދަކީ ވަރަށް ބޮޑަށް އެއް ސިނާއަތަކަށް (ޓޫރިޒަމަށް) ބިނާވެފައި އޮތް އިގްތިސާދެއް. އެހެންވީމާ، އެ ސިނާއަތުގެ ވިޔަފާރިވެރިންގެ ބާރު އިގްތިސާދުގެ ތެރޭގައި ވަރަށް ބޮޑުވާނެ،" ކުރިން ވާހަކަދެއްކެވި ތަޖުރިބާކާރު ވިދާޅުވި އެވެ.\nނޯޑިކް ގައުމުތަކަށް ބަލާއިރު އެ މީހުންގެ އަމިއްލަ އާމްދަނީގެ ފަންސާހަކަށް ޕަސެންޓް ދެނީ ސަރުކާރަށެވެ. ދައުލަތުގެ ފަރާތުން ހިލޭ ތައުލީމާއި، ހިލޭ ބޭސްފަރުވާ އާއި ކާޑާއި ފެނާއި ކަރަންޓުގެ ސަބްސިޑީ އަށް އެދެނީ އޭގެ ފަހުންނެވެ. ނަމަވެސް އަޅުގަނޑުމެންގެ ވިސްނުން މުޅިން ތަފާތެވެ.\nތ. މަޑިފުށީ ބަނދަރު ހެދުމުގެ މަސައްކަތް ކުރިއަށް ދަނީ: އަންނަ އަހަރު ވެސް ތަރައްގީގެ ގިނަ މަޝްރޫއުތަކެއް ހިންގާނެ. --ފޮޓޯ އެމްޓީސީސީ\n"އެއީ ވެލްފެއާ ސްޓޭޓްތައް. އެކަމަކު އެމީހުން ވެލްފެއާ ސްޓޭޓެއް ގާއިމު ކުރަނީ އާމްދަނީގެ އެހާ ބޮޑު އެއްޗެއް ދައުލަތަށް ދީފައި. އަހަރެމެން ވެލްފެއާ ސްޓޭޓެއް ގާއިމު ކުރަން ބޭނުންވާ އިރު، އާސަންދަ ވެސް ހުސް ނުވާ ގޮތަށް ލިބެން، ޔުނިވާސިޓީ ނިމެންދެން ހިލޭ ކިޔެވެން، ބަލިވެއްޖެއްޔާ ބޭސްފަރުވާ ކުރެވެން، ފަގީރުންނާއި ނުކުޅެދޭ މީހުންނަށް ހާއްސަ އިނާޔަތްތައް ބޭނުންވޭ. މި ކަހަލަ އިގްތިސާދަކަށް ރާއްޖޭގެ އިގްތިސާދު ވެސް ވާން އަޅުގަނޑުމެން ދިވެހިން އެބަ ބޭނުންވޭ. އެކަމަކު އެކަހަލަ އިގްތިސާދެއް ބިނާކުރަން ބޭނުންވާ ޓެކްސް (އިންކަމް ޓެކްސް) ދައްކާކަށެއް ގަބޫލެއް ނުކުރެވޭ."\nއޭގެ ބަދަލުގައި އެ ކަންކަމަށް ބޭނުންވާ ފައިސާ ހޯދަން މި އުޅެނީ އެހެން ގޮތްގޮތުންނެވެ. އެއީ އާންމުންގެ އަތުން ނަގާ ރިގްރެސިވް ޓެކްސްތަކުންނާއި ގައުމުގެ ގުދުރަތީ މުއްސަނދިކަން ވިއްކައިގެންނާއި ބޭރު ގައުމުތަކުން ނަގާ ލޯނުތަކުންނާއި ހިލޭ އެހީގެ ތެރެއިންނެވެ. ނަމަވެސް މިއީ އިގްތިސާދީ ދުޅަހެޔޮކަން ދަމަހައްޓައިދޭނެ އުސޫލުތަކެއް ނޫނެވެ. އިގްތިސާދީ ގޮތުން ކުރިއަރައިގެން ދާނީ އިންކަމް ޓެކްސް އަށް އަޅުގަނޑުމެން މަރުހަބާ ކީ ދުވަހަކުންނެވެ.\nއިތުރު ލިޔުންތައް އިގްތިސާދު ތަރައްގީގެ މަޝްރޫއުތައް ދައުލަތުގެ ބަޖެޓް ދައުލަތުގެ ބަޖެޓް 2017 ދިވެހި ސަރުކާރު ޓެކްސް ރާއްޖޭގެ އިގްތިސާދު


COVID-19 in Rajje ah libunu gellun gunaa adhadhu nukureveyhaa bodu: Shahid | Mihaaru\nފޮރިން މިނިސްޓަރު އަބްދުﷲ ޝާހިދު: އދ. ގެ 75 ވަނަ ބައްދަލުވުމުގައި ޝާހިދު ވަނީ ރޭ ވާހަކަދައްކަވާފައި -- ފޮޓޯ: ފޮރިން މިނިސްޓްރީ\nކޮވިޑުން ރާއްޖެއަށް ލިބުުނު ގެއްލުން ގުނާއަދަދު ނުކުރެވޭހާ ބޮޑު: ޝާހިދު\n30 ސެޕްޓެމްބަރ 2020 - 11:43 26 comments\nކުރިން ރެކޯޑްކޮށް، ފޮނުވި ވީޑިއޯ ހިތާބުގައި ޝާހިދު އެގޮތަށް ވިދާޅުވީ ކޮވިޑްގެ ސަބަބުން ހުރިހާ ގައުމެއްގެ އިގުތިސާދަށް ވެސް ގެއްލުން ވިޔަސް، އެ ގެއްލުމުގެ މިންވަރު އެކި ގައުމުތަކަށް ތަފާތުކަން ފާހަގަކުރައްވަމުންނެވެ.\n"ދިވެހިރާއްޖެ ފަދަ އާމްދަނީގެ 75 ފަސެންޓު، ސީދާ ގޮތުންނާއި ނުސީދާ ގޮތުން ފަތުރުވެރިކަމުގެ ސިނާއަތަށް ބަރޯސާވެފައިވާ ގައުމަކަށް ލިބުނު ގެއްލުން ގުނާ އަދަދު ނުކުރެވޭހާ ބޮޑު،" ރާއްޖޭގެ މިހާރުގެ ހާލަތާ ބެހޭ ގޮތުން ވާހަކަ ދައްކަވަމުން ޝާހިދު ވިދާޅުވި އެވެ.\nއޭނާ ވިދާޅުވީ މި ބަލިމަޑުކަމުން އަރައިގަނެވޭނީ ހުރިހާ ގައުމުތަކުން ގުޅިގެން މަސައްކަތްކޮށްގެން ކަމަށެވެ. އެއީ އެއްބައިވަންތަކަމާ އެކު މަސައްކަތްކުރުމުގެ ރޫހު އާލާކޮށްގެން ކަމަށް ވެސް ވިދާޅުވި އެވެ.\nStatement by HE @abdulla_shahid, Minister of Foreign Affairs at the General Debate of the 75th Session of the United Nations General Assembly#UNGA75\n📃 Read: https://t.co/XqZzhYeYyW\n📺 Watch: https://t.co/HxTs9qKMWT\n— Ministry of Foreign Affairs 🇲🇻 (@MoFAmv) September 29, 2020\nފޮރިން މިނިސްޓްރީން ރޭ ކުރި ޓްވީޓެއް\nކޮވިޑް-19 އިން ރައްކާތެރިވާން ރާއްޖެއިން ކުރި މަސައްކަތްތައް ޝާހިދު ހިއްސާކުރެއްވި އެވެ. އޭގެ ތެރޭގައި ސިއްހީ ނުރައްކަލުގެ ކުއްލި ހާލަތު އިއުލާނުކުރުމާއި ކޮވިޑްއާ ގުޅޭ ކަންތައްތައް ރަނގަޅަށް ކުރިއަށްގެންދަން ހާއްސަ ޓާސްކްފޯހެއް އެކުލަވާލުން ހިމެނޭ ކަމަށް ވިދާޅުވި އެވެ.\nޝާހިދު ވިދާޅުވި ގޮތުގައި ބައިނަލްއަގްވާމީ ނިޒާމުގެ ތެރޭގައި ހިމެނޭ ފަރަގުތައް ބޮޑަސް އެންމެން ގުޅިގެން މަސައްކަތްކުރުން ވަރަށް މުހިއްމެވެ.\nކޮވިޑް-19ގެ އިތުރުން ރާއްޖޭގެ ބައެއް އެހެން ސިޔާސަތުތަކާ ބެހޭ ގޮތުން ވެސް ފޮރިން މިނިސްޓަރު ވާހަކަދެއްކެވި އެވެ. އެގޮތުން އިންސާނީ ހައްގުތަށް ކަށަވަރުކުރަން މި ސަރުކާރުން ކުރަމުން އަންނަ މަސައްކަތްތައް ފާހަގަކުރެއްވި އެވެ. އަދި ފަލަސްތީނާއި ރޮހިންގާ މުސްލިމުންގެ ހައްގުގައި ވާހަކަ ދެއްކެވި އެވެ.\nމޫސުމަށް އަންނަ ބަދަލުތަކުގެ މައްސަލާގައި ވެސް ޝާހިދުގެ ވިސްނުން ހާމަކުރެއްވި އެވެ. އޭނާ ވިދާޅުވި ގޮތުގައި މޫސުމަށް އަންނަ ބަދަލުތަކުން ކުރާ އަސަރުތައް ވެސް އެކި ގައުމުތަކަށް ކުރިމަތިވާނީ އެކި ވަރަށް ކަމަށް ވިދާޅުވި އެވެ.\n"މޫސުމަށް އަންނަ ބަދަލުތަކަކީ އަޅުގަނޑުމެންގެ ކުޑަކުޑަ ދިވެހިރާއްޖެއަށް ގުދުރަތީ ގޮތުން ކުރިމަތިވާނޭ ކަންތައްތަކޭ ބުނެފައި ނިންމާލެވޭކަށް ނެތް. މިއީ އަޅުގަނޑުމެން މިއަދު ތަހައްމަލު ކުރަމުންދާ، ތަޖުރިބާ ކުރަމުންގެންދާ ހަގީގަތް،" ޝާހިދު ވިދާޅުވި އެވެ.\nއިތުރު ލިޔުންތައް އ.ދ. އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ


މާލެ ސިޓީކައުންސިލްގެ ނަންބަރު (IUL)425-B6/1/2021/109 (08 ޖުލައި 2021) ގެ އިޢުލާން އާއި ޙަވަލާދީ ދަންނަވަމެވެ.\n18 ޖުލައި 2021 ފެށިގެން ސަރުކާރު ބަންދު ދުވަސްތަކެއް އަންނާތީ ޕާރކިންގ ޖާގަތަކަށް ގިނަ ބަޔަކަށް ފުރުޞަތު ދިނުމުގެ ގޮތުން 19 ޖުލައި 2021 ން ފެށިގެން 14 އޯގަސްޓް 2021 ގެ ނިޔަލަށް މުއްދަތު އިތުރުކުރެވިފައިވާ ކަމުގައި ދަންނަވަމެވެ. މިގޮތުން ޖާގަ ދޫކުރެވޭނީ 350 ކިލޯގެ ޕިކަޕް، ކާރު، ވޭން އަށް 211 ޖާގައެވެ. އަދި ޖާގަ ދޫކުރުމަށް ހަމަޖެހިފައިވާ ސަރަހައްދުތަކާއި ޖާގައިގެ އަދަދު ތިރީގައި ބަޔާންކުރެވިފައި އެވަނީއެވެ.\nމއ. ވައިދެރިހިނގުން. (އަމީނީމަގާއި ކުރެދިގޯޅިއާއި ދެމެދު)\nމއ. ރާދަފަތިހިނގުން. (އަމީނީމަގާއި ފަޅުމަތީމަގާއިދެމެދު)\nމ. ހިލާލީމަގު އަމީނީމަގުން ފެށިގެން ދެކުނު އިރުމަތީފަޅި\nމ. ހިލާލީމަގު، އަމީނީމަގު އިރުމަތީ ފަޅި (ސްޓޭޑިއަމް ފަޅީގައި)\nހ. އާޓިފިޝަލް ބީޗް ޕާރކިންގ (ޗައިނާ އެމްބަސީ ކުރިމަތީގައި) ހަމައެކަނި ޕްރައިވެޓް ކާރު ތަކަށް\nހ. އަލިމަސް ކާނިވާ ސަރަހައްދުގައި\nހ. ސަލްމާން މިސްކިތު ސަރަހައްދުގައި\nވީމާ، ޕާރކިންގ ޖާގައަށް އެދިލައްވާ ފަރާތްތަކުން މާލޭ ސިޓީކައުންސިލްގެ ޢާއްމު ޚިދުމަތްތަކާބެހޭ ބަޔަށް އެކަމަށް އެދި ސިޓީއާއިއެކު، އައިޑީކާޑުގެ ކޮޕީ، ވެހިކަލްގެ ރަޖިސްޓްރީ ކޮޕީ ހުށަހެޅުއްވުމަށް ދެންނެވީމެވެ. މިޕާކިން ޒޯންގެ ޖާގަ ލިބޭ ފަރާތްތައް ކަނޑައަޅާނީ ގުރުއަތު ލައިގެން ކަމުގައި ދަންނަވަމެވެ. އަދި މިކަން އާންމުކޮށް އަންގާ އިޢުލާން ކުރީމެވެ.\n05 ޛުލްޚިއްޖާ 1442\nނަންބަރު: (IUL)425-B6/1/2021/ 119\nސުންގަޑި: 14 އޮގަސްޓް 2021 1400


ކަންތައްތައް ކޮށްދޭން މަޖުބޫރުވާ ހާލަތަށް ސަރުކާރަށް ޕްރެޝަރުކުރާނަން: ޝިޔާމް - DhiDaily\nކަންތައްތައް ކޮށްދޭން މަޖުބޫރުވާ ހާލަތަށް ސަރުކާރަށް ޕްރެޝަރުކުރާނަން: ޝިޔާމް\nރައްޔިތުންނަށް ކަންތައްތައް ކޮށްދޭން މަޖުބޫރުވާ ހާލަތަށް އިދިކޮޅު ކޯލިޝަނުން މި ސަރުކާރަށް ޕްރެޝަރުކުރާނެކަމަށް ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަޙްމަދު ޝިޔާމް މިއަދު ވިދާޅުވެއްޖެެެއެވެ.\nޝިޔާމް މިހެން ވިދާޅުވީ ރައްޔިތުން މަޖިލީހުގެ މިއަދުގެ ޖަލްސާގައި ދެއްކެވި ވާހަކައިގައެވެ.\nރައްޔިތުން މިއަދު މި ސަރުކާރަށް ބޮޑުތަނުން ނޫނެކޭ ބުނެފައިވާކަން ފާހަގަކުރައްވައި ޝިޔާމް ވިދާޅުވީ ރައްޔިތުން ނޫނެކޭ ބުނީ ޖިންސީ ގޯނާއާއި ޖިންސީ ފުރައްސާރައާއި، ވައްކަންކުރާ ފަރާތްތަކަށް ސަރުކާރަށް ހިމާޔާތްދޭތީ ކަމަށެވެ.\nއޭގެ އިތުރުން ރާއްޖޭގެ މިނިވަންކަމާއި ސިޔާދަތައް ނުރައްކާވާފަދަ އެއްބަސްވުންތައް ޤާއިމުކުރަމުންދާތީކަން ވެސް ޝިޔާމް ފާހަގަކުރެއްވިއެވެ.\nހަމައެހެންމެ ލޯކަލް ކައުންސިލު އިންތިޚާބުން ހާމަކޮށްދެނީ ރައީސް ޔާމިން ޢަބްދުލްޤައްޔޫމަށް ނުޙައްޤުން ކުރާ އަނިޔާ ރައްޔިތުން ބަލައިނުގަތްކަން ކަމަށް ވެސ ޝިޔާމް ވިދާޅުވިއެވެ. އަދި ރައީސް ޔާމިން މިނިވަންކުރަންޖެހޭ ކަމަށާއި، މައްސަލަތައް ހައްލުވާނީ އޭރުންކަމަށެވެ. އަދި ރައީސް އިބްރާހިމް މުޙައްމަދު ޞާލިޙަކީ ކަންނެތް ވެރިކަމެއް ކަމަށް ވެސް ޝިޔާމް ވިދާޅުވިއެވެ.\nކޮމިޓީއިން އިސްތިއުފާ ނުދެން – މެމްބަރު އާޒިމް\nRagalhah thiya vidhaalhuvee


SunOnline: Dele Alli ge contract Tottenham in aakoffi\nޑެލޭ އަލީގެ ކޮންޓްރެކްޓު ޓޮޓެންހަމް އިން އާކޮށްފި\nނަޖާހު މަސްއޫދު 30 Oct 2018, 20:16\nޓޮޓެންހަމްގެ މިޑްފީލްޑަރު ޑެލޭ އަލީ--\nމިޑްފީލްޑަރު ޑެލޭ އަލީއާ އެކު ހަދާފައިވާ ކޮންޓްރެކްޓު ޓޮޓެންހަމް އިން އާކޮށްފި އެވެ.\nއުމުރުން 22 އަހަރުގެ އަލީގެ ކޮންޓްރެކްޓު އާ ކުރީ ހަ އަހަރު ދުވަހަށެވެ. އެހެން ކަމުން އޭނާގެ ކޮންޓްރެޓު ހަމަވާނީ 2024 ވަނަ އަހަރު އެވެ.\nރިޕޯޓުތައް ބުނާ ގޮތުން އާ ކޮންޓްރެކްޓުގެ ދަށުން ޑެލޭއަށް ހަފްތާ އަކު 100،000 ޕައުންޑާ ގާތް ކުރާ އަދަދަކަށް ފައިސާ ލިބޭނެ އެވެ. މީގެ ކުރިން އޭނާއަށް ލިބެމުން ދިޔައީ ހަފްތާއަކު ގާތްގަނޑަކަށް 50،000 ޕައުންޑެވެ.\nޓޮޓެންހަމްގައި މުހިންމު ރޯލެއް އަދާ ކުރާ ޑެލޭގެ ކޮންޓްރެކްޓު އާ ކުރުމަކީ އެ ކްލަބަށް ލިބޭނެ ހިތްހަމަ ޖެހުމެކެވެ. އެއީ އޭނާގެ ސޮއި ހޯދުމަށް ދުނިޔޭގެ ބޮޑެތި ކްލަބުތަކުން މަސައްކަތް ކުރާތީ އެވެ.\nޑެލޭ ޓޮޓެންހަމްއަށް އެންމެ ފުރަތަމަ ސޮއި ކުރީ 2015 ވަނަ އަހަރު އެވެ. އެފަހުން އޭނާ ވަނީ 153 މެޗުގައި އެ ކްލަބަށް 48 ގޯލު ކާމިޔާބުކޮށްދީފަ އެވެ. އޭނާ އަކީ އިނގިރޭސި ގައުމީ ޓީމުގައި ވެސް މިހާރު މުހިންމު ކުޅުންތެރިއެކެވެ.\nޓޮޓެންހަމް ވެގެން ދިޔައީ ފާއިތުވި ހޫނު މޫސުމުގެ ޓްރާންސްފާ ބާޒާރަގައި އާ ކުޅުންތެރިން ނުގަތް ހަމައެކަނި ޔޫރަޕުގެ ބޮޑު ކްލަބަށެވެ. ނަމަވެސް އެ ކްލަބުގެ ސްޓާރުން ކަމަށްވާ ހެރީ ކޭން، ހިއުން މިން ސަން އަދި އެރިކް ލަމޭލާގެ ކޮންޓްރެކްޓު އެ ކްލަބުން ވަނީ އާކޮށްފަ އެވެ.


Nikamethi vumuge sababun beys faruvaa nukoh dhivehi rayyithun...\nނިކަމެތިވުމުގެ ސަބަބުން ބޭސްފަރުވާނުކޮށް ދިވެހި ރައްޔިތުން ތިބޭކަށް ނުޖެހޭނެ- ނާޒިމް\n11 މަސް,4ދުވަސް, 18 ގަޑި, 52 މިނެޓް, 58 ސިކުންތު ކުރިން 3530އައިމިނަތު ރަމްލާ\nމިއަހަރުގެ ދުނިޔޭގެ ޞިއްޙަތު ދުވަސް ފާހަގަ ކުރުމަށް އދ. މަހިބަދޫގައި ބޭއްވި ރަސްމީ ޙަފުލާގައި މިނިސްޓަރ ވާހަކަ ދައްކަވަނީ: ފޮޓޯ ޗެނަލް13\nސަރުކާރުން ރައްޔިތުންގެ ސިއްޚީ ކަންކަމުގައި ކިތަންމެ ބޮޑު ހޭދައެއް ކުރަން ޖެހުނަސް އެކަމަށް ފަސް ނުޖެހޭނެ ކަމަށާ، ފަޤީރުވެ ނިކަމެތިވުމުގެ ސަބަބުން ބޭސްފަރުވާނުކޮށް ރައްޔިތުން ތިބެން ނުޖެހޭނެ ކަމަށް ހެލްތް މިނިސްޓަރ އަބުދުﷲ ނާޒިމް ވިދާޅުވެއްޖެއެވެ.\nމިއަހަރުގެ ދުނިޔޭގެ ޞިއްޙަތު ދުވަސް ފާހަގަ ކުރުމަށް އދ. މަހިބަދޫގައި ބޭއްވި ރަސްމީ ޙަފުލާގައި ވާހަކަ ދައްކަވަމުން ހެލްތް މިނިސްޓަރ އަބުދުﷲ ނާޒިމް ވިދާޅުވީ ރައީސް އަބުދުﷲ ޔާމީން ވެރިކަމަށް ވަޑައިގަންނަވަން ގެންގުޅުއްވި މެނިފެސްޓޯގެ ސަބަބުން މިއަދު ރާއްޖެ ސިއްޙީ ގޮތުން މިވަނީ ވަރަށް ބޮޑަށް ކުރިއަރާފައި ކަމަށާ، ސިއްޙީ ޚިދުމަތް ލިބިދިނުމުގައި ރާއްޖެ އޮތީ ސަރަހައްދުގެ އެހެން ގައުމުތަކާ އަޅާ ބަލާއިރު ވަރަށް ރަގަޅު ހާލަތެއްގައި ކަމަށެވެ.\nއަދި ސިއްޙީ ނިޒާމަކީ އަބަދުވެސް ތަރައްޤީ ވަމުން އަންނަންޖެހޭ ނިޒާމެއް ކަމަށް މިނިސްޓަރ ވިދާޅުވިއެވެ. މިނިސްޓަރ ނާޒިމް ވިދާޅުވީ ފަޤީރުވެ ނިކަމެތިވުމުގެ ސަބަބުން ބޭސްފަރުވާނުކޮށް ރައްޔިތުން ތިބޭކަށް ނުޖެހޭނެ ކަމަށެވެ. މިނިސްޓަރ ނާޒިމް ވިދާޅުވީ ސަރުކާރުން ރައްޔިތުންގެ ސިއްޚީ ކަންކަމުގައި ކިތަންމެ ބޮޑު ހޭދައެއް ކުރަން ޖެހުނަސް އެކަމަށް ފަސް ނުޖެހޭނެ ކަމަށާ، އެފައިސާއަކީ ސަރުކާރުން ނުހަނު އިސްކަމެއްދީގެން ރައްޔިތުންނަށް ޚަރަދުކުރާ ފައިސާތަކެއް ކަމަށެވެ.\nސިއްޙީ ދާއިރާ ކުރިއެރުވުމަށް މީހުން ތަމްރީން ކުރުމަށް މިސަރުކާރުން ކުރަމުން އަންނަ މަސައްކަތަށް އަލިއަޅުވާލައްވަމުން މިނިސްޓަރ ނާޒިމް ވިދާޅުވީ 2014 ވަނަ އަހަރުން ފެށިގެން މިއަދާ ހަމައަށް 190 ޑޮކްޓަރުން ތަމްރީން ކުރުމަށް ރާއްޖެއިން ބޭރަށް ފޮނުވިފައި ވާކަމަށެވެ. އޭގެތެރެއިން ސްޕެޝަލައިޒް ވުމަށް ފޮނުވުނު 52 ޑޮކްޓަރުންގެ އަދަދަކީ 2013 ވަނަ އަހަރުގެ ކުރިން ވޭތުވި ދިހަ އަހަރު ދުވަހުގެ އަދަދު އެއްކޮށްލުމުން ނުބައްދަލު އަދަދެއް ކަމަށެވެ.\nމި ރަސްމިއްޔާތުގައި މިއަހަރު ދުނިޔޭގެ ސިއްޙަތު ދުވަހުގެ ގޮތުގައި ކަނޑައަޅާފައިވާ ޝިއާރަށް އަލިއަޅުވާލައްވަމުން ޑަބްލިއުއެޗްއޯ އިން ރާއްޖެއަށް ކަނޑައަޅުއްވާފައި ހުންނެވި މަންދޫބު ޑރ.އަރުވިންދު މާތުރު ވިދާޅުވީ ރާއްޖޭގެ ސިއްޙީ ނިޒާމުން ޑަބުލިއުއެޗްއޯ އާއި ދެމެދު ބާއްވާ ގާތްގުޅުމަށް ޝުކުރުއަދާ ކުރާކަމަށެވެ. އަދި ސިއްޙަތުގެ ކައުނީ ހިޔާ ކޮންމެ ޤައުމެއްގައިވެސް ކުރިއަށްދަނީ އެ ޤައުމެއްގެ އަމިއްލަވަންތަ ގޮތަށް ކަމަށް ވިދާޅުވިއެވެ. މާތުރު ވިދާޅުވީ ސިއްޙަތުގެ ކައުނީ ހިޔާގެ މާނައަކީ ހަމައެކަނި ބަލިމީހުންނަށް އަޅާލުން ނޫން ކަމަށާ، އޭގެތެރޭގައި ސިއްޙަތު ރައްކާތެރި ކުރުންވެސް ހިމެނޭ ކަމަށެވެ.\nސިއްޙަތު ދުވަހުގެ މުނާސަބަތުގައި ބޭއްވި ރަސްމީ ޙަފުލާ އަށްފަހުވެސް ދުވަހާއި ގުޅުވައިގެން ބައެއް އިވެންޓްތައް ވަނީ ކުރިއަށް ގެންގޮސްފައެވެ. އެގޮތުން މިޖަލްސާގައި ހެލްތު ޕްރޮޓެކްޝަން އެޖެންސީގެ ލޯގޯ ވަނީ އިފްތިތާހުކޮށްފައެވެ. އެޗްޕީއޭގެ އާ ލޯގޯ ފަރުމާކޮށްދީފައިވާ ހުސައިން ޝާޒިފްގެ މަސައްކަތް ފާހަގަކޮށް އޭނާ އަށް ވަނީ ހަނދާނީ ފިލައެއް ދީފައެވެ.\nހެލްތް ދާއިރާ މިނިސްޓަރ ނާޒިމް ހެލްތް ދުވަސް


Barcelona in abidal vakikoffi - Hali News\nއަބިދާލް އާއި މެސީ: ބާސާއިން ވަނީ އަބިދާލް މަގާމުން ވަކިކޮށްފައި.\nބާސެލޯނާއިން އަބިދާލް ވަކިކޮށްފި\n19 August 2020, 01:47\nބާސެލޯނާގެ ޓެކްނިކަލް މެނޭޖަރ އެރިކް އަބިދާލްގެ ކޮންޓްރެކްޓް އެކްލަބުން މިއަދު ބާތިލް ކޮށްފިއެވެ.\nކެޕްޓަން ލިއޮނަލް މެސީއާއި ނިމިދިޔަ ސީޒަނުގައި ބަހުގެ ހަމަލާތަކެއް ބަދަލުކޮށްފައިވާ އަބިދާލް މަގާމުން ވަކިކޮށްފައި މިވަނީ ޗެމްޕިއަންސް ލީގް ކުއާޓާފައިނަލުގައި ބަޔާން މިޔުނިކް އަތުން 8-2 ގެ ބޮޑު ތަފާތަކުން ބަލިވެ ބާސެލޯނާގެ މެނޭޖްމަންޓަށް ބޮޑެތި ފާޑުކިޔުންތައް އަމާޒުވެފައި ވަނިކޮށެވެ. ބޮޑެތި މައްސަލަތަކެއްގެ ތެރޭގައި އޮތް ބާސާއިން ވަނީ އެކްލަބުގެ ކޯޗް ކްއިކޭ ސްޓިއެންވެސް މަގާމުން ވަކިކޮށްފައެވެ.\nއަބިދާލްއަކީ ބާސެލޯނާއަށް ކުޅުންތެރިން ގެނައުމުގައި އެންމެ އިސްކޮށް އުޅޭ ފަރާތެވެ. ފާއިތުވެދިޔަ2އަހަރު ތެރޭގައި ބާސެލޯނާއަށް ކުޅުންތެރިން ގެނައުމުގެ ކަންކަމުގައި އަބިދާލް ބޮޑެތި ގޯސްތަކެއް ހަދާފައިވާކަމަށް ބާސާ ސަޕޯޓަރުން ވަރަށް ބޮޑަށް ތުހުމަތު ކުރެއެވެ.\nއަބިދާލްގެ ކޮންޓްރެކްޓް ބާތިލްކޮށް ބާސާއިން ނެރެނު ނޫސްބަޔާނުގައި ބުނެފައި ވަނީ އެއްބަސްވުން ބަތިލް ކުރީ ދެފަރާތުން ވާހަކަ ދައްކައިގެން ކަމަށެވެ. "ފާއިތުވެދިޔަ ދުވަސްތަކުގައި ބާސެލޯނާއަށް ކުރިއެރުން ގެނައުމަށް ހުރިހާ ދިމާއަކުން އަބިދާލް ކޮށްދީފައިވާ ހިދުމަތްތަކުގެ އަގު ކްލަބުން ވަޒަން ކުރަން. މިކްލަބުން އޭނާއަށް އިތުރު ކުރިއެރުމަށް އެދެން" ބާސާގެ ނޫސްބަޔާނުގައި ބުނެފައިވެއެވެ.\nސްޕެއިނުގެ މީޑިޔާ ރިޕޯޓުތައް ބުނާ ގޮތުގައި އަބިދާލް މަގާމުން ވަކިކުރުމުގެ ފަހަތުގައި ވަނީ މެސީ އެކްލަބު ދޫކޮށް ދިޔަ ނުދިނުމަށް ކުރެވެން ހުރި ހުރިހާ މަސައްކަތެއް ބާސާއިން ފެށުމެވެ. ބާސެލޯނާއަށް ރައީސަކު ހޮވުމަށް އަންނަ އަހަރުގެ މާރިޗް 15 ގައި އިންތިހާބު ބާއްވާނެކަން ރައީސް ޖޯސެފް މާރިއާ ބާޓޮމިއޫ އިއްޔެ އިއުލާން ކޮށްފައެވެ.\nއިތުރު ލިޔުންތައް ބާސެލޯނާ އަބިދާލް މެސީ


ކޯފުއްޕި | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް ކޯފުއްޕި\n18 ޖޫން 2006\nކޯފުއްޕި(Mumps) އަކީ ވައިރަސް އެއްގެ ސަބަބުން ޖެހޭ ވަރަށް ފަސޭހައިން ގައިން ގަޔަށް އަރާ ބައްޔެކެވެ. ކޯފުއްޕި ޖެހުމުން ކަންފަތާއި، ކޯކަށިގަނޑާއި، ދެމެދު އިންނަ ''ޕެރޮޓިޑް ގްލޭންޑް''(Parotid gland)އޭ ކިޔޭ ކުޅުބޭރުކުރާ ގޮށެއް ދުޅަވެގެން ދެއެވެ. އާންމުގޮތެއްގައި ކޯފުއްޕި ޖެހެނީ 15-5 އަހަރާއި ދެމެދުގެ ކުޑަކުދިންނަށް ކަމަށް ވަނީ ފާހަގަކުރެވި ފައެވެ. ހަމަމިހެން ފިރިހެން ކުދިންނަށް ކޯފުއްޕި ޖެހޭ ނިސްބަތް އިތުރުކަން ވެސް ފާހަގަ ކުރެވެއެވެ. ކޯފުއްޕި ޖެހުމުން އެމީހާގެ ހަށިގަނޑުގައި މުޅި އުމުރަށް ކޯފުއްޕިން ދިފާޢުވުމުގެ ބާރު އުފައްދައިދެއެވެ. އެހެންކަމުން އެއްފަހަރު ކޯފުއްޕި ޖެހުމަށްފަހު، ދެވަނަ ފަހަރު ކޯފުއްޕި ޖެހުމަކީ ވަރަށް ނާދިރު ކަމެކެވެ.\nކޯފުއްޕި ޖެހެނީ މަމްޕްސް ވައިރަސް(Mumps virus) ގެ ސަބަބުންނެވެ. މިއީ އާރުއެންއޭ ވައިރަސް އެކެވެ. މިއީ ޕެރަމިކްސޯ ވައިރަސް ތަކުގެ ތެރޭގައި ހިމެނޭ ވައިރަހެކެވެ. މިއީ އިރުގެ އަލިން ފޮނުވާ އަލްޓްރާ ވައިލެޓް ދޯދިތަކާއި، ހޫނަށް ނާޒުކު ވައިރަހެކެވެ. އިންސާނުންނަކީ މިވައިރަސްގެ ހަމައެކަނި ރިޒާވަރ އެވެ.\nކޯފުއްޕި ޖައްސާ ވައިރަސް ހަށިގަނޑަށް އެތެރެވަނީ ނޭފަތާއި، އަނގައިގެ ޒަރީޢާއިންނެވެ. ކޯފުއްޕި ފެތުރެނީ ބަލިޖެހިފައިވާ މީހާ، ކެއްސުން، ކިބިހިއެޅުން، ފަދަ ކަންތައްތައް ކުރުމުގެ ތެރޭގައި ކައިރީގައި ހުރި މީހާގެ ހަށިގަނޑަށް އަނގަޔާއި، ނޭފަތުގެ ޒަރީއާއިން ވައިރަސް ވާސިލްވުމުންނެވެ. ވައިރަސް ހުރި ކުޅާއި، ތަޣައްޔަރު ވެފައިވާ ރުމާ، ޓިޝޫ، ފެންބޯތަށި ފަދަ ތަކެތީގެ ސަބަބުން ވެސް ބަލި ފެތުރެއެވެ. އެއީ އެފަދަ ތަކެތީގައި އަތްލުމުން އަތް ބަލީގެ ވައިރަސް އާއި ތަޣައްޔަރު ކުރުވާތީ އެވެ. އަދި އެއަތްނުދޮވެ، ލޯ، އަނގަ އަދި ނޭފަތުގައި ޖައްސައިފިނަމަ، އެމީހަކަށް ފަސޭހަކަމާއެކު ބަލިޖެހުމަކީ ވެދާނެ ގޮތެކެވެ. ބަލިމީހާ ބޭނުންކޮށްފައިވާ ފެންބޯއްޓަކުން ނުދޮވެ، ބޭނުންކުރުމަކީ ވެސް ސަލާމަތުން ހުރި މީހާގެ ހަށިގަނޑަށް ޖަރާސީމު ވާޞިލްވެދާނެ ކަމެކެވެ.\nބަލީގެ އުދަނގޫތައް ފެންނަން ހޭދަވާ މުއްދަތު (Incubation period): ބަލީގެ ޖަރާސާމް ހަށިގަނޑަށް ވަނުމަށްފަހު، ހަށިގަނޑުގައި ގިނަވެ، އިތުރުވެ، އޭގެ ސަބަބުން ބަލީގެ އުދަނގޫތައް ބަލިމީހާ އަށް ކުރިމަތިކުރުވުމަށް ވަކި މުއްދަތެއް ބޭނުން ވެއެވެ. އެގޮތުން ކޯފުއްޕި ޖައްސާ ވައިރަސް ފުރަތަމަ ފަހަރަށް މީހާގެ ހަށިގަނޑަށް ވަނުމަށް ފަހު އޭގެ އަލާމާތްތައް ފެނުމަށް 18-12 ދުވަހާއި ދެމެދުގެ މުއްދަތެއް ނަގައެވެ. ބައެއް ފަހަރު 25 ދުވަހަށް މިމުއްދަތު އިތުރުވެގެން ދިއުމަކީ ވެސް ވެދާނެ ގޮތެކެވެ.\nބަލިފަތުރާ މުއްދަތު (Infectious period): ބަލިޖެހިފައިވާ މީހުންގެ ފަރާތުން އެހެންމީހުންނަށް ވައިރަސް ފަތުރަނީ ކޯފުއްޕުމުގެ 3-1 ދުވަސް ކުރިންނާއި، އަދި ކޯފުއްޕުމަށް ފަހު އަންނަ ފުރަތަމަ 7-5 ދުވަހާއި ދެމެދުގެ މުއްދަތުގެ ތެރޭގައެވެ.\nބަލީގެ ވައިރަސް ހަށިގަނޑަށް ވަނުމަށްފަހު ބަލީގެ އަލާމާތްތައް ފެންނަށް 18-12 ދުވަހާއި ދެމެދުގެ މުއްދަތެއް ނަގައެވެ. އަލާމާތްތައް ފެންނަން ފަށަނީ ވައިރަސް އިތުރުވެ، ހަށިގަނޑުގެ އެކި ހިސާބުތަކަށް ފެތުރެން ފެށުމުންނެވެ. މިގޮތުން ކުޅުބޭރުކުރާ ގޮށްތައް، ޗިސްމޭ، އޮށް، ބިސްރަވަ، އަދި މިނޫން ހިސާބުތަކަށް ވެސް ވައިރަސް ފެތުރި ވާސިލްވެގެން ދެއެވެ. އާންމުގޮތެއްގައި 10-7 ދުވަހުގެ މުއްދަތަށް އަލާމާތްތައް ދެމިހުރެއެވެ. ކޯފުއްޕި ޖެހޭ މީހުންގެ ތެރެއިން 3/1 ގެ މީހުންނަށް ކޯފުއްޕީގެ އަލާމާތްތައް ނުފެނި ހިގައިދެއެވެ. ޚާއްޞަކޮށް ދެއަހަރުން ދަށުގެ ކުދިންނަށް ބައެއް ފަހަރު މިގޮތަށް ކޯފުއްޕި ޖެހުނަސް ނޭގި ހިގައިދާނެ އެވެ. ބޮޑެތި މީހުންނަށް ކުޑަކުދިންނަށްވުރެ ބޮޑަށް ކޯފުއްޕި އުދަނގޫތައް މެދުވެރިވާކަން ފާހަގަ ކުރެވެއެވެ.\nކޯފުއްޕި ޖެހުމުން އެންމެ ފުރަތަމަ ފެންނަ އަލާމާތްތަކުގެ ތެރޭގައި ހުންއައުން، ބޮލުގައި ރިހުން، ގައިގައި ރިހުން، ކާހިތްނުވުން، ނުތަނަވަސްވުން، މާއަވަހަށް ވަރުބަލިވުން، ފަދަ ކަންތައްތައް ހިމެނެއެވެ. މިއުދަނގޫތައް 2-1 ދުވަސްވަންދެން ދެމިހުރެއެވެ.\nމިއުދަނގޫތައް ފެންނަތާ3ވަނަ ދުވަހުގައި "ޕެރޮޓިޑް ގްލޭންޑް"(Parotid gland) އޭ ކިޔާ ކުޅުބޭރުކުރާ ގޮށް ދުޅަވެ، ކޯފުއްޕާނެއެވެ. މިގޮތުން ދެފަރާތް ނުވަތަ އެއްފަރާތުގައި ވާ ''ޕެރޮޓިޑް ގްލޭންޑް'' ވެސް ދުޅަވެ ކޯފުއްޕައިދާނެ އެވެ. ''ޕެރޮޓިޑް ގްލޭންޑް'' ހުންނަނީ ކޮލުގައި ކަންފަތާއި، ކޯކަށިގަނޑާއި ދެމެދުގައެވެ. ކުރިންވެސް ބުނެވުނު ފަދައިން ކޯފުއްޕައި ދުޅަވަނީ ބަލީގެ އަލާމާތްތައް ފެންނަން ފަށާތާ3ވަނަ ދުވަހުގައެވެ. އެހެން ކަމުން ކޯފުއްޕި އޭ ކިޔަނީ މިބަލި ޖެހުމުން ''ޕެރޮޓިޑް ގްލޭންޑް'' ދުޅަވެ، ކޯ އާދަޔާ ޚިލާފަށް ބޮޑުވެ، ފުއްޕާތީ އެވެ. މިބަލި ޖެހުމުން ގާތްގަނޑަކަށް 10-7 ވަރަކަށް ދުވަހުގެ މުއްދަތަށް ކޯފުއްޕާފައި ހުރުމަކީ ވެދާނެ ގޮތެކެވެ.\nކޯފުއްޕި ނޫން ބައެއް އެހެން ބަލިތަކުގެ ސަބަބުން ވެސް ''ޕެރޮޓިޑް ގްލޭންޑް'' ދުޅަވެ، ބޮޑުވެދާނެ އެވެ. ކޯފުއްޕި ޖެހި ކޯދުޅަވުމުން ކޮލުގައި ރިއްސުމާއި، އަދި ކޮލުގައި އަތްޖެއްސުން ނުވަތަ ބީހިލުމުން ވެސް ރިއްސުން ހުންނާނެއެވެ. އާންމުގޮތެއްގައި 25 އިންސައްތަ މީހުންގެ ފުއްޕަނީ އެއްފަރާތު ކޮލެވެ. ބާކީ 75 އިންސައްތަ މީހުންގެ ދެފަރާތުގެ ކޯފުއްޕައެވެ. މީގެ އިތުރުން ކޯކަށިގަނޑުތިރިއާއި، ދުލުގެ ދަށުގައިވާ ކުޅުބޭރު ކުރާ ގޮށްތައް ވެސް ބައެއް ފަހަރު ދުޅަވާގޮތް ވެއެވެ. އާންމު ގޮތެއްގައި ކޯފުއްޕި ޖެހޭ މީހުންގެ ތެރެއިން 95 އިންސައްތަ މީހުންގެ ކޯދުޅަވެ ފުއްޕާކަން ފާހަގަ ކުރެވެއެވެ.\nކޯފުއްޕި ޖެހުމުން ބައެއް ފަހަރު ކޮލުގައި ހުންނަ ރިހުން ކަންފަތަށް ވާޞިލްވެ، ކަންފަތުގައި ރިހިދާނެއެވެ. އަދި އަނގަފާރުވުން، އަނގަ ހުޅުވާލާއިރު ނުވަތަ ކާތަކެތި ދިރުވާއިރު ނުވަތަ ހަފާއިރު ރިއްސުން، ފަދަ ކަންކަމަކީ ވެސް ވަރަށް ގިނައިން ބަލިމީހުން ކުރާ ޝަކުވާ ތަކެކެވެ. އަދި ބައެއް ފަހަރު ހުތް ކާނާގެ ބާވަތްތައް ބޭނުންކުރާ އިރު ކޮލުގައި ރިއްސުން ހުންނަކަން ފާހަގަ ކުރެވެއެވެ. މިގޮތުން އޮރެންޖް ޖޫސް، ނުވަތަ ހުތް މޭވާ އެއް ބޭނުން ކުރާއިރު ރިއްސުމަކީ ވެދާނެ ގޮތެކެވެ. އާންމު ގޮތެއްގައި ފުރަތަމަ ދުޅަވަނީ ކޮންމެ ވެސް އެއްފަރާތެއްގެ ކޮލެވެ. އެއަށްފަހު ދެވަނަ ފަރާތުގެ ކޯ ދުޅަވެއެވެ.\nއާންމުގޮތެއްގައި ހަށިގަނޑުގެ ފިނިހޫނު މިން ހުންނަނީ 37-36ޑިގްރީ ސެލްޒިއަސް އާއި ދެމެދުގައެވެ. ނަމަވެސް ކޯފުއްޕި ޖެހުމުން 40-38 ޑިގްރީ ސެލްޒިއަސް އާއި، ދެމެދުގެ މިންވަރަކަށް ފިނިހޫނުމިން މަތިވެގެންދެއެވެ. ކޯފުއްޕި އާއި ގުޅިގެން ގައިގައި ރިއްސާއިރު، މަސްތަކާއި، ހުޅުތައް ހުންނަ ހިސާބުތަކުގައި ރިއްސުން ހުންނަ ކަން ފާހަގަ ވާނެ އެވެ.\n(ހ) – ސިކުނޑި ދުޅަވުން އަދި އޭގެ ވަށައިގެންވާ ދުލިފަށަލަ ދުޅަވުން: މިއީ ވަރަށް މަދުން މެނުވީ މެދުވެރި ނުވާ ދެހާލަތެވެ. ސިކުނޑި ދުޅަވެއްޖެނަމަ ބައެއް ފަހަރު ވަގުތީ ނުވަތަ ދާއިމީ ސިފައަކަށް ބީރުވުން ފަދަ ކަމެއް ކުރިމަތިވުމަކީ ވެދާނެ ގޮތެކެވެ. ސިކުނޑީގެ ވަށައިގެންވާ ދުލިފަށަލަތައް ސިކުނޑިއާއި އެކު ދުޅަވެފައިވާނަމަ ކަދުރާ ހަރުއެރުން، ބޮލުގައި ރިހުން، ބޯއެބުރުން، އަދި ތާއްޔަށް ޖެހުން ފަދަ ކަމެއް މެދުވެރި ވެދާނެ އެވެ.\n(ށ) - އޮށާއި، އުރަވަޅީގައި ރިހި، ބޮޑުވެ، ދުޅަވުން: މިކަމުގެ ސަބަބުން ވަރަށް މަދުން ނަމަވެސް ވަގުތީ ގޮތުން ދަރިން ނުލިބުމުގެ މައްސަލަ ފިރިހެނުންނަށް ކުރިމަތިވާކަމަށް ބުނެވެއެވެ. ކޯފުއްޕީގެ ސަބަބުން އުރަވަޅި އަށް އަސަރު ކޮށްފިނަމަ ބައެއް ފަހަރު، އުރަވަޅި ހިނދި ކުޑަވުމަކީ އެކަށީގެންވާ ކަމެކެވެ. އަދި އުރަވަޅި އަށް ވަރަށް ބޮޑަށް ރިއްސައި ތަދުވާނެ އެވެ. ބައެއް ފަހަރު ތަދު ގަދަވުމުގެ ސަބަބުން ކެތްނުކުރެވޭތީ ހޮސްޕިޓަލުގައި އެދުމަތިކޮށްގެން، ތަދުކެނޑުވުމަށް މަސައްކަތްކުރަން ޖެހެއެވެ. 90 އިންސައްތަ މީހުންގެ ދެއުރަވަޅި ދުޅަވެ ބޮޑުވާކަން ފާހަގަ ކުރެވެއެވެ. އާންމު ގޮތެއްގައި އުރަވަޅި ވެސް ދުޅަވަނީ ކޮންމެ ވެސް އެއްފަރާތެއްގެ އެވެ. ނަމަވެސް މަދުން ނަމަވެސް ދެފަރާތުގެ އުރަވަޅި އެއްކޮށް ދުޅަވުމަކީ ވެސް ވެދާނެ ގޮތެކެވެ.\n(ނ) – ބީރުވުން : އާންމު ގޮތެއްގައި ބީރުވަނީ އެއްފަރާތުގެ ކަންފަތެވެ. ނަމަވެސް ބައެއް ފަހަރު ދެފަރާތުގެ ކަންފަތް ވެސް ކޯފުއްޕި ޖެހުމާއި ގުޅިގެން ބީރުވެދާނެކަން ހަދާން ބަހައްޓަން ޖެހެއެވެ. ގިނަ ފަހަރު ބީރުވަނީ ދާއިމަށެވެ.\n(ރ) – ބައިގެންދިއުން : މާބަނޑުމީހަކަށް ބަލިވެ އިންނަތާ ކުރީކޮޅު ކޯފުއްޕި ޖެހިއްޖެނަމަ، ބައިގެންދިއުމަކީ ވެދާނެ ގޮތެކެވެ.\n(ބ) – ވަރަށް މަދުން ދިމާވާ ނުރައްކާތައް : އޭގެ ތެރޭގައި ޗިސްމޭ ދުޅަވުން، އުރަމަތި ދުޅަވުން، ބިސްރަވަ ދުޅަވުން ފަދަ ކަންތައްތައް ހިމެނެއެވެ. ބިސްރަވަ ދުޅަވެފައި ވާނަމަ ދަށްބަނޑުގެ ތިރީގައި ރިއްސުން ހުރުމަކީ ވެދާނެ ގޮތެކެވެ. ޗިސްމޭ ދުޅަވެއްޖެނަމަ ދަށްބަނޑުގައި ރިހި، މޭނުބައިކޮށް ހޮނޑުލެވޭގޮތް ވެދާނެ އެވެ. އަދި މަދުން ނަމަވެސް ހިތުގެ ބޭރު މަސްގަނޑު ދުޅަވުން ފަދަ ކަންތައްތައް ކުރިމަތިވެއެވެ. މީގެ އިތުރުން އަތްފައިގެ ނާރުތަކަށް ގެއްލުންވުން، ތައިރޮއިޑް ދުޅަވުން، ގުރުދާ ދުޅަވުން، ނިއުމޯނިޔާ ފަދަ ނުރައްކާތައް ވެސް ބައެއް މީހުންނަށް މެދުވެރި ވެއެވެ.\nޑޮކްޓަރަށް ދައްކާނީ ކޮންއިރަކު؟ (ކޮންމެހެން ޑޮކްޓަރަށް ދައްކަންޖެހޭ ޙާލަތްތައް)\nއަންނަނިވި ޙާލަތްތައް މެދުވެރިވެއްޖެނަމަ ލަސްނުކޮށް ޑޮކްޓަރަށް ދެއްކުމަކީ މުހިއްމު ކަމެކެވެ.\n• 39 ޑިގްރީ ސެލްޒިއަސް އަށްވުރެ މަތީގައި ހުންހުރުން\n• ހަށިގަނޑުން ފެން ހުސްވުމުގެ ނިޝާންތައް ފާހަގަވުން : އެއްވެސް ދިޔާއެއްޗެއް ބޮވޭގޮތްނުވުން\n• ދަންބަނޑުގައި ރިހުމާއެކު، ހުއްޓިނެތި ހޮޑުލެވުން\n• މާބޮޑަށް ވަރުބަލިވެ، ވަރުދެރަވުން، އަދި ވާނުވާ ވަކިކުރަން ނޭގުން\n• ކަރުހަރުއެރުން : މިއީ ސިކުނޑީގެ ވަށައިގެންވާ ދުލިފަށަލަ ދުޅަވުމުން ފެންނަ އަލާމާތެކެވެ.\n• އުރަވަޅި ދުޅަވެ، ބޮޑުވެ، ރިހުން\nއާންމު ގޮތެއްގައި ކޯފުއްޕި ޖެހިފައިވާ ކަން ދެނެގަންނަނީ ބައްޔާއި ގުޅިގެން ކުރިމަތިވާ އަލާމާތްތަކުގެ އެހީގައެވެ. މާނައަކީ ކޯފުއްޕުމާއި އެކު ހުންއައުން، ގައިގައި ރިހުން ފަދަ ކަންތައްތައް ކުރިމަތިވެފައިތޯ ބަލައިގެންނެވެ. ނަމަވެސް ޔަގީންކުރުމަށްޓަކައި ބައެއް ފަހަރު ލޭގެ ޓެސްޓެއް ހެދެއެވެ. މިޓެސްޓްގެ ބޭނުމަކީ ކޯފުއްޕި ޖައްސާ ވައިރަސް އާއި ދެކޮޅަށް މަސައްކަތްކުރާ ހަށިދަމަނަ އުފައްދާފައި މިންވަރު ބެލުމެވެ. މީގެ އިތުރުން ކުޑަކަމުދާ ތަކެއްޗާއި، ކުޅު ފަދަ މާއްދާތައް ނަގައިގެން ވައިރަސް ކަލްޗަރ ކޮށްގެން ވެސް ކޯފުއްޕި ޖައްސާ ވައިރަސް ހުރިތޯ ނުވަތަ ނެތްތޯ ދެނެގަނެވެއެވެ.\nކޯފުއްޕި އަކީ ވައިރަހުން ޖެހޭ ބައްޔަކަށް ވުމުން އެކަމަށް ވަކި ޚާއްޞަ ފަރުވާއެއް ނޯވެއެވެ. ބައެއް ފަހަރު އެއްވެސް ކަމެއް ނުކުރިޔަސް 10-7 ދުވަހުގެ މުއްދަތެއްގެ ތެރޭގައި އޭގެ ޒާތުގައި، އެއްކޮށް ރަގަޅުވެ ފަސޭހަވެދާނެ އެވެ. އާންމުގޮތެއްގައި ފަރުވާކުރެވެނީ ދިމާވާ އުދަނގޫތަކަށް ރިޢާޔަތްކޮށްގެންނެވެ.\nކޯފުއްޕި ޖެހި ދިގުދެމި ދިއުމުން ކުރިމަތިވާ އިތުރު އުދަގޫތައް މެދުވެރި ނުވާނަމަ ގޭގައި އަރާމު ކުރުމާއި އެކު ކޯފުއްޕިއަށް ފަރުވާ ލިބިގަނެވިދާނެއެވެ. މިގޮތުން ހުމާއި، ތަނދު ފިލުވުމަށް ތައްޔާރު ކޮށްފައި ހުންނަ ބޭސް ގޭގައި ބޭނުންކުރެވިދާނެ އެވެ. ''އެސްޕިރިން'' 20 އަހަރުން ދަށު ކުދިންނަށް ދިނުމަކީ އެދެވިގެންވާ ކަމެއް ނޫނެވެ. އެއީ އެކަމުގެ ސަބަބުން އިތުރު މައްސަލައެއް މަދުން ނަމަވެސް ދިމާވެދާނެ ތީ އެވެ.\nކޯފުއްޕި ޖެހި ދިގުދެމި ދިއުމުން ކުރިމަތިވާ އިތުރު އުދަގޫތައް މެދުވެރިވެފައި ވާނަމަ ހޮސްޕިޓަލުގައި އެދުމަތިކޮށްގެން ފަރުވާ ލިބިގަންނަށް ޖެހެއެވެ.\nކޯފުއްޕި ޖެހިފައިވާ ކުދިން ސުކޫލް، ގުރުއާން ކްލާސް، އަދި އާންމުން އެއްވެ، އުޅޭތަންތަނަށް ފޮނުވައި، ނެރެހަދައި، އުޅުމަކީ ރަގަޅު ކަމެއް ނޫނެވެ. އެއީ އެކުދިންގެ ފަރާތުން އެހެން ކުދިންނަށް ބަލި ފެތުރިގެން ދިޔަ ނުދިނުމަށްޓަކައެވެ.\nކޯފުއްޕި ޖެހިފައިވާނަމަ ސަމާލުވެވިދާނެ ބައެއް ކަންތައްތައް\n- ޕެނަޑޯލް ފަދަ ބޭހެއް ހުން ފިލުވުމަށާއި، ތަނޑު ކެނޑުވުމަށް ދޭށެވެ. ''އެސްޕިރިން'' 20 އަހަރުން ދަށު ކުދިންނަށް ދިނުމަކީ އެދެވިގެންވާ ކަމެއް ނޫނެވެ. އެއީ އެކަމުގެ ސަބަބުން އިތުރު މައްސަލައެއް މަދުން ނަމަވެސް ދިމާވެދާނެ ތީ އެވެ.\n- ފުއްޕާފައިވާ ކޮލުގައި ރިހުން ގަދަޔަށް ހުރި ނަމަ އާދައިގެ ވަރަކަށް ހޫނު ނުވަތަ ފިނި ޕެކެއް ކޯމަތީގައި ބާއްވާށެވެ. ޕެކްގެ ދަށުގައި ކޯމަތީގައި ތުނި ތުވާލިކޮޅެއް ފަދަ އެއްޗެއް ބާއްވާށެވެ. މީގެ ބޭނުމަކީ ހޫނު ނުވަތަ ފިނިން ހަންގަނޑު ހިމާޔަތް ކުރުމެވެ. 20 މިނިޓް ބޭއްވުމަށް ފަހު ޕެކް ނަގާށެވެ. ފިނި ނުވަތަ ހޫނު ޕެކެއް އިޚްތިޔާރު ކުރާނީ ބަލިމީހާގެ ކައިރީގައި އެހުމަށް ފަހު އޭނާ އަށް ރަގަޅުގޮތަކަށެވެ. މާނައަކީ ފިނި ޕެކެއް ރަގަޅު ނަމަ ބާއްވާނީ ފިނި ޕެކެކެވެ. ޕެކްބޭނުންކޮށްގެން ބޮޑިތާން ވެސް ކުރެވިދާނެ އެވެ.\n- ކޯފުއްޕި އާއި ގުޅިގެން އުރަވަޅި ދުޅަވެފައި ވާނަމަ ދޭތެރެ ދޭތެރެއިން ފިނި ޕެކެއް އުރަވަޅި މަތީގައި ބާއްވައިގެން މަސާޖު ކުރާށެވެ. މިކަމުގެ ސަބަބުން ތަދުކުޑަކޮށް، ދުޅަތިރިކޮށް ދޭނެ އެވެ.\n- އައިސްކްރީމް ފަދަ ފިނިބުއިންތައް ބޯށެވެ. ކާތަކެތި ބޭނުންކުރާ މަޑު ހަފަންނުޖެހޭ ފަދަ ކާތަކެތި އިޚްތިޔާރު ކުރާށެވެ. ހަމަމިހެން ގިނަގިނައިން ދިޔާތަކެތި ބޯށެވެ.\n- ހުތް ބުއިންތަކާއި، ކާނާގެ ބާވަތްތައް ބޭނުން ނުކުރާށެވެ. އެއީ ދުޅަވެފައިވާ ''ޕެރޮޓިޑް ގްލޭންޑް'' އަކީ ހުތްތަކެއްޗަށް ނާޒުކު އެއްޗަކަށް ވާތީ އެވެ. އަދި ހަމަމިހެން ހުތް ތަކެތި ބޭނުންކުރުމުން ކުޅު އުފެއްދުމަށް ބާރު އަޅާތީ އެވެ.\n- އުރަވަޅި ދުޅަވެފައިވާނަމަ ގަޔަށް ދޫ ޖަގިޔާ، ހަރުވާޅު ފަދަ ތަކެތި އިޚްތިޔާރު ކުރާށެވެ.\nކޯފުއްޕިން ރައްކާތެރިވުމަށް ކުރެވޭ އެންމެ މުހިއްމު ކަމަކީ އެމްއެމްއާރު ވެކްސިން ދިނުމެވެ.\nއެމްއެމްއާރު ވެކްސިން(MMR vaccine) އަކީ ހިމަބިހިން ރައްކާތެރިވުމުގެ ގޮތުން އުމުރުން 15-12 މަހާ ދެމެދު (13ވަނަ މަހުގައި) ނުވަތަ 18 މަހުގައި ދެވޭ ވެކްސިނެކެވެ. މިވެކްސިނަކީ ތަފާތު3ބައްޔަކުން ރައްކާތެރިވެ، ހިމާޔަތް ކުރުމުގެ ގޮތުން ތައްޔާރުކޮށްފައިވާ ވެކްސިނެކެވެ. އޭގެ ތެރޭގައި ހިމެނެނީ ކޯފުއްޕި، ހިމަބިހި، އަދި ޖަރުމަނު ހިމަބިހި މި3ބައްޔެވެ. މިވެކްސިންގެ ބޫސްޓަރ ޑޯޒެއް އުމުރުން 5-3 (ނުވަތަ 6-4 އަހަރާދެމެދު) އަހަރާއި ދެމެދުގައި ދެއެވެ. ސަބަބަކީ ބައެއް ފަހަރު އެންމެ ޑޯޒެއް ދިނުމުން އެދެވޭގޮތެއްގައި ހަށިގަނޑުގައި ބައްޔާއި ދެކޮޅަށް ދިފާޢުވުމުގެ ބާރު އުފައްދައިނުދޭތީ އެވެ.\nއުމުރުން 13 މަސްވުމަށްފަހުގައި އެމްއެމްއާރު ވެކްސިން ދިނުމަކީ އެދެވިގެންވާ ކަމެކެވެ. ރާއްޖޭގައި މިވެކްސިން ދެނީ އުމުރުން 18 މަހުގައެވެ. ބައެއް ގައުމުތަކުގައި ދެވަނަ ޑޯޒެއް (ބޫސްޓަރ ޑޯޒެއް) އުމުރުން 5-3 އަހަރާއި (ނުވަތަ 6-4 އަހަރާދެމެދު) ދެމެދުގައި ނުވަތަ ދެއެވެ. އަދި އެހެން ބައެއް ގައުމުތަކުގައި ބޫސްޓަރ ޑޯޒް އުމުރުން 14-11 އަހަރާއި ދެމެދުގައި ވެސް ދީއުޅެއެވެ.\nކޯފުއްޕިން ރައްކާތެރިވުމަށް ކުރެވިދާނެ އެހެނިހެން ކަންތައްތައް\n(ށ) - ބަލިޖެހިފައިވާ މީހުންނާއި މާބޮޑަށް ގައިގޯޅިވެ ނޫޅުން : ބަލިޖެހިފައިވާ މީހުން ކެއްސާ ކިނބިހި އަޅާއިރު ބޭރުވާ ޖަރާސީމް ވަރަށް ފަސޭހައިން ކައިރީގައި ތިބޭ މީހުންގެ ހަށިގަނޑަށް ވާޞިލްވާގޮތް ވެއެވެ. އެގޮތުން އެފަދަ މީހުންނާއި ސަލާމް ކުރުމާއި، މާގިނައިރު އެކުގައި ވާހަކަ ދައްކަން ހޭދަކުރުމަކީ ވެސް ބަލި ސަލާމަތުން ހުރި މީހާގެ ގަޔަށް ނަގުލުވެދާނެ ކަމެކެވެ. ކޯފުއްޕި ޖެހިފައި ތިބިމީހުންނާއި، ކުދިންނާއި ގައިގޯޅިވެ އުޅޭމީހުންނަށް ''އެންޓިމަމްޕްސް އިމިޔުނޯގްލޯބިޔުލިން'' ދިނުމަކީ ރަގަޅު ކަމެކެވެ.\n(ނ) - ބަލިވެއްޖެނަމަ ގޭގައި މަޑުކުރުން: ބަލިވެއްޖެނަމަ ދެންތިބި މީހުންގެ ޞިއްޙަތަށް ރައްކާތެރިވުމުގެ ގޮތުން އާންމުން އެއްވެއުޅޭތަންތަނަށް ނުދިއުން ބުއްދިވެރިއެވެ. މިސާލަކަށް މަސައްކަތްކުރަން އޮފީހަށް ދިއުން، ސުކޫލަށްދިއުން، ފަދަ ކަންތައްތައް ދެތިން ދުވަސްވަންދެން ހުއްޓާލެވިދާނެއެވެ. އެހެން ކަމުން މަޖުބޫރު ޙާލަތެއްގައި ނޫނީ ބޭރަށް ނުދާށެވެ. ކުޑަކުދިން ކޯފުއްޕި ޖެހިފައިވާ ދުވަސްވަރު ސުކޫލަށް ފޮނުވުމަކީ ރަގަޅު ކަމެއް ނޫނެވެ. އެއީ ކޯފުއްޕިއަކީ ފަސޭހަ ކަމާއެކު ގައިންގަޔަށްއަރާ ބައްޔަކަށްވާތީ އެވެ. އެހެންކަމުން ކޯފުއްޕާ ދުވަހުން ފެށިގެން 7-5 ދުވަސްވަންދެން ބޭރަށް ނުގޮސް ގޭގައި މަޑުކުރުމަކީ ބުއްދިވެރި ގޮތެކެވެ.\n(ބ) - ދެއަތްތިލަދޮވެ ސާފުކޮށް ބެހެއްޓުން : ސައިބޯނި ނުވަތަ އެނޫނަސް ޖަރާސީމު މަރުވާ ދިޔަ ދިޔާ މާއްދާއެއް ބޭނުންކޮށްގެން އަތްދޮވެ ހެދުމަކީ އަތުގައި ހަރުލައި ތަތްވެފައި ހުންނަ ލޮލަށް ނުފެންނަ ކުދިކުދި ޖަރާސީމްތައް ނެތިކޮށްލާނެ ކަމެކެވެ. އަތަށް ފެންކޮޅެއް އަޅައިލުމުން އަތްދޮވެވުނީ ކަމަށް ބަލައިގެން ނުވާނެއެވެ. އޭގެ ބަދަލުގައި އެންމެ މަދުވެގެން 20 ސިކުންތު ވަންދެން ފެންއަޅައި ސައިބޯނި ލައިގެން އަތްދޮންނަށް ވާނެއެވެ.\nކުޑަކުދީންގެ ހުވަފެންތަކާއިމެދު ޢަމަލުކުރާނީ ކިހިނެއް؟


ގައުމީ މަރުކަޒު ކުރިން ހިންގި ތަން ޕާކިން ޒޯނަކަށް\nދިވެހި ބަހާ ތާރީހަށް ހިދުމަތްކުރާ ގައުމީ މަރުކަޒު ކުރިން ހިންގި ބިމުގައި ޕާކިން ޒޯނެއް ހެދުމުގެ މަސައްކަތް ފަށައިފި އެވެ.\nވެހިކަލްތަކުގައި ސްޓިކާ ޖަހަން އަލުން ފަށައިފި\nގަވައިދާ ޚިލާފަށް ޕާކްކުރާ ވެހިކަލްތަކުގައި ވަޔަލޭޝަން ސްޓިކާ ޖަހަން މިއަދު އަލުން ފަށައިފި އެވެ.\nއެމްއެމްއޭ ކައިރީ އޮތް ބިން ވަގުތީ ޕާކިން އޭރިއާއަކަށް\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ކައިރީގައި ކުރިން ހިންގި އެމްޓީސީސީ ހެޑް އޮފީސް ހުރި ބިން ޕާކިން ސަރަހައްދަކަށް ބަދަލުކޮށް ހުޅުވަން ތައްޔާރު ވެއްޖެ އެވެ.\nނުގަވައިދުން ޕާކްކުރުން ހުއްޓުވުމަށް ޓޯ ކުރަން ފަށައިފި\nގަވާއިދާ ހިލާފަށް ޕާކްކުރާ އުޅަނދުތަކުގައި ޖޫރިމަނާ ސްޓިކާ ޖެހުން ވަގުތީ ގޮތުން ހުއްޓާލާފައިވީ ނަމަވެސް އެފަދަ އުޅަނދުތައް ޓޯ ކުރަން ފަށާފައިވާ ކަމަށް ފުލުހުން މިއަދު ބުނެފި އެވެ.\nތޮއްޖެހިފައިވާ މާލޭގައި ގަވާއިދާ ހިލާފަށް ޕާކްކުރާ އުޅަނދުތަކުގައި ޖޫރިމަނާ ސްޓިކާ ޖެހުން ވަގުތީ ގޮތުން ފުލުހުން ހުއްޓާލުމާ އެކު ނުގަވައިދުން ޕާކްކުރުން އިންތިހާއަށް އިތުރުވެ، އާންމުންގެ ޝަކުވާ ބޮޑުވެއްޖެ އެވެ.\nޕާކިން ސްޓިކާ ޖެހުން ވަގުތީ ގޮތުން ހުއްޓާލައިފި\nގަވާއިދާ ހިލާފަށް ޕާކުކުރާ އުޅަނދުތަކުގައި ސްޓިކާ ޖެހުން ވަގުތީ ގޮތުން ހުއްޓާލައިފި އެވެ.\nJanuary 14, 2019 112\nއަޖުމަބަލަން ހެދި ރޭމްޕް މަތީގައި ވެސް ޕާކްކުރަނީ!\nދުވާރުން މަގަށް ނުކުމެވޭ ގޮތަށް ސިޓީ ކައުންސިލުން ހެދި ފުރަތަމަ ރޭމްޕް މަތީގައި ވެސް ސައިކަލް ޕާކްކުރަން ފެށުމުން އޭގެ ޑިޒައިނަށް ބަދަލު ގެންނަން ނިންމައިފި އެވެ.\nމީހުންނަށް އުނދަގޫވާތީ މަހުލޫފްގެ ޕާކިން ދޫކޮށްލައިފި\nޔޫތު މިނިސްޓަރު އަހްމަދު މަހްލޫފްގެ ރަސްމީ ކާރުކޮޅު ޕާކް ކުރުމަށް، އޭނާ ދިރިއުޅުއްވާ ގޭ ކައިރިން ސަރުކާރުން ހަމަޖައްސައިދިން ޖާގައާ ހެދި، އެ ސަރަހައްދުގައި ދިރިއުޅޭ މީހުންގެ ވެހިކަލްތައް ޕާކް ކުރުމަށް ދަތިވެ ޝަކުވާތައް ލިބިވަޑައިގަތުމާ ގުޅިގެން، އޭނާގެ ޕާކިން ޒޯން އާއްމުންނަށް ހުޅުވައިލުމަށް މިއަދު ނިންމަވައިފި އެވެ.